Acest at foto va deveni un auxiliar important poes 
Power Mac. Cu ajutorul lui se pot realiza fotografi 
vor fi vizualizate direct pe monitor sau ien dar pga 

mant, la un preț relativ mic, există 
dorinţa de a-l utiliza, dar conceptul 
Preps a fost pus în practică? Din feri- 
cire, răspunsul este afirmativ. Încă de 
anul trecut firma Apple a anunţat că 
va pune în vânzare o nouă gamă de 
calculatoare, construite în jurul micro- 
procesorului PowerPC: seria Power 
Mac. Dar ce vor face cei care 
cumpără noile modele? Vor trebui să 
renunţe la vechile aplicaţii, concepute 
pentru Macintosh-urile clasice? 
Evident că Apple a luat în conside- 
rare şi acest aspect al problemei. Nu 
poţi să-ţi obligi clienţii vechi ca, atunci 
când lansezi pe piaţă o nouă gamă 
de calculatoare, să achiziţioneze din 
nou tot softul necesar. De aceea, a 
fost conceput un dispozitiv special, un 
emulator, care traduce aplicaţiile 
scrise pentru microprocesoarele uti- 
lizate în variantele anterioare (680xx) 
în “limbajul înţeles” de PowerPC 601. 
În momentul în care este lansată în 
execuţie o anumită aplicaţie, intră în 
funcţiune sistemul Mixed Mode 
Manager (MMM) care are ca sarcină 


tite (vezi schema) de către emulator 
în cod 601, în cel de-al doilea, 
instrucţiunile sunt transmise direct 
către microprocesor. Mai mult decât 
atât, pentru a uşura trecerea către 
aplicaţiile native, MMM-ul este capa- 
bil să prelucreze aplicaţii 60xx care 
au o parte din instrucţiuni scrise în 
cod PowerPC 601. Trebuie să 
menţionăm aici că pentru anumite 
aplicaţii native viteza de lucru creşte 
de până la 7 ori faţă de cele rulate pe 
maşinile Macintosh clasice (în medie 
se obţine un factor de multiplicare de 
2 până la 4). În mod emulare 680xx 
viteza de lucru scade, dar rămâne 
acceptabilă. Dar asta nu este totul. 
Conceptul Preps mai permite o facili- 
tate importantă. Sunteţi un utilizator 
de IBM PC. Cu siguranţă că veţi avea 
dificultăţi atunci când veţi lucra cu sis- 
temul de operare al Mac-ului (deşi, 
cel puţin aparent, este mai uşor de 
utilizat), iar o sumedenie de programe 
pe care le-aţi scris, să zicem, sub 
Windows, nu ar putea fi transportate 
pe calculatoarele firmei Apple. 


601 sunt trimise către 
mediul PowerPC. Un 


poate lucra ca şi cum ai avea în faţă 
un PC 386DX/20 sau PC 486DX/33. 
Utilizatorul nu va simţi nici o diferenţă. 
Mai mult decât atât, Power Mac poate 
stoca datele pe dischetă, în format 
IBM PC sau Macintosh, după dorinţă. 
Astfel aplicaţiile noastre le putem 
transfera rapid pe diverse platforme 
de lucru. 

La variantele de Power Mac co- 
mercializate în prezent, achiziţia 
datelor video se face cu ajutorul unei 
cartele suplimentare. Dar, o dată 
montată, ea va oferi utilizatorului apli- 
caţii interesante. De exemplu, calcu- 
latorul va accepta, la intrare, semnal 
video complex, furnizat, să zicem, de 
o videocameră. Apoi, imaginile pot fi 
prelucrate după dorinţă şi trimise 
direct către un videorecorder. Astfel 
aplicaţiile “multimedia” vor fi la 
îndemâna oricui. Dar, fără a adăuga 
nimic la maşină, utilizatorul dispune 
de sunet stereo pe 16 biţi la 41,1 kHz, 
de un GeoPort (controler care per- 
mite administrarea telecomunicaţiilor 
printr-un port serie) şi, potenţial, de 


să verifice dacă instrucţiunile au fost Această afirmaţie nu mai este posibilitatea de a recunoaşte şi sinte- = 

Va rămâne 
SPACE CLIPPER 
numai un vis? 


rachetă reutilizabilă din lume a decolat 

de la White Sands, New Mexico, la data 
de 18 august 1993. Dirijată de un echipaj aflat 
la sol, nava în formă de con, cu o înălţime de 
12 m, s-a ridicat în aer 30 m, apoi s-a oprit. 
Plutind, s-a înclinat uşor şi a început să 
coboare lin, aterizând la 90 m depărtare de 
locul decolării. Patru săptămâni mai târziu, 
racheta Delta Clipper Experimental (DC-X) 
şi-a îmbunătăţit performanţa stabilită iniţial, 
urcând până la 90 m şi parcurgând pe orizon- 
tală dublul distanţei iniţiale. Intre zboruri, 
aparatul nu necesită altă întreţinere decât 
aplicarea unui strat de vopsea pentru acope- 
rirea suprafeţelor afectate în timpul zborului. 
“Cu excepţia oboselii echipajului”, declară 
Jess Sponable, “aparalul este gata de zbor în 
48 de ore”. Prototipul DC-X este modelul 
micşorat de trei ori al unei rachete care ar 
putea într-o zi să facă o călătorie în spaţiul 
cosmic la fel de banală ca un simplu zbor cu 
avionul. La sfârşitul mileniului, DC-1 (Delta 
Clipper-1) ar putea transporta pe o orbită 
joasă diferite încărcături, astronauți şi chiar 
pasageri. Dar în noiembrie 1993, fondurile 
destinate realizării programului Delta Clipper 


R idicându-se ca un “stâlp de foc”, prima 


au fost sistate, iar echipajul chemat la baza 
aeriană din California a companiei McDonnell- 
Douglas, realizatoarea programului. 

Iniţial, DC-X a fost un produs al Progra- 
mului Iniţiativa de apărare strategică, cunos- 
cut sub numele de Războiul Stelelor, fiind 
considerat un mijloc ieftin şi foarte simplu de 
lansare a sateliților militari în spaţiu. Intre 


“timp, acest program a fost retras şi, cu toate 


că Congresul a alocat încă 40 de milioane de 
dolari pentru cercetări suplimentare asupra 
rachetei DC-X, Pentagonul a hotărit să folo- 
sească banii pentru cu totul altceva. În aprilie 
1994, a deblocat însă 5 milioane de dolari 
pentru continuarea testelor până la sfârşitul 
anului, dar soarta rachetei se află în mâinile 
politicienilor de la Washington, care, în funcţie 
de programul spaţial care va fi aprobat de 
guvernul american, vor decide continuarea 
sau sistarea programului. 

Proiectul DC-X este primul pas pe drumul 
spre o rachetă orbitală cu o singură treaptă, 
de felul celor imaginate de scriitorii de sci- 
ence-fiction. Aceştia au descris o rachetă care 
zbura, ateriza şi apoi decola iarăşi, ca şi 
avioanele. Dar visul realizării unei asemenea 
rachete s-a stins în 1920, când Konstantin E. 


„ 


Țiolkovski a determinat viteza maximă a 
rachetei dată de masa sa şi de puterea 
motoarelor. Pentru a ajunge pe orbită, vehicu- 
lul trebuia să atingă o viteză de 9 100 m/s, 
pentru realizarea căreia ecuaţiile cereau ca 
aproximativ 90% din masa la lansare să fie 
combustibil, ceea ce cu tehnologiile cunos- 
cute până în prezent nu este posibil. 
Motoarele sunt destul de ineficiente şi chiar 
dacă fuzelajul ar fi făcut din aliaje de aluminiu 
cu cele mai bune caracteristici putere/greu- 
tate, rachetele încă sunt prea grele. O rachetă 
cu o singură treaptă construită astfel ar putea 
atinge un procent de 86%, suficient pentru 
obținerea unei viteze de 7 400 m/s. De aceea 
proiectanţii au realizat, până în prezent, numai 
rachete cu mai multe trepte, nereutilizabile. 

In anii '80, o dată cu obţinerea unor ma- 
teriale cu caracteristici superioare, visul rea- 
lizării unei rachete cu un singur etaj a 
renăscut. Dar proiectul a fost din nou anulat în 
1992, după eşecul cercetărilor în rezolvarea 
problemelor legate de zborul la viteze mai mari 
de 18 Mach în atmosfera densă a Pământului. 

Dar, cu acestă ocazie, s-au descoperit 
două materiale de bază: unul este un material 
compozit grafit-epoxi, care este cu 60% mai 
uşor decât aluminiul şi aproape la fel de rezis- 
tent şi care ar putea fi folosit pentru construc- 
ţia structurii interne a rachetei şi a tancurilor 
ce conțin combustibilul de hidrogen lichid. Cel 
de-al doilea este un aliaj de aluminiu-litiu, cu 
38% mai uşor decât aluminiul, dar care ar 
putea fi folosit pentru construirea tancurilor de 
oxigen lichid. Aceste materiale sunt, de 
asemenea, rezistente la temperaturile înalte 
atinse în timpul zborului hipersonic şi la rein- 
trarea în atmosfera terestră. Ele includ şi o 


Navigăânăd 
„printre stele 
în spațiul “warp” 


ealizatorii serialului “Star Trek”, aparent, cunosc 
R anumite lucruri. Conform unui cercetător britanic, 

călătoria cu o viteză mai mare decât cea a luminii, 
folosind o anume “navigație warp” utilizată de nava 
spațială USS Enterprise, ar putea fi obținută fără a schim- 
ba legile fizicii. “Urmăream filmul Star Trek şi mi-a trecut 
prin minte că ar putea fi o cale ca imaginaţia să devină 
realitate”, a declarat Miguel Alcubierre, de la Universitatea 
din Cardiff. Metoda lui se bazează pe modificarea spațiu- 
timpului: cele trei direcţii spaţiale familiare, cu timpul ca 
cea de-a patra dimensiune. Anterior, cercetătorii imagina- 
seră călătoria cu o viteză mai mare decât cea a luminii, 
prin intermediul unor “găuri de vierme”, spiralate, ce 
reprezintă scurtături prin spaţiu-timp, care conectează 
regiuni separate din Univers, aflate la mare distanţă unele 
de celelalte. Metoda lui Alcubierre este însă mai rafinată; 
ea implică expansiunea şi contracția spaţiu-timpului, în 
vecinătatea unei nave spaţiale. 

Imaginaţi-vă o navă spaţială efectuând o buclă între 
Pământ şi sistemul stelar Alpha Centauri, aflat la 4,3 ani- 
lumină distanţă. Pentru un observator situat pe Pământ, 
cel mai scurt timp în care această distanţă poate fi par- 
cursă (dus-intors) este dublul acestei distanţe, împărțită la 
viteza luminii: 8,6 ani. Oricum, în sistemul de referinţă al 
celor care ar efectua această călătorie, timpul s-ar scurge 
mult mai lent, pe măsură ce viteza navei spaţiale s-ar 
apropia de cea a luminii, deci timpul necesar pentru efec- 
tuarea călătoriei ar putea fi făcut oricât de scurt pentru 
cosmonaut. De aceea, dacă doi gemeni ar efectua acest 
experiment, unul dintre ei aflându-se în navă, celălalt pe 
Pământ, primul s-ar întoarce mai tânăr decât cel rămas 
acasă - celebrul “paradox al gemenilor”. 

Alcubierre a căutat să găsească o metodă pentru un 
observator care ar rămâne pe loc şi care, de asemenea, ar 


putea măsura un timp arbitrar de scurt, obținut în timpul 
călătoriei, cu toate că acela care ar efectua această călă- 
torie nu-s-ar deplasa cu o viteză mai mare decât viteza 
luminii. Anterior, acest lucru era considerat a fi imposibil. 

“Crearea unei distorsiuni locale în spaţiu-timp va pro- 
duce o expansiune în urma navei spațiale şi, respectiv, o 
contracție în faţa acesteia”, spune Alcubierre. “Astfel, nava 
spaţială va fi propulsată de la Pământ spre o stea 
îndepărtată, chiar de către spaţiu-timp.” 

Acest spațiu-timp poate fi vizualizat ca o foaie de cau- 
ciuc care poate fi întinsă în spatele navei, dilatând spațiu- 
timpul, şi comprimată în faţa navei, contractând spaţiu-tim- 
pul. “Un sistem de propulsie bazat pe o asemenea distor- 
siune locală în spațiu- timp ar putea genera familiarul nume 
de «navigație warp»”. 

Totuşi, această metodă are un dezavantaj major. Între 
două obiecte oarecare din Univers se manifestă forța de 
atracţie universală, iar o expansiune violentă în spaţiu-timp 
- descrisă de metoda lui Alcubierre - ar necesita o respin- 
gere reciprocă între aceste obiecte. Oamenii de ştiință.mai 
au de descoperit deci o anume “materie exotică”, ce s-ar 
putea conforma unei forţe gravitaționale repulsive. 

Alcubierre subliniază însă că expansiunea rapidă a 
Universului după marele Big Bang, produs cu 15 miliarde 
de ani în urmă, necesită, de asemenea, mase care să se 
respingă reciproc. “Necesitatea unei materii exotice nu 
elimină neapărat posibilitatea folosirii distorsiunilor în 
spaţiu-timp pentru călătoriile hiperrapide între stele” - a 
mai adăugat cercetătorul britanic. 


compoziţie de carbon şi siliciu-carbid, care vor 
acoperi “nasul” rachetei, unde se ating tem- 
peraturile cele mai ridicate. Cea mai mare 
parte a restului vehiculului va fi acoperită cu o 
structură fagure de oţel şi panouri de titan, 
care împrăştie căldura de-a lungul suprafeţei, 
aducând-o la o valoare de aproximativ 1 700* 
C în timpul reintrării în atmosferă. 

Dar materialele ce asigură protecţia ter- 
mică sporesc greutatea. Pentru a o ţine la un 
nivel cât mai scăzut, proiectanţii au folosit 
modelele pe compuler utilizate pentru 
rachetele balistice, care simulează curgerea 
aerului de-a lungul suprafeţei vehiculului în 
timpul zborului şi al reintrării în atmosferă şi 
au calculat căldura generată în fiecare punct 
de pe suprafaţă. Cu aceste informaţii, au putut 
determina cantitatea de material protector ter- 
mic pentru fiecare punct. 

Programul DC-X a demarat în 1989, când 
Organizaţia iniţiativei. de apărare strategică 
(Strategic Defense Initiative Organization - 
SDIO), a cerut proiectanţilor realizarea unui 
prototip de rachetă reutilizabilă cu o singură 


treaptă (SSTO - Single Stage to Orbit), în 
intenţia plasării pe orbită a unor încărcături ce 
depăşesc 9 100 kg. Peste 80% din sateliții 
americani se încadrează în această categorie, 
iar realizarea unei asemenea rachete ar 
reduce mult cheltuielile de lansare a acestora. 
SDIO a estimat că echipajul care se opcupă la 
sol cu dirijarea rachetei ar fi de maximum 50 
de persoane, iar costul de lansare ar fi de 
aproximativ 5 milioane dolari, adică 550 de 
dolari pe kilogram de încărcătură. În schimb, 
lansarea unei rachete convenţionale necesită 
cel puţin 9 000 de oameni la sol şi încă 
20 000 ce se ocupă cu întreținerea acesteia, 
iar costurile de lansare se ridică la 50 milioane 
dolari. Pe deasupra, NASA suportă şi cheltu- 
ielile unei “armate de specialişti”, care sunt de 
peste 500 milioane de dolari pentru fiecare 
zbor. Deci plasarea pe orbită costă aproxima- 
tiv 20 000 de dolari pentru fiecare kilogram de 
încărcătură. 

Siguranţa zborului a fost, de asemenea, 
un important factor luat în calcul de 
proiectanți. SDIO a insistat ca vehiculul să fie 


capabil de a se întoarce la locul de lansare, 
dacă în timpul urcării unul dintre motoarele lui 
se opreşte. Acest lucru deschide" posibilitatea 
transportului de pasageri, similar liniilor co- 
merciale aeriene. 

Mulţi constructori din domeniul tehnolo- 
giei spațiale au căzut de acord că proiectul 
SSTO este realizabil, propunând fiecare pro- 
pria versiune de lansare şi aterizare. Dintre 
toate, SDIO a ales oferta companiei 
McDonnell-Douglas, racheta având un sistem 
de decolare şi aterizare vertical, dar reintrarea 
în atmosfera terestră făcându-se cu “nasul” 
rachetei. Acest lucru a permis companiei să 
folosească şi rezultatele experimentale 
obținute la realizarea rachetelor balistice, care 
reintră în atmosferă în același mod. În finalul 
zborului, SSTO aterizează cu vârful în sus, 
folosind: motoarele proprii, lucru care 
facilitează următoarea lansare, deoarece 
racheta revine exact în poziţia de lansare. 


Pagini realizate de 
EUGEN APĂTEANU 

DEFECTOSCOPIA CU 


NEUTRONI 


Razele X nu “observă” coroziunea din 
jurul niturilor (stânga); 

analiza pe bază de neutroni surprinde 
acest aspect (dreapta). 


pe bază de raze X, iar cheltuielile de 
funcţionare sunt similare. 

Neutronii sunt generaţi într-un 
ciclotron, denumit Oscar, produs de 
Oxford Instruments. Oscar utilizează 
electromagneţi fabricaţi din supracon- 
ductoare la temperatură joasă. 
Sistemele, utilizate, de asemenea, în 
medicină, la stabilirea diagnosticului, 
au o greutate cuprinsă între 3 şi 4 t, 


fecte din interiorul motoarelor ar fi 

mai ieftină şi s-ar putea realiza 
mai uşor, graţie unei sonde care utili- 
zează un fascicul concentrat de elec- 
troni cu energie mare. Prin acest pro- 
cedeu pot fi observate atât compo- 
nentele aflate în stare de funcţionare, 
cât şi defecţiunile survenite atunci 
când detectarea lor este imposibilă cu 
ajutorul razelor X sau al altor tehnici 
convenţionale. | 

Până în prezent, defectoscopia cu 
neutroni nu a fost aplicată în practică 
pe scară largă, dat fiind faptul că neu- 
tronii cu energie mare erau disponibili 
în cantităţi suficiente numai din surse 
costisitoare, cum ar fi reactoarele nu- 
cleare şi ciclotroanele. Cercetătorii de 
la Oxford Instruments, Rolls-Royce şi 
Universitatea din Birmingham au pus 
la punct un sistem - în opinia lor, ieftin 
- suficient de compact pentru 'a putea 
fi utilizat pe scară largă în industria de 


3 dentificarea componentelor de- 


automobile, aerospațială şi cea a 
materialelor. 

“Îţi oferă o imagine de ansamblu 
cu totul nouă asupra a ceea ce se 
întâmplă într-un motor”, este de 
părere John Shoesmith, cercetător la 
Rolls-Royce & Associates, Imaginile 
produse prin acest procedeu vizua- 
lizează substanţele şi fisurile din inte- 
riorul motorului, imposibil de detectat 
folosind razele X. Spre deosebire de 
acestea, neutronii penetrează meta- 
lele, neputând trece prin materialele 
care conţin hidrogen (apa şi uleiurile 
lubrifiante). Aceasta înseamnă că 
neutronii pot fi folosiţi pentru a urmări 
circuitul fluidelor prin motor. Totodată, 
neutronii “vizualizează” depunerile 
corosive (hidroxizii de aluminiu) ce nu 
pot fi observate cu ajutorul razelor X. 

Costând aproximativ 1 milion de 
lire sterline, sonda cu neutroni se 
situează la acelaşi nivel - din punctul 
de vedere al preţului - cu sistemele 


faţă de 20 t, cât cântăreşte un ciclo- 
tron clasic. În plus, Oscar consumă 
doar 30 până la 40 kW, comparativ 
cu un consum de 100 kW al unui 
ciclotron. Firma producătoare pre- 
cizează că noul sistem este suficient 
de compact pentru a putea fi trans- 
portat cu camionul. 

Shoesmith este de părere că noul 
sistem reprezintă o combinaţie a 
ciclotronului (produs de Oxford 
Instruments) cu procedeele radio- 
grafice pe bază de neutroni (realizate 
de Rolls-Royce), procedee utilizate în 
analizarea componentelor motorului. 
Rolls-Royce a utilizat imaginile 
obţinute cu ajutorul neutronilor ale 
componentelor reactorului nuclear 
Dido din Harwell (Oxfordshire) până 
la sfârşitul anilor ‘80, când guvernul a 
închis reactorul din motive eco- 
nomice. 


ADRIAN CĂRUCERU 


Japonia fără computere? 


i 9 ştire incredibilă a uimit întreaga lume. S-a con- 


statat că în Japonia computerele nu sunt deloc 


- populare. Guvernul a considerat acest lucru atât 
de şocant, încât l-a ţinut secret multă vreme, până când 
rapoartele a doi miniştri au fost făcute publice “oficial” 
prin intermediul presei nipone. Vizitatorii străini şi-au 
manifestat oricum uimirea faţă de lipsa computerelor din 
casele şi birourile japonezilor. Dacă cineva ar face o 
vizită într-una din marile companii electronice din 
Japonia, care realizează elementele componente pentru 
multe din computerele de pe glob, nu va vedea decât 
şiruri de birouri încărcate cu suluri de hârtie. Nici un com- 
puter la vedere. Motivul este simplu. Deși este posibilă 
scrierea foneticii limbii japoneze cu ajutorul unul compu- 
ter, acesta va trebui să “traducă” semnalul de intrare în 
kanji (scriere japoneză bazată pe ideogramele 
ietie nhi ceea ce nu este prea uşor. Multe cuvinte 
sună la fel: “kanshin”, de exemplu, poate însemna că 
“merită să te rogi” sau “deplorabi!” şi chiar “sensibil la 


vibraţie”, numai felul în care e scris diferă. Adevăratul 
înţeles al unui cuvând necesită scrierea corectă în kanji, 
lucru pe care un computer nu-l poate face, deoarece nu 
poate distinge intonaţia cu care este pronunţat cuvântul. : 
De aceea, utilizatorul trebuie să caute într-un dicţionar 
pentru a găsi sensul corect al cuvântului ce apare pe 
monitor, lucru care consumă mult timp, ca şi Introducerea 
unui asemenea dicţionar în memoria computerului. 
Această dificultate a lucrat însă în favoarea japonezilor, 
care, pentru a răspunde cererii funcţionarilor publici de a 
trimite note scrise de mână, au dezvoltat foarte mult 
tehnologia faxului, luând cu asalt piaţa mondială. S-a 
întors oare folosirea scrierii kanji împotriva japonezilor? 
Este prea devreme de a trage vreo concluzie, dar în 
această “eră a informaticii” şi cu un nivel de folosire al 
computerelor scăzut (numărul computerelor utilizate în 
Japonia reprezintă o treime din cel al computerelor 
folosite în SUA şi, în general, în limba eng!ază), japonezii 
vor trebui să înveţe masiv limba engleză pentru 2 9 apli- 
ca în acest domeniu sau, dacă nu vor găsi o altă soluție 
ir bună, au şanse să rămână, treptat, în urma celorlalte 

de videodiagnoză şi de cerce- 

tare în activitatea ştiinţifică şi 
medicală devin tot mai eficiente. 
Claritatea ridicată a detaliilor şi volu- 
mul mare de informaţii pe care îl dă 
“culoarea”, fac ca imaginile de pe 
ecran să capete “viaţă”. 

Cu videoprinterul color CP-2500 
E, firma Mitsubishi a îndeplinit acum 
dorinţa multor beneficiari de a avea 
reproduceri excelente în format A4, 
de pe ecranul monitorului. CP-2500 E 
oferă, în afară de întregul spectru 
color cu 16,5 milioane de nuanţe, şi 
formatul A4, cel mai des utilizat în 
documentare, cu o rezoluţie de 
1 200 x 1 600 puncte de imagine (162 
dpi). Noul mecanism de tipărire şi 
comandă optimizată a capului de 
imprimare fac din CP-2500 E un 
partener de nădejde. El izbuteşte să 
realizeze, în ciuda complexităţii pro- 
cedeului de tipărire prin sublimare ter- 
mică, reproduceri foto realiste în cel 
` mai scurt timp. În 115 secunde se 
realizează o reproducere color format 
A4. 

S-au dezvoltat, de asemenea, şi 
noi materiale consumabile: hârtie ter- 
mosensibilă îmbunătăţită şi un nou tip 
de folie transparentă, suport pentru 
culoare în casete refolosibile. 

interfețele videoprinterului CP- 
2500 E sunt, ca de altfel toate sis- 
temele Mitsubishi, la cel mai înalt 
nivel tehnic. Conceput ca un video- 
printer normal, el prelucrează sem- 
nale PAL-Composite (FBAS) şi S- 
Video (Y/C). Suplimentar, sunt 
prevăzute intrări pentru semnale ana- 
logice RGB. CP-2500 E se poate 
cupla prin acestea cu o instalaţie 
High-End de prelucrare a imaginilor. 
Execuţia specială a interfeţelor face 
ca integrarea lui CP-2500 E să se 
realizeze fără probleme, chiar dacă 
se folosesc cuple strandardizate 
BNC, respectiv Hosiden. Interfeţele 
serie RS-232 C oferă posibilităţi supli- 
mentare de prelucrare a semnalelor. 

Tot din punct de vedere al confor- 
tului deservirii, videoprinterul CP- 
2500 E stabileşte standardul. 

Elemeniele de deservire şi accesul la 
caseta de culori sunt amplasate 
ergonomic pe panoul frontal al video- 
printerului; un LC-Display pe două 
rânduri dă informaţii asupra funcţiilor. 
CP-2500 E se poate comanda de la 
distanţă prin telecomandă prin cablu. 
Un element de mare importanţă îl 
constituie memoria pentru imagini a 
imprimantei. Memoria standard de 6 
MB cu care se livrează cuprinde 3 
imagini complete; în modul de lucru 
multiimagini pot fi depozitate 4, 6, 16, 
24 imagini micşorate. Reproducerea 
mai multor imagini pe un singur for- 


Reproduceri 
excelente la 
minut 


mat A4 permite elaborarea unei docu- 
mentări de ansamblu şi economice. 

Prin acest cumul'de avantaje, CP- 
2500 E devine aparatul ideal pentru 
documentare în aplicaţii medicale şi 
ştiinţifice, ca, de exemplu, fotografii 
color în ecografie, endoscopie, micro- 
scopie etc. 

La aceasta se adaugă şi faptul că 
printerul este omologat conform 
normelor internaţionale IEC 601-1. 


Articol apărut 
prin bunăvoința firmei 
MITSUBISHI ELECTRIC 


ale videoprinterului color CP-2500 E 


Sistemul de tipărire: 
Capul de tipărire: 
Dimensiunile hârtiei: 


Dimensiunile reproducerii: 


Rezoluţia maximă: 
Diversitatea culorii: 
Viteza de tipărire: 


Memoria alimentatorului 
de imagini; 


Semnal la intrare/ieşire: 
Norma de linii: 
Conexiuni: 


Comandă de la distanţă: 
Frecvența: 
Afişaj: 


Corectarea reproducerii: 
Imagini multiple: 
Reprezentarea: 
Generator de titlu: 
Multiplicare: 
Tensiunea de alimentare: 
Paeroa m de Alimomare: 


Volumul livrării pa 
Omologare specială: 


RGB-Analog, S-Video, RS-232C, FBAS 


sublimare termică 

6,4 elemente/mm (162 dpi) 

A4 (210 x 297 mm); S (210 x 200 mm) 

A4 (188 x 250 mm); S (200 x 150 mm) 

1 280 x 1 600 (A4); 1 280 x 1 024 (S) 

24 biți (256 semiton pe culoare) 

115 secunde (A4); 85 secunde (S); 80 secunde 
(A4/alb-negru) 

6 MB (3 imagini întregi/6 câmpuri); este posibilă 
tipărirea simultan cu introducerea imaginii - 


PAL | 
BNC (FBAS/RGB), RS-232C, DIN 4 poli, 
S-Video 

Telecomandă prin cablu 

15,625 kHz orizontal, 50 Hz vertical 

48 semne, 2 rânduri LC-Display, contrast 
reglabil, meniu pe ecran 


luminozitate, contrast, gama 


4, 6, 16.sau 24 imagini : 
normală, în oglindă, negativ 
48 de semne 

indiferent, 1-50 automat 
220-240 V 

50 Hz 

cca 260 W 

424 x 175 x 470 mm 

cablu de comandă la distanţă, a de. 
alimentare, cartea tehnică, caseta de culori 
IEC 601-1 

Avion AWACS cu sistem de cercetare electronică Block 30/35. 


Avioanele 
AWACS 


vioanele AWACS (Airborne 
Warning and Control System) 
sunt echipate cu aparatură 
electronică pentru cercetare de radi- 
olocaţie şi conducere a mijloacelor 
aeriene în zone întinse din spaţiul 
aerian. Un avion AWACS Boeing E-3, 
produs de industria americană, are 
un echipaj de 17 oameni, o 
autonomie de zbor de 11 ore fără 
realimentare în aer şi de 22 de ore cu 
realimentare în aer. Viteza de zbor 
este de 520 - 660 km/h, iar înălţimea 
obişnuită de zbor de 8 800 - 9 200 m, 
înălţime de la care. pot ti descoperite 
avioanele de bombardament de la o 
distanță de până la 520 km, 
avioanele de vânătoare de până la 
440 km şi ţintele în zbor la joasă 
înălţime de până la 320 - 380 km. 
AWACS conduce avioanele amice 
de interceptare şi de vânătoare-bom- 
bardament spre obiectivele din zona 
pe care o supraveghează şi 
furnizează informaţii de radiolocaţie 
sistemelor terestre de apărare anti- 
aeriană. Principalul său mijloc de 
“cercetare îl constituie radiolocatorul 
AN/APY - 1 sau AN/APY - 2, prevăzut 


În incidentul deosebit de dureros - 
aşa-numitul “friendly fire” -, care a avut 


loc în luna aprilie a.c., când două 
avioane de luptă americane F-15C au 
doborit, din eroare, deasupra nordului 


Irakului două elicoptere americane 


Blackhawk VH-60, cauzând moartea a 
26 de observatori militari, a fost implicat 
şi un avion AWACS care supraveghea 
zona şi care ar fi trebuit să conducă cele 


două avioane de luptă americane în 
misiunea lor din zonă. 


cu sistem de recunoaştere amic- 
inamic. Antena radiolocatorului este 
de tip rețea fazată plană, cu scanarea 
în plan vertical, comandată electronic 
şi cu rotire mecanică (şase rotații pe 
minut) pentru scanarea în azimut. 
Antena reţea are forma unei elipse cu 
axele de 7,3 şi 1,5 m şi este dispusă 
într-un rotodom fixat deasupra fuzela- 
jului. Instalaţia de emisie a radioloca- 
torului este formată din două 
emițătoare, fiecare având oscilator, 
preamplificator cu tub cu undă 
călătoare şi amplificator final de pu- 
tere, în bandă largă, cu clistron. Masa 
radiolocatorului AN/APY - 1 este de 
3 430 kg. 

Sistemul AWACS dispune, de 
asemenea, de aparatură pentru pre- 
lucrarea semnalelor de radiolocaţie, 
calculatoare, posturi de lucru cu indi- 
catoare color pentru afişarea situaţiei 
aeriene şi conducerea aviaţiei proprii, 
precum şi de mijloace de transmisi- 
uni. Pe indicatoarele cu situaţia aeri- 
ană apar, pe lângă semnele țintelor, 
şi vectorii care indică direcţia 
deplasării acestora şi viteza de zbor. 
La un moment dat, sistemul AWACS 


putea să urmărească până la 250 de 
ținte, ceea ce a fost considerat însă 
ca insuficient, motiv pentru care s-au 
iniţiat programe de modernizare pen- 
tru creşterea capacităţii sistemului. 

Radiolocatorul AN/APY - 1 are 
mai multe regimuri de lucru: 

e în impulsuri (necoerente), când 
se emit- impulsuri modulate în 
frecvenţă cu durată mare şi frecvenţă 
de repetiţie mică; ele permit deter- 
minarea distanţei la ţintă. Acest regim 
se jilepază în condiţiile absenței 
reflexiilor de la suprafaţa solului; 

e în impulsuri Doppler, prin 
emiterea unor impulsuri de sondare 
cu frecvenţă de repetiţie mare. Pentru 
evitarea neunivocităţii în distanţă, 
impulsurile de sondare se emit pe 
grupe cu frecvenţe de repetiție diferită 
pentru fiecare grupă. În acest regim 
nu se efectuează baleierea fasciculu- 
lui de emisie pentru determinarea 
unghiului țintei; 

e în impulsuri Doppler cu baleierea 
fasciculului de emisie, într-un sector 
de + sau - 30*, pentru determinarea 
unghiului țintei. Pe baza acestui 
unghi, a distanţei şi a înălţimii de zbor 

a avionului AWACS, se determină 
înălțimea țintei; 

* pasiv, prin decuplarea emițătoru- 
lui radiolocatorului. Acest regim se 
utilizează pentru goniometrarea 
surselor de bruiaj activ. Se apreciază 
eficacitatea bruiajului în banda de 
frecvenţe de lucru şi se iau con- 
tramăsuri de tipul variaţiei rapide a 
frecvenţei purtătoare, folosirea sem- 
nalelor multifrecvenţă etc.; 

e special pentru suprafaţa mării. 


Comutarea regimurilor de lucru se 
poate face şi în cadrul unei singure 
rotații a antenei în azimut, pe calea 
diviziunii zonei de observare a radi- 
olocatorului în 24 sectoare de câte 
15° fiecare. În funcţie de situaţia con- 
cretă din fiecare sector, se alege 
regimul de lucru. 

După o etapă de modernizare, 
radiolocatoarele APY au posibilitatea 
de a executa urmărirea automată a 
țintelor, precum şi descoperirea şi 
urmărirea elicopterelor. Iniţial, radiolo- 
catorul AN/APY-1 nu a fost destinat şi 
descoperirii elicopterelor, deoarece 
funcţiona pe principiul anulării sem- 
nalelor ce proveneau de la ţinte cu 
viteze mici de deplasare. Moder- 
nizarea, care, printre altele, constă şi 
în folosirea filtrării numerice, permite 
observarea şi urmărirea elicopterelor. 

Deoarece procesul de moder- 
nizare a avioanelor AWACS este încă 
în curs de desfăşurare, se poate 
admite că avionul AWACS american 
de serviciu în aer în zonă, în fatidica 
zi când s-a produs incidentul amintit 
anterior, nu era din cele modernizate 
şi deci ar putea exista o “scuză” 
tehnică a eşecului conducerii celor 
două avioane F-15C în misiunea lor. 

Modernizarea generală a sis- 


temelor AWACS are direcţii diferite 


pentru SUA şi pentru NATO, deoa- 
rece li se prevăd misiuni oarecum 
diferite. 

În SUA, programul de moderni- 
zare a avut în vedere garantarea unor 
posibilităţi suplimentare în asigurarea 
observării suprafeţei mării şi utilizarea 
sistemului JTIDS (Joint Tactical 
Information Distribution System - 
Sistem de distribuţie a informaţiilor 
tactice), care permite o legătură radio 
rezistentă la bruiaj cu până la 98 000 
corespondenţi, din aer sau de la sol, 
prin diviziunea în timp a canalelor. De 
asemenea, s-a avut în vedere mări- 
rea numărului de posturi de lucru cu 
indicatoare pentru afişarea situației 
aeriene şi pentru conducerea avi- 
oanelor amice. 

Pentru NATO, modernizarea 
înseamnă creşterea posibilităţilor cal- 
culatoarelor de bord în ceea ce 
priveşte urmărirea automată a 
țintelor, creşterea numărului de ţinte 


care pot fi urmărite simultan, precum 
şi instalarea unei aparaturi mai per- 
formante pentru cercetare electronică 
şi mijloace proprii de luptă electronică 
(lansatoare de ţinte false). Teatrul de 
acţiuni militare din Europa presupune 
o activitate aeriană intensă şi deci 
existenţa simultană a unui număr 
mare de obiective aeriene. 

Un aspect concret al modernizării 
îl reprezintă înzestrarea avioanelor 
AWACS cu sistemul pasiv de cer- 
cetare electronică Block 30/35, care 
poate recepționa semnale de radiolo- 
caţie emise de la distanţe de peste 
500 km, identificând emițătorul şi 
mijlocul înzestrat cu un astfel de 
emiţător. Asigurând identificarea 
amenințărilor, sistemul completează 
posibilităţile de descoperire şi urmă- 
rire a țintelor pe care le are radioloca- 
torul AN/APY. 

Modernizarea constă şi în 
înlocuirea calculatorului central al sis- 
temului AWACS cu un calculator IBM 


. CC-2E mai puternic, echiparea cu 
„ sesizoare pentru sisteme de navigaţie 


şi terminale de transmisiuni pentru 
sistemul JTIDS. Receptorul sistemu- 
lui Block 30/35 are o bandă de frec- 
venţe foarte largă pe care o parcurge 
în două secunde. Semnalele recepţi- 
onate sunt analizate după frecvenţă, 
durata impulsurilor şi perioada de 
repetiţie. Aceşti parametri sunt com- 
paraţi cu parametrii înregistraţi în 
două biblioteci din memoria calcula- 
torului propriu - una pentru emițătoare 
şi alta pentru platformele purtătoare. 
Sistemul Block 30/35 poate identifica 
peste 100 de obiective în 10 secun- 
de, specificând tipul de emiţător şi 
platforma purtătoare. 

Deoarece chiar avioanele amice 
au în anumite zone şi perioade de 
timp restricţii privind utilizarea propri- 
ilor sisteme de identificare amic-ina- 
mic, sistemul AWACS este util şi pen- 
tru identificarea mijloacelor proprii. De 
exemplu, identificarea semnalelor 
unui radiolocator de tipul APG-66 va 
duce la concluzia că avionul care-l 
foloseşte este un F-16 A/B, construit 
de firma General Dynamics. 

În mod obişnuit, operatorii de pe 
avioanele AWACS dispun de 14 staţii 
de lucru cu indicatoare pe care 
avioanele urmărite şi identificate 
drept amice, în baza codului de 
răspuns la semnalul de interogare a 
sistemului amic-inamic, sunt marcate 
cu culoare verde. Obiectivele neiden- 
tificate drept amice sunt marcate pe 
ecran cu culoare galbenă. 

Operatorii pot urmări în partea de 
jos a ecranului o situaţie afişată, 
referitoare la obiectivele galbene, în 
care sunt precizate, de exemplu, care 
sunt avioane MIG-29 sau SU-27. In 
aceeaşi situaţie este afişată alti- 


tudinea şi viteza de zbor a obiec- 
tivelor urmărite. 

În plus, se poate determina dacă 
un avion inamic îşi utilizează radiolo- 
catorul în regim de cercetare sau de 
urmărire. Aceste informaţii sunt 
deosebit de utile pentru avioanele de 
luptă amice în determinarea priorităţii 
amenințărilor. : 

Inaintea fiecărui zbor, baza de 
date referitoare la amenințările posi- 
bile din zona de patrulare a avionului 
AWACS este încărcată în memoria 
calculatorului sistemului. Restul date- 
lor, despre alte zone ale Terrei, sunt 
ținute în bibliotecile cu baze de date 
la comandamentele aeriene de la sol. 

Dacă un operator din echipajul 
avionului AWACS doreşte să vadă 
toţi parametrii unui anumit semnal 
radio, el poate cere calculatorului sis- 
temului un raport detaliat, care se 
afişează în partea de jos a ecranului. 
Baza de date conţine parametrii radi- 
olocatoarelor mijloacelor aeriene, ale 
apărării antiaeriene de la sol şi de pe 
mare. 


Calculatorul sistemului de cerce- 


tare electronică Block 30/35 are un 


program de analiză ce conţine 67 000 - 


linii de cod în limbaj C. Sistemul are 
patru antene cu receptoarele cores- 
punzătoare ce acoperă 360* în 
azimut. Semnalele analogice recepţi- 
onate sunt convertite numeric şi 
transterate prin magistrala de date 
spre calculator. După ce calculatorul 
sistemului de cercetare electronică 
face comparaţiile şi identifică 
emițătorul şi platforma purtătoare, 
soluţia este trimisă la calculatorul 
central IBM CC-2E al sistemului 
AWACS, care afişează informaţiile pe 
indicatoarele operatorilor. 

Lucrul sistemului de cercetare 
electronică Block 30/35 este combi- 
nat cu lucrul radiolocatorului APY. 
Obiectivele detectate de radiolocator 
sunt identificate de sistemul Block 
30/35. 

Modernizarea radiolocatoarelor 
APY-1 şi APY-2 se realizează în 
etape diferite. Una dintre ele se referă 
la realizarea unui regim de lucru cu 
semnale cu compresia impulsurilor 
pentru a creşte rezoluţia în domeniul 
țintelor cu suprafaţă de reflexie 
redusă, cum ar fi, de exemplu, rache- 


_tele de croazieră. 


O modernizare mai spectaculoasă 
se va realiza la viitoarea generaţie de 
avioane AWACS, când se va renunţa 
la antenele din rotodom şi se va trece 
la antenele tip reţea fazată, inteli- 
gente, Smart-Skin (vezi “Ştiinţă şi 
tehnică” 3/1994), dispuse în învelişul 


exterior al fuzelajului avionului. 


Cpt. RI 

uminică. A preparat micul 
D dejun, ca de obicei. Dar în 

cursul dimineții, a acuzat dureri 
de cap, apoi de picioare, ce au 
devenit repede insuportabile. A fost 
transportat de urgență la spital, unde i 
s-a aplicat imediat un tratament. 
Infecția a continuat însă să se 
propage. Terry Bowden, un bărbat 
robust de 39 ani, a murit marți, fără 
ca medicii să-l poată ajuta. Acest 
lucru se întâmpla în ianuarie. În lunile 
următoare s-au înregistrat şi alte 
decese, relatate de presa britanică. 
Opinia publică a fost alertată, fapt ce 
a determinat reacţia autorităţilor. 
“Anxietatea trebuie să fie calmată, 
deoarece indicatorii de care dis- 
punem nu arată o modificare a 
numărului obişnuit de cazuri obser- 
vate în ţara noastră”, a declarat 
Christopher Bartlett, directorul 
Departamentului de supraveghere a 
maladiilor transmisibile din Londra.. 


O maladie 
necunoscută? 


Descrisă pentru prima dată în 
1883 de către un chirurg francez, dr. 
Fournier, iar apoi în 1924 de un 
englez, dr. Melaney, cangrena strep- 
tococică nu este o maladie nouă. Ea 
se datorează unei bacterii, un strepto- 
coc din grupa A, care, cel mai ade- 
sea, provoacă angine. Această 
infecţie cutanată foarte gravă se 
localizează, în general, la picioare, 
dar poate să apară în orice altă parte 
a corpului. Este precedată, adesea, 
de un traumatism minim: o arsură, o 
înţepătură într-un spin de trandafir, o 
mică plagă persistentă, un ulcer vari- 
cos... Ea poate, de asemenea, să 
survină după o operaţie. Pielea se 
inflamează, se înroşeşte şi este 
dureroasă. Starea generală se 
alterează rapid, uneori în câteva ore, 
instalându-se semnele de necroză 


Vinovatul, 


Aceasta este bacteria ce produce 
cangrena streptococică 
necrozantă. 


Virulenţă sporită a 
microorganismelor, 
rezistență la antibiotice... 
Ipotezele nu lipsesc în 
încercarea de a explica 
acele cazuri de cangrenă 
streptococică relatate de 
presa britanică. Pentru a 
elimina orice 
ambiguitate, iată 
răspunsurile la câteva 
dintre semnele de 
întrebare ale maladiei. 


acteria UCIGASĂ 


cutanată (de aici şi e dat bac- 
teriei, şi anume “mâncătoare de 
carne”). 

Infecția “plonjează”, efectiv, în 
profunzimea ţesuturilor subcutanate, 
care capătă un aspect de fontă puru- 
lentă brun-verzuie. Este o urgenţă 
extrem de gravă, mortalitatea variind 
între 30 şi 50%. Deteriorările tisulare 
sunt considerabile şi reclamă 
explorări chirurgicale pentru a stopa 
procesul infecțios. 


Bacterii 
tot mai virulente? 


Dificil de spus. Dr. Joseph Alouf, 
cercetător la CNRS şi şeful Unităţii de 
toxine microbiene a Institutului 
Pasteur, a pus în evidenţă după 1987 
noi suşe foarte virulente, care sunt, 
poate, responsabilele cangrenelor 
necrozante observate în ţările din 

nordul Europei. “De 7-8 ani se 
observă o creştere a virulenței unor 
suşe de streptococi A, care se dez- 
voltă mai rapid în laborator”, explică 
el în revista Top Santé 46/1994. 
Aceeaşi constatare a fost făcută şi în 
Marea Britanie de către dr. Bartlett: 
“Studiile bacteriologice realizate pe 
pacienţi din Gloucester au arătat că 
suşele de streptococi din grupa A, 
direct implicate în aceste cangrene, 
sunt diferite de cele întâlnite în mod 
obişnuit”. Revista Journal internatio- 
nal de médicine menţionează îngrijo- 
rarea ce transpare dintr-un raport 
OMS (Organizaţia Mondială a 
Sănătăţii) privind recenta creştere a 
numărului de decese datorate can- 
grenei streptococice. Îngrijorarea este 
legată şi de faptul că în foarte multe 
țări nu există statistici oficiale privind 
infecțiile cu streptococi. Medicii dis- 
pun însă de anumiţi indicatori estima- 
tivi. Profesorul Alouf menţiona că: 
“Maladiile infecțioase au cunoscut 
întotdeauna oscilaţii în ceea ce 
priveşte frecvenţa. La începutul seco- 
lului, streptococii A au antrenat o epi- 
demie de scarlatină foarte gravă. 
Cazurile britanice de cangrenă strep- 
tococică corespund, fără îndoială, 
unei etape trecătoare, pe care au 
cunoscut-o înainte şi alte ţări”. 

Deşi constatată aproape peste tot 
în lume, evoluţia acestor suşe rămâ- 
ne încă neexplicată. Unii cercetători 
s-au orientat spre cauze genetice, 
cum ar fi mutaţiile spontane ale 
genelor ce determină virulenţa. Alţi 
specialişti, neîncrezători în această 
teorie, consideră că agresivitatea 
neobişnuită s-ar datora asocierii fortu- 
ite a două bacterii, una dintre ele fiind 
faimosul streptococ, ale căror efecte 
nefaste s-ar cumula. Pentru Thea 
Horaud de la Institutul Pasteur, strep- 
tococii A au particularitatea de a 
declanşa infecţii foarte diferite, în 
funcţie de “teren”. Adică virulenţa 
unei bacterii depinde şi de receptivi- 
tatea organismului uman. 10-15% 
dintre subiecţi, adesea copii, sunt 
purtători sănătoşi ai streptococului A, 
răspândindu-l în permanenţă în antu- 
rajul lor, fără ca ei să fie bolnavi. 
Invers, subiecţii a căror apărare imu- 
nitară este slăbită (cei supuşi dia- 
lizelor renale, cei cu grefe, diabe- 
ticii...) suferă de infecţii mai severe. 


Se poate vorbi de o 


epidemie în Marea 
Britanie? 

Cele 20 de cazuri recenzate, 
recent, în Marea Britanie nu constitu- 
ie un tocar epidemic. Nu există nici o 


recrudescenţă a maladiei. Pentru a 
vorbi de o epidemie, trebuie să fie 


izolaţi mai mulţi bolnavi, neavând, 
aparent, legătură unii cu alţii, aceeaşi 
bacterie (în cazul nostru un strepto- 
coc din grupa A), dar care să poarte 
pe suprafața sa markeri antigenici 
identici. În acest sens, în laborator, se 
acţionează asupra streptococului cu o 
baterie de anticorpi ai grupei A - 
fiecare nerecunoscând decât un anti- 
gen specific -, pentru a stabili harta 
sa antigenică precisă. Este vorba de 
lizotop, care defineşte individul micro- 
bian. Numai atunci când toţi bolnavii 


Prea târziu pentru 
antibiotice. 
Nici un antibiotic nu mai poate 


pătrunde în această plagă 
neagră, trombozată, sclerozată şi 
golită de sânge. 


sunt infectați de o bacterie cu acelaşi 
lizotop, se poate vorbi de o epidemie. 


Streptococul A este 
rezistent la 
antibiotice? 


Nu, iar penicilina pare să repre- 
zinte tratamentul cel mai eficient în 
infecțiile cu streptococ A, nefiind 
cunoscute cazuri de rezistenţă la 
acest antibiotic. Şi atunci, ne 
întrebăm, de ce se înregistrează atât 
de multe decese? Diagnosticul în 
cangrena streptococică nu este evi- 
dent de la început. Or, penicilina tre- 
buie administrată foarte repede, altfel 
distrugerile tisulare importante, 
necroza şi întreruperea locală a circu- 
laţiei sangvine împiedică pătrunderea 
şi deci acţiunea medicamentului în 
zona bolnavă. Cel mai bun tratament 
devine atunci chirurgia (din nefericire, 
distructivă pe suprafeţe mari), care 
permite deschiderea abceselor şi 
eliminarea puroiului. Se poate spune 
că, într-un fel, antibioterapia întârzie 
actul chirurgical, ceea ce induce o 
creştere a procentului de mortalitate 


* (actualmente, 59%). 


În stadiul ultim, maladia antre- 
nează o slăbire generală a organis- 
mului. Decesul survine ca urmare a 
unui şoc septic (numit şi “şoc toxic”): 
o mare incompetenţă a mușchiului 


cardiac, prăbuşirea rezistenţei fibrelor 
musculare ale vaselor sangvine, un 
plămân în stare de şoc, un rinichi blo- 
cat...Toxinele eliberate masiv în 
organism epuizează, dintr-o dată, 
apărarea sa imunitară. Se observă, 
de asemenea, hemoragii scăpate de 
sub controlul substanţelor anticoagu- 
lante şi, fenomen invers, o coagulare 
intravasculară diseminată prin dis- 
trugerea brutală a factorilor de coagu- 
lare ai sângelui. Şocul septic al strep- 


_tococului A a fost foarte bine descris 


în 1983 de specialiştii de la Centrul 
de control al maladiilor din Atlanta, 
unde se acordă o mare atenţie tuturor 
bolilor infecțioase ce evoluează pe 
planetă. 


Intervin şi alţi factori 
agravanţi? 


În 1985, o echipă de medici 
francezi a publicat în British Medical 
Journal un articol cu mare răsunet în 


comunitatea medicală. Ei au desco-. 


perit că, într-un număr mare de cazuri 
cu cangrenă streptococică, bolnavilor 
li se administraseră la începutul bolii 
substanţe antiinflamatoare nesteroide 
(AINS). Într-adevăr, adesea, medicul 
generalist face această prescripţie de 
confort unui pacient care prezintă o 
simplă durere articulară, musculară 
sau cutanată. Or, AINS favorizează 
dezvoltarea latentă a infecțiilor cro- 
nice. Astfel, în prezenţa lor, activi- 
tatea bactericidă şi atracţia chimică 
exercitată de microorganisme asupra 
globulelor albe sunt foarte reduse în 
culturile celulare. Fenilbutazona (un 
AINS) introdusă în granulocitele 
umane le împiedică pe acestea să 
distrugă stafilococii aurii sau strepto- 
cocii. În sfârşit, AINS maschează 
simptomele, infecția dezvoltându-se 
silențios, înainte de a “exploda” 
câteva zile mai târziu. 


VOICHIŢA DOMĂNEANŢU 


3 infarctul poate fi evitat. O 
serie de studii de mare 
anvergură au demonstrat ca 
dezobstruarea arterelor corona- 
riene cu agenţi trombolitici creşte 
în mod considerabil şansele:de 
supravieţuire după un intarct de 
miocard. Această terapie este 
benefică atât pentru temei. cât şi 
pentru bărbaţi şi de asemenea, 
pentru persoane in vârstă, diabe- 
tici, hipo și hipertensivi. În stârşit 
în cazul'în care există cea mai 
mică temsre de a a avea un 
infarct, trebuie să se instituie trata- 
mentul cât mai repede posibil. 

După cum am arătat în 
articolul anterior, produsele 
vegetale naturale sunt utile 
nu numai pentru bronşite în 
fazele de debut sau 
cronicizate, astmul bronşic, 
sclero-emfizemul pulmonar 
sau silicoză, dar şi pentru 
căile respiratorii superioare. 


În laringite şi traheite se reco- 
mandă: 

Siropul de coacăze negre, care se 
prepară sub formă de decoct din 250 
g fructe la 1 | de apă, preferabil fierte 
pe baie de apă sau pe plită, la foc 
domol, până când cantitatea de lichid 
se reduce la jumătate; se strecoară 
prin presare, iar la lichidul rezultat se 
adaugă o cantitate egală de zahăr şi 
se fierbe din nou până la consistenţa 
siropoasă. Se ia câte o linguriţă de 


sirop la două ore. 


Gutuile sunt, datorită proprietăţilor 
astringente, un bun remediu în aceste 
afecţiuni respiratorii. Se prepară o 
infuzie dintr-o lingură felii de gutui la o 
cană cu apă; se beau 2-3 căni pe zi 
îndulcite cu miere. 

Din mere se poate prepara un 
sirop folosind suc de mere în cantităţi 
egale cu zahăr sau miere. Se fierbe 
la foc domol până la consistenţa 
siropoasă; se iau câte 2 linguri înain- 
tea meselor principale. 

Din smochine se poate prepara 
un sirop după următoarea rețetă: 300 
g smochine la 1 | de apă; se fierbe la 
foc domol până când lichidul se 
reduce la jumătate, se filtrează prin 
tifon şi se adaugă 250 g miere. Din 
acest sirop se iau 2 lingurite de 2-3 
ori pe zi. 

Murele, prin proprietăţile lor astrin- 
gente, se recomandă în laringite. Se 
prepară tot sub formă de sirop 
dintr-un kilogram de fructe zdrobite şi 
lăsate în sucul lor 24 de ore. Se 
adaugă lichidului rezultat după filtrare 
900 g zahăr şi se fierbe până la con- 
sistenţa siropoasă. Utilizarea este 
dublă: sirop diluat în părţi egale cu 


apă pentru gargară (lichidul se poate 
înghiţi) şi pentru uz intern 3-4 linguri 
de sirop pe zi. 

Pentru angine se recomandă apli- 


carea pe gât, într-un tifon, a 3-4 ardei 


iuți tăiaţi în felii mărunte şi umectaţi 
cu foarte puţină apă călduţă. 

Ceapa se poate, prepara sub 
formă de infuzie din 4-6 cepe tăiate 
felii subțiri la 1 | de apă. După o fier- 
bere de 15 minute, se îndulceşte cu 
zahăr sau miere, după gust. Se beau 
2 căni pe zi, prima dimineaţa. 

Prazul este un foarte bun emolient 
recomandat în toate formele de farin- 
gită, laringită şi traheită. Se prepară 
sub formă de sirop. Se fierb la foc 
domol 200 g felii de praz tăiate subțiri 
la un 1 | de apă. După fierbere se 
adaugă lichidului o cantitate egală de 
zahăr sau miere. Se iau 4-5 linguri pe 
zi. 

Dintr-o varză roşie rasă şi 1 | de 
apă se prepară un decoct la foc 
domol, 30 minute. După filtrare şi 
stoarcere prin tifon se adaugă 300 g 
miere sau zahăr. Cantitatea rezultată 
se bea în mai multe reprize, în două 
zile. Pentru gargarisme se reco- 
mandă sucul de varză roşie cu puţină 
miere sau cu un gălbenuş de ou 
bătut. 
preparate diferit. 

In pneumonii, în paralel cu 
reţetele prescrise de medic ca adju- 
vant, se recomandă siropul de smo- 
chine după reţeta descrisă mai 
înainte. Pentru uzul extern tot în 


Sunt indicate şi bamele, 
A 


pneumonii se recomandă cataplasme 
cu făină de muştar negru, de hrean 
sau de ridichi negre. 

In tusea de diferite etiologii, care 
este un simptom al afecţiunilor respi- 
ratorii, se recomandă în faza iniţială, ` 
cea iritativă, preparate pe bază de 
codeină, iar în faza a doua, “cea pro- 
ductivă”, pentru eliminarea mucusului 
în exces se recomandă: 

- Siropul de coacăze, al cărui mod 
de preparare l-am descris mai 
înainte. Se ia câte o lingură la 3 ore, 
timp de 3-4 zile. 


- Gutuile sunt eficiente sub formă “ 


de infuzie preparată dintr-o gutuie la 
1/2 | apă; se îndulceşte după gust şi 
se beau 2 căni pe zi. 

- Ceapa, de asemenea, este un 
bun emolient. Se foloseşte sub formă 
de infuzie sau sub formă de sirop. 

- Ridichile negre tăiate în felii 
subţiri (sau rase) peste care se pre- 
sară zahăr. După 24 de ore, siropul 
rezultat se consumă în cantitate de 4- 
5 linguri pe zi. 

- Ţelina este şi ea eficientă în faza 
“productivă” a tusei. Se prepară un 
decoct din cca 30 g rădăcină tăiată 
mărunt la 1/2 | apă; se beau 2-3 căni . 
pe zi. Se poate utiliza şi sub formă de 
suc proaspăt câte 100 ml dimineaţa, 
înainte de micul dejun. 

În tusea spastică şi convulsivă se 
recomandă: 

Migdalele (la care se păstrează 
sâmburii pentru prăjituri). Din 50 g 
coajă de migdale se prepară un 


i 


SOMONVUL SUEDEZA 
ANE SPUNE LA REYEGDERES 


maladie misterioasă omoară 90% dintre tinerii somoni ieşiţi din “incuba- 

toarele” suedeze, fapt ce ar putea să determine dispariţia acestora în 
Marea Baltică. lată la ce concluzie alarmantă au ajuns specialiştii Institutului de 
cercetare a somonilor din Suedia. 

Pentru a înţelege de ce s-au înfiinţat asemenea crescătorii de peşti, trebuie 
să menţionăm că somonii, pentru a se reproduce, părăsesc apele mării, 
îndreptându-se vara către cele ale râurilor. Din nefericire, acest voiaj este 
împiedicat în Suedia de nenumăratele baraje ale hidrocentralelor. 

Cercetătorii suedezi s-au gândit să îndrepte greşeala care s-a făcut naturii, 
punând la punct un program ce constă în pescuirea femelelor, prelevarea 
icrelor şi incubarea lor în centre de creştere special amenajate. De aici, după 
doi ani, tinerii somoni sunt eliberaţi în mare. 

Maladia despre care am amintit, care a fost denumită M74, atacă însă atât 
femelele, cât şi alevinii, periclitând serios conservarea populaţiei de somoni. 

Care este factorul incriminat în toată această poveste? După opinia spe- 
cialiştilor, nu ar fi vorba de o maladie de natură bacteriană sau virală, ci de o 
intoxicație cu PCB sau DDT, substanţe ce poluează Marea Baltică. 


SALYA OVARULE 


Fo internaţional pentru protecţia animalelor 
(IFAW) a descoperit că pe plajele de la Cape 
Cross din Namibia, loc unde se concentrează 
cea mai importantă colonie mondială de otarii, 
sunt împuşcate sau omorite cu lovituri de baston 
50 000 de exemplare pe an. 

Dacă până acum ele erau vânate pentru 
blana lor, actualmente sunt căutate pentru 
organele genitale masculine din care se fabrică 
în Extremul Orient poţiuni afrodisiace. 


decoct la 1 | apă, prin fierbere 
înceată, timp de 30 minute. Lichidul 
rezultat se îndulceşte cu miere şi se 
consumă în timpul unei zile. 

Piersicul, ale cărui flori au propri- 
etăţi antispastice, calmează tusea 
convulsivă. Se prepară sub formă de 
infuzie din 1-2 linguri flori uscate la o 
cană cu apă sau lapte. Se beau 2-3 
căni pe zi. Tot din flori şi frunze de 
piersic se poate prepara un sirop. 
Procedeul este simplu: se infuzează 
100 g flori şi frunze la 1 | apă; după 
filtrare se adaugă o cantitate egală de 
zahăr sau miere şi se mai fierbe la 
foc domol până la o consistenţă 
siropoasă. Se iau 20-30 g pe zi (5-6 
linguri) timp de 3 zile consecutiv. 

Chiar şi salata verde, prin propri- 
etăţile sale antispastice, este utilă în 


tusea spastică şi convulsivă. Se 
prepară sub formă de decoct din 60- 
80 g salată verde la 1 | de apă. 
Întreaga cantitate se bea în cursul 
unei zile. 

Usturoiul se prepară sub formă de 
decoct, obţinut din 3-4 bulbili zdrobiţi 
şi fierţi 15-20 minute în 250 g apă sau 
lapte. Cantitatea rezultată se bea în 
cursul unei zile. 

În încheiere, dorim să subliniem 
faptul că afecțiunile căilor respiratorii 
sunt multiple şi variate. In funcţie de 
specificul bolilor şi de stadiul lor tre- 
buie să diferenţiem următoarele pro- 
duse vegetale: 

- inhibitoare ale tusei spasmodice 
(antiseptice sau miorelaxante bron- 
şice), indicate în faza primară iritativă; 

- emoliente şi fluidifiante ale 


Această nebunie pare să câştige teren şi în 
Canada, unde guvernul va autoriza vânarea 
focilor din Terra Nova. 

secreţiilor bronşice, indicate în spe- 
cial în faza de cocţiune a tusei, adică 
atunci când tusea este însoţită de 
expectorajii puternice; 

- dezinfectante ale căilor respira- 
torii superioare şi inferioare, datorate 
infecțiilor microbiene şi virale; 

- adjuvante ale tratamentului de 
bază al afecţiunilor cronice ale apa- 
ratului respirator (bronşitele cronice, 
astmul bronşic, sclero-emfizemul 
pulmonar şi silicoza). 

Soluţia cea mai bună pe care o 
recomandăm în toate afecțiunile res- 
piratorii este asocierea tratamentului 
cu plante medicinale cu cel oferit de 
produsele apicole şi de fructe, legu- 
me şi seminţe. 


Dr. OVIDIU BOJOR 

n ETOLOGIE 


Pitulicea adultă hrănind puiul de cuc 
“adoptat”. 


zborului de urmărire depind de “fe- 


minitatea” modelelor folosite, adică 
de combinarea completă și corectă a 
caracteristicilor  semnalizatoare 
menţionate mai sus. Experiențele au 
dovedit însă că valoarea declan- 
şatoare a respectivei situaţii stimula- 
torii nu este caracterizată numai prin 
organizarea relaţională spaţio-tempo- 
rală, ci şi prin modul particular de 
însumare a stimulilor ce o compun. În 
cazul fluturelui Eumenis, răspunsul 
masculului depinde de gradul de 
“feminitate” al modelului prezentat, iar 
acest grad depinde, la rândul său, de 
cantitatea totală de stimulare obţinută 
din partea situaţiei respective. Dacă 
aceasta este deficitară sub raportul 
unui anumit stimul (modelul este de o 
culoare mai deschisă) se poate 


Stimuli și supnasrimuli 


din mediul extern numai acei 

stimuli pe care, datorită structurii 
şi funcţiei organelor sale de simţ, îi 
poate percepe; aceştia se numesc 
stimuli potenţiali. |n determinarea 
unui anumit comportament sunt însă 
implicaţi doar o mică parte din stimulii 
potenţiali, şi anume stimulii efectivi. 
Acei stimuli efectivi care se dovedesc 
capabili să declanşeze şi/sau să ori- 
enteze un răspuns comportamental, 
fără o experienţă de viaţă prealabilă, 
au fost denumiți stimuli-semnal (E.S. 
Russell, N. Tinbergen) sau stimuli- 
cheie (K. Lorenz). 

Spre deosebire de stimulii ultra- 
simpliticaţi, folosiţi în laboratoarele de 
fiziologie şi care pot fi uşor cuantificaţi 
prin unităţi elementare fizice-sau 
chimice, stimulii-semnal au un carac- 


E iecare specie animală extrage 


ter complex şi nu se pretează la` 


determinări cantitative. Animalul, aflat 
în mediul său natural de viață, nu per- 
cepe elemente unitare separate, ci 
elemente aflate în anumite relații 
unele cu altele, constituind o configu- 
rație sau o structură ce reprezintă o 
entitate calitativ diferită de simpla 
însumare a acestor elemente. În 
cazul stimulilor-semnal vizuali, de 
exemplu, experimentele lui N. 
Tinbergen au arătat că răspunsul de 
acceptare a hranei este declanşat şi 
orientat la puii de pescăruş argintiu 
de pata roşie aflată la extremitatea 
mandibulei inferioare şi, mai ales, de 
contrastul dintre această pată şi 


culoarea galbenă a ciocului. Dar, 
pentru ca răspunsul puilor să se 
declanşezs, este necesar ca poziţia 
spaţială a acestui element pe mo- 
delele folosite să reproducă cu fideli- 
tate configurația naturală, deoarece 
prezentarea unor modele la care 
respectiva pată este situată pe cap, 
de exemplu, reducea considerabil 
frecvenţa răspunsurilur de acceptare 
a hranei. Deci stimulul-semnal speci- 
fic activării acestei reacţii nu este 
pată roşie în contrast cu cioc galben, 
ci pată roşie situată la extremitatea 
mandibulei inferioare a ciocului gai- 
ben. Stimulii acustici au, de aseme- 
nea, un caracter configuraţional. 
Studiul elementelor ce compun 
cântecul păsărilor arată că pauzele, 
intervalele. şi ritmul, cu alte cuvinte 
structura cântecului, sunt la fel de 
importante pentru valoarea sa sem- 
nalizatoare ca şi caracterele fiecărei 
note luate separat (valoarea, intensi- 
tatea, timbrul). Prin urmare, o situaţie 
stimulatorie semnalizatoare nu 
depinde numai de componentele sale 
elementare, ci, în egală măsură, de 
organizarea spaţio-temporală a aces- 
tora. 

Alte experienţe ale lui N. 
Tinbergen au arătat că urmărirea 
prenupţială a femelei fluturelui 
Eumenis semele de către mascul 
este determinată de următorii stimuli- 
semnal: culoarea închisă, zborul 
oscilator, apropierea. Etologul olan- 
dez a constatat că viteza şi durata 


obţine o compensare printr-un sur- 
plus de stimulare din partea celorlalte 
caracteristici (apropierea mai pro- 
nunţată a modelului sau accentuarea 
mişcării de zbor oscilant). Concluzia 
care se impune este că diferiţii stimuli 
ce alcătuiesc “feminitatea” confi- 
guraţiei respective contribuie într-un 
mod cantitativ la fondul comun (poo) 
de stimulare prin care această con- 
figuraţie determină răspunsul mascu- 
lului. Acest fapt sugerează ideea că 
stimulii-semnal ce compun o situaţie 
stimulatorie se cumulează în mod 
cantitativ într-o anumită zonă ner- 
voasă centrală şi acţionează asupra 
centrilor motori prin însumarea 
efectelor lor. Fenomenul este cunos- 
cut în etologie sub numele de legea 
însumării stimulilor (Seitz) sau 
însumarea eterogenă a stimulilor- 
semnal (Tinbergen). 

În 1962, etologul olandez G. 
Baerends, intenţionând să verifice 
legea însumării heterogene a sti- 
mulilor, a efectuat o serie de expe- 
rienţe pentru a stabili ce caracteristici 
ale ouălor de pescăruş determină la 
păsările părinţi recunoaşterea şi 
clocirea lor; în acest scop, el a folosit 
modele de ouă confecţionate din 
lemn şi având diferite dimensiuni, 
forme şi culori, pe care le-a plasat pe 
marginea unui cuib. Experiențele au 
demonstrat importanţa următoarelor 


“caracteristici: petele, contrastul dintre 


pete şi culoarea de fond, forma 
ovoidală şi dimensiunile. Femela de 


pescăruş prefera ouăle pătate celor 
clare şi, dintre două ouă de dimensi- 
uni diferite, îl alegea întotdeauna pe 
cel mai mare. Dacă se supunea 
atenţiei femelei de pescăruş o succe- 
siune de alegeri între un ou pătat de 
dimensiuni normale şi un ou clar, dar 
având dimensiuni din ce în ce mai 
mari, preferința păsării se îndrepta 
mai întâi către oul normal, dar în 
momentul în care oul clar atingea o 
anumită dimensiune, alegerea 
femelei se schimba, deplasându-se 
asupra acestuia din urmă, lipsit de 
pete, dar mai mare decât oul normal. 

Dacă femelei de pescăruş i se 
prezenta un ou de două ori mai mare 
decât cel normal şi împestriţat cu 
pete negre pe fond alb, deci cu con- 
trastul intensificat, ea îl prefera net 
unui ou normal. 

Aceste experienţe au demonstrat 
că modul în care diferiţi stimuli îşi pot 
însuma cantitativ efectele face posi- 
bilă confecţionarea unor modele 
având o valoarea stimulatorie mai 
mare decât ouăle normale. Aseme- 
nea stimuli dotați cu o valență stimu- 
latorie exagerată au fost denumiți 
stimuli-semnal supranormali. 

În natură se pare însă că stimulii 
supranormali nu există, deoarece ei 
nu ar avea o valoare adaptativă. 
Într-adevăr, un ou de pescăruş de 
două ori mai mare decât cel normal şi 
cu pete negre contrastând intens cu 
fondul alb, ar fi complet ineficient 
deoarece, pe de o parte, ar fi imposi- 
bil de clocit, iar pe de alta ar fi foarte 
uşor depistat de prădători. Selecţia 
naturală a creat, în cadrul stimulilor- 
semnal ai diferitelor specii, un com- 
promis între valoarea declanşatoare 
şi cea adaptativă, astfel încât stimulul 
respectiv să posede suficiente calităţi 
semnalizatoare pentru a fi recunos- 
cut, dar şi suficiente calităţi adapta- 
tive care să asigure supraviețuirea 
individului şi perpstuarea speciei. 

Fenomenul stimulilor supranor- 
mali explică, după J. Cl. Ruwet, suc- 
cesul cuiburilor artificiale pe care 


oamenii le instalează în livezi sau 
păduri şi care sunt imediat acceptate 
de păsări, deşi în vecinătate există 
numeroşi copaci cu scorburi. Cuibul 
artificial, respectiv cutia fixată pe 
trunchiul copacilor, prin însăşi dimen- 
siunea sa supranormală şi conturul 
accentuat, ca şi prin orificiul de intrare 
perfect rotund şi foarte distinct, con- 
stituie un suprastimul care atrage 
mult mai uşor o pasăre în căutare de 
cuib decât o scorbură naturală ale 
cărei caracteristici semnalizatoare 
sunt mai puţin pronunţate. 

Există totuşi, după opinia noastră, 
cel puţin un caz în care, în natură, 
acţionează un suprastimul. Este noto- 
riu comportamentul de clocit parazitar 
al cucului. După ce iese din ou, de 
regulă înaintea fraţilor săi vitregi, 
puiul de cuc, golaş şi orb, dispune de 
o conformaţie specială a spatelui - 
care e scobit ca o lingură - şi de un 
mecanism înnăscut de declanşare, 
activat de stimuli-semnal tactili, care-i 
permit să identifice orice obiect străin 


„din preajma sa şi să-l arunce jos din 


cuib; de obieci, aceste obiecte sunt 
ouăle păsării gazdă sau puii acestora, 
dacă se întâmplă să fi eclozat între 
timp. Apoi, puiul de cuc primeşte 
toată hrana pe care cuplul ce l-a 
adoptat fără voie o aduce la cuib. 


Puiul se dezvoltă rapid, creşte în 


dimensiuni şi după circa 20 - 22 de 
zile poate părăsi cuibul care devine 
neîncăpător pentru el. Deşi a început 
să zboare, puiul stă în preajma cuibu- 
lui şi mai este îndopat cu hrană de 
păsările gazdă încă două-trei 
săptămâni. Întrucât păsările gazdă 
sunt mult mai mici ca talie, puiul de 
cuc le depăşeşte apreciabil dimensiu- 
nile şi mama adoptivă, pentru a-i da 
hrana pe cioc, e nevoită să-şi intro- 
ducă întregul cap, uneori chiar şi o 
parte din corp, în gura larg deschisă a 


Un scoicar încearcă să rostogolească un 
ou uriaş spre cuibul său, preferându-l 
oului său normal. 


puiului ei vitreg. Ornitologii au remar- 
cat frenezia cu care părinţii cară toată 
ziua hrană şi nu mai prididesc să-şi 
îndoape falsa progenitură, unii 
întrebându-se chiar cum se explică 
această intensitate a comportamentu- 
lui parental şi cum de nu disting 
părinţii că nu au de-a face cu un pui 
normal, date fiind dimensiunile lui 
gigantice. Explicaţia, credem, constă 
în faptul că tocmai datorită acestor 
dimensiuni puiul acţionează ca un 
stimul supranormal şi, în consecinţă, 
amplifică intensitatea şi frecvenţa 
comportamentului de hrănire efectuat 
de părinţi. 

S-ar putea să mai existe şi alţi 
suprastimuli naturali, totuşi caracterul 
lor excepţional decurge în mod logic 
din mecanismele evoluţiei. Cu totul 
altfel stau lucrurile la om. Aşa cum 
vom vedea în numărul viitor, trăind 
într-un mediu cultural, deci, în mare 
măsură, artificial, lumea stimulatorie 
umană abundă în suprastimuli. 


` Dr. MIHAIL COCIU 

Vă mini că, î în 

va edita o carte 

4 upă cum se ştie, Soarele, Luna şi plane- 
») tele călătoresc fiecare-pe propriul drum, 
dar aproape în acelaşi plan ceresc - 

ecliptica. Deoarece ele se deplasează cu 
viteze diferite, mai devreme sau mai târziu 
două dintre ele pot ajunge pe aceeaşi dreaptă 
în acelaşi moment. Cel mai apropiat va trece 
prin fața celui mai îndepărtat, ascunzându-l 
vederii noastre. Acest fenomen se mai 
numeşte şi ocultaţie. Astfel, Luna ocultează 
adesea planetele şi stelele care defilează de-a 
lungul eclipticii. Evident, oricare din aceste 
‘fenomene este interesant şi merită observat. 
Dar cea mai spectaculoasă şi mai importantă 
ocultaţie este a Soarelui de către Lună. Aceas- 
ta este eclipsa de Soare. Impresia extraordi- 
nară pe care o lasă întunericul şi răcoarea ce 
învăluie Pământul în plină zi este marcată chiar 
şi de cele mai vechi cronici sau legende popu- 
lare. În legătură cu acest fenomen, oamenii au 
imaginat monştri care au mâncat Soarele sau 
Luna: dragoni în China, jaguari în America, 
vârcolaci pe tărâmurile noastre. 

Impresia este desigur mai ponderată din- 
colo de cercurile polare, acolo unde cerul rămâă- 


ne întunecat jumătate din an. Astfel, unele gru- 
puri de eschimoşi cred că astrul eclipsat şi-a 
părăsit pentru scurt timp locul de pe cer pentru 
a-şi regla unele afaceri pământeşti, iar în Paci- 
ficul de sud eclipsele nu numai că nu îngrozesc, 
d ating chiar coardele romantice ale localnicilor, 
care văd în ele sărutul Soarelui cu Luna. 

Să lăsăm însă legendele şi basmele de o 
parte şi să ne amintim că eclipsele de Soare au 
loc ori de câte ori Luna se află exact între 
Pământ şi Soare. Dar de ce sunt atât de rare 
eclipsele de Soare, atât timp cât Luna tra- 
versează ecliptica în fiecare lună? Ecliptica 
reprezintă drumul aparent anual al Soarelui pe 
bolta cerească sau planul orbitei terestre în 
jurul Soarelui. Dacă Luna ar urma exact acelaşi 
drum, am putea admira o eclipsă totală de 
Soare la fiecare Lună Nouă şi o eclipsă totală 
de Lună la fiecare Lună Plină. Numai că Luna 
se află două săptămâni sub ecliptică şi alte 
două săptămâni deasupra ei. Inclinarea orbitei 
lunare este de aproximativ 5° față de planul 
eclipticii. Or, când aceste taze au loc chiar în 
momentele în care Luna traversează planul 
eclipticii au loc eclipsele (de unde şi numele de 


Cinci ani 
până la 
ECLIPSA 
TOTALA de 
SOARE 
vizibilă din 
România 


9 i. 1] august 1999 va avea loc o eclipsă 
totală de Soare cu centrul în Bucureşti. 9 La 
11"07" timp universal va fi maximul eclipsei. O 
În capitala noastră durata eclipsei va fi cea mai 
mare: 2"23* faţă de numai 118 la Luxemburg 
şi 1"13* la Karachi, în Pakistan. Q Acoperirea 
Soarelui va fi maximă tor la Bucureşti: 103% 
faţă de 102% la Luxemburg şi Karachi sau 99% 
la Londra, Viena, Budapesta etc. 9 Aşadar, un 
eveniment deosebit care va atrage turişti din 
întreaga lume spre ţara noastră şi, în special, 
spre Capitală. e 


“ecliptică”). Punctele de intersecţie se mai 
numesc şi noduri ale orbitei lunare. 

Deoarece Soarele, Luna şi Pământul nu 
sunt punctiforme, eclipsele pot avea loc chiar 
dacă nodurile nu sunt perfect aliniate. Astfel, 
Soarele poate fi eclipsat în orice moment în 
care se află la mai puţin de 18,5* de unul din 
nodurile lunare. Soarele alunecă de-a lungul 
eclipticii cu aproape un grad pe zi, astfel că 
rămâne în zona de “eclipsă solară” timp de 37 
de zile. Deoarece o fază de Lună Nouă are loc 
după fiecare lună sinodică (29,53 zile), poate 
avea loc cel puţin o eclipsă de Soare ori de 
câte ori nodurile lunare se aliniază cu Soarele. 
Dar şi nodurile orbitei lunare alunecă spre vest 
de-a lungul eclipticii, ceea ce face ca alinierea 
lor cu Soarele să aibă loc o dată la fiecare 
173,31 zile. Acest număr, care joacă un rol 
deosebit de important în calculul eclipselor, a 
fost descoperit de babilonieni cu aproape 2 500 
de ani în urmă. Ei şi-au dat seama că eclipsele 
depind de fazele Lunii şi şi-au imaginat geome- 
tria favorabilă realizării unei eclipse. Fazele 
Lunii se repetă la fiecare lună sinodică, deci a 
trebuit să fie căutat intervalul de timp divizibil 

atât cu luna sinodică, cât şi cu intervalul de 


“aliniament al nodurilor. Or, 223 de luni sinodice 


(18 ani 11,3 zile) sunt aproape egale cu timpul 
necesar la 38 de aliniamente ale nodurilor (cu 
o diferenţă de numai 11 ore). Acesta este ciclul 
Saros. Înseamnă că oricare două eclipse sepa- 
rate de un asemenea interval de timp au loc 
cam la aceeași dată şi sunt asemănătoare. De 
exemplu, umbra lunară care va cădea peste 
Soare în timpul eclipsei din 11 august 1999 va 
traversa Pământul aproape la fel ca în timpul 
eclipsei din 21 august 2017. Evident, cele mai 
importante eclipse sunt cele de Soare. Nu pen- 
tru că impresia pe care o lasă este unică, ci 
pentru că Soarele este steaua cea mai apropi- 
ată, steaua ce ne dă viaţă. 

Este interesant că deşi Soarele este de 
aproape 400 de ori mai mare decât Luna, dis- 
tanţa la care se află diferă cu acelaşi factor, 
astfel că ambele obiecte cereşti apar pe cer ca 
două globuri cu acelaşi diametru (1/2 grad). 
Dacă Luna ar fi fost mai mică sau mai departe 
de noi, eclipsele de Soare nu ar mai fi avut loc. 
Dacă Luna acoperă doar o parte din discul 
solar, eclipsa este “parţială”. Cam 35% din 
eclipsele solare sunt parţiale. 

Evident, o eclipsă poate fi văzută ca 
parțială dintr-un loc de pe glob şi ca totală din 
altul (vezi figura). 

Se poate întâmpla şi ca umbra Lunii să 
atingă Pământul şi totuşi să nu aibă loc o 
eclipsă totală. Orbita Lunii fiind eliptică (ca 
orice orbită cerească), distanța Lunii faţă de 
Pământ variază cu peste 22 000 km într-o 
lună. Satelitul nostru poate apărea deci cu 10% 
mai mic decât Soarele dacă nu este la apogeu 
(în cel mai îndepărtat punct de pe Pământ). În 
acest caz discul Soarelui este acoperit doar în 
zona centrală şi eclipsa este “inelară”. 

Cam 28% din eclipsele de Soare sunt 
totale. Din fiecare loc de pe Pământ poate fi 
văzută cel puţin o eclipsă totală de Soare în 
450 de ani. Într-adevăr, deoarece eclipsele 
totale au loc doar o dată la fiecare 18 luni, 
umbra Lunii acoperă doar o mică parte din 
suprafața terestră. Lărgimea maximă a umbrei 
este de 269 km. Deoarece Luna se roteşte în 


SOARELE 


Planul 
pipi 


Orbiţa 
Lunii 


Linia nodurilor 


jurul Pământului cu aproape 3 400 km/h, vâriul 
conului de umbră al Lunii alunecă pe suprafața 
terestră cu aceeaşi viteză. Deci totalitatea este 
de scurtă durată, maximum 7,5 minute. 

Spre deosebire de eclipsele lunare, care 
nu au o importanță științifică deosebită, 
eclipsele totale de Soare sunt nu numai impre- 
sionante, dar și importante prin studiul reacției 
vieţuitoarelor (în special al insectelor) şi, mai 
ales, prin studiul Soarelui. Atmosfera Soarelui, 
numită “coroană”, se pierde de obicei în lumina 
solară; or, în timpul unei eclipse totale 
“coroana” este vizibilă în jurul discului Lunii şi 
poate fi studiată direct. Este şi un bun prilej de 
a studia propria noastră atmosferă, de a verifi- 
ca teoria lui Einstein prin măsurarea poziţiei 
stelelor aflate în apropierea Soarelui. Doar în 
timpul unei eclipse totale de Soare stelele pot fi 
văzute în aceeaşi parte a cerului în care se află 
şi Soarele. 

Numai că astăzi studiul Soarelui poate fi 
făcut cu instrumente înălțate dincolo de atmo- 
sfera terestră, care cercetează Soarele în mult 
mai multe detalii şi într-o gamă mai largă a 
radiaţiei sale decât de pe Pământ. Dar o sondă 
spaţială costă de sute sau de mii de ori mai 
mult decât o excursie în orice loc pe glob în 
timpul unei eclipse şi nu poate fi la îndemâna 
oricui. Astfel că eclipsele continuă să fie aştep- 
tate cu nerăbdare de astronomii de pretutin- 
deni pentru a studia cât mai bine Soarele. 

Şi pentru că în timpul eclipsei din 11 iulie 
1991 s-au înregistrat peste 100 000 de călătorii 
spre Hawaii şi Mexic, unde eclipsa era totală, 
şi pentru că la 11 august 1999 eclipsa care 
trece din Anglia, Franţa, Germania, Austria, 
Ungaria şi continuă prin Turcia, lran, Pakistan, 
va avea maximumul în România, în zona 
Capitalei, nu ne mai rămâne decât să socotim 
cei cinci ani pe care-i mai avem până atunci şi 
să ne gândim cum vom putea face faţă invaziei 
de turişti de pretutindeni şi, mai ales, dacă 
Bucureştiul va avea Observatorul astronomic 
din care să se poată urmări un asemenea 
eveniment extraordinar. 

Să privim cerul în 
luna... septembrie 


Septembrie înseamnă pentru 
toată emisfera boreală începutul 
toamnei. Toamna astronomică 
debutează însă abia la 23 septem: 
brie, 6"19" UT (timp universal sau 
GMT), deci la 9"19m, ora de vară a 
României. Acesta este momentul 
echinocţiului de toamnă, moment 
după care zilele incep să se 
scurteze şi nopţile să devină tot 
mai lungi. lată motivul pentru care 
după numai două zile, mai exact în 
noaptea de 24 spre 25 septembrie, 
vom renunţa încă o dată la orarul 
de vară. Duminică 25 septembrie 
va fi, aşadar, cea mai lungă zia 
anului, o zi de 25 de ore. 

Dar echinocțiul de toamnă este 
un moment legat doar de planeta 
noastră, mai exact de orientarea 
axei de rotaţie a Pământului față 
de planul eclipticii şi, implicit, de 
expunerea diferită la Soare a unei 
emisfere sau a celeilalte. Ce se 
întâmplă însă cu celelalte planete? 

Mercur rămâne ascuns în 
umbrele crepusculului. 

Venus, din ce în ce mai puţin 
vizibil seara, va dispărea de pe cer 
spre sfârşitul lunii. 

Marte răsare acum înainte de 
miezul nopţii şi rămâne vizibil 
până în zori. El se află în această 
perioadă a anului în Constelaţia 
Gemenii. 

Jupiter apune din ce în ce mai 
devreme în Balanța. 

Saturn străluceşte aproape 
toată noaptea în Vărsătorul. El 
este în opoziţie cu Soarele la 1 
septembrie. Planeta este atunci cu 
două magnitudini mai strălucitoare 
decât cea mai luminoasă stea din 
preajma ei - Delta din Capricornul. 
Este interesant de amintit că între 
1994 şi 1996 Pământul şi Soarele 
vor traversa planul inelelor lui 
Saturn (planul ecuatorial). Vom 
profita de această ocazie rară 
(care se produce o dată la 15 ani) 
pentru a organiza o campanie 
internaţională de urmărire a feno- 
menelor care se produc în timpul 
acestei configurații deosebite a 
sistemului de sateliți ai lui Saturn. 
Campania va fi deschisă printr-un 
colocviu internațional care va avea 
loc la Institutul Astronomic al 
Academiei Române din Bucureşti 
în perioada 19-21 septembrie. 

In sfârșit, singurul nostru 
satelit natural - Luna - trece prin 
fazele de Lună Nouă la 5 septem- 
brie, Primul Pătrar la 12, Lună 
Plină la 19 şi Ultimul Pătrar la 28 
septembrie. 

TEORIA HAOSULUI 


De ce nu este 
predictibilă 
starea vremii? 


robabil că visul de aur al meteorologilor din trecut a fost să 
E poată prezice vremea exactă, pe o perioadă cât mai 
îndelungată de timp. 

Să ne imaginăm că putem cumpăra bilet la mare în perioada 
1 - 18 iulie, deoarece ştim cu precizie că atunci vremea va fi 
deosebit de călduroasă. j 

De fapt, nici nu este aşa de sigur că această posibilitate de 
predictibilitate a evenimentelor viitoare ar fi un lucru util pentru 
omenire... 

Oricum, gânduri asemănătoare a avut Edward Lorenz, 
meteorolog la MIT în 1963, când într-un laborator a încercat să 
simuleze modelul convecţiei în atmosferă, mai exact turbulența 
straturilor de aer în diferite condiţii dependente de presiune, 
temperatură etc. Rezultatele muncii sale au fost recunoscute 
însă mult mai târziu. 

În primul rând trebuie să amintim faptul că noţiunea de sis- 
tem este foarte generală, motiv pentru care nu insistăm asupra 
ei, ci amintim doar că ea cuprinde sisteme social-politice (eco- 
nomice, juridice, filozofice etc.), biologice şi tehnice. 

Orice sistem poate fi, cel puţin din punct de vedere teoretic, 
modelat matematic prin ecuaţii sau sistem de ecuaţii, în general 
diferențiale (ecuaţii în care necunoscutele sunt funcţii ce apar 
împreună cu derivatele lor). Dacă sistemul evoluează în timp, 
avem de-a face cu un sistem dinamic. Dacă ecuaţiile ce intervin 
sunt liniare, sistemul se numeşte liniar, iar în caz contrar neliniar 
(informaţii despre liniaritate se pot obține din orice tratat de 
matematică). 

Dacă ecuaţiile diferențiale liniare se pot rezolva (integra) 
exact, cele neliniare sunt în general neintegrabile, adică nu se 
cunosc formule, reguli de rezolvare exactă a acestora. În aceste 
cazuri, soluţiile, care sunt funcţii, se aproximează numeric. 
Pentru aceasta, analiza numerică ne pune la dispoziţie 
numeroase metode de aproximare cu o anumită precizie a 
soluţiilor ecuaţiilor diferenţiale. 

Studiul sistemelor dinamice se face de obicei într-un spaţiu 
numit spațiul fazelor, ce este un spaţiu euclidian, în care axele 
sunt cele ce caracterizează poziţia unui punct ce aparţine sis- 
temului în funcţie de timp, la care se adaugă axele cantităților de 
mişcare (impulsuri). Se folosesc astfel de sisteme de 
reprezentare de pe vremea lui Poincaré, deoarece ele sunt mult 
mai utile şi sugestive pentru analiză decât cele în care sunt uti- 
lizate doar coordonatele de poziţie. 

În acest spaţiu se poate reprezenta soluția unei ecuaţii dife- 
renţiale în funcţie de parametrul timp, obținându-se o curbă 
numită traiectorie a sistemului. Aceste traiectorii coincid cu 
traiectoriile reale ale sistemului, pentru cazul sistemelor liniare, 
deoarece la aceste sisteme se pot determina exact soluţiile 
ecuaţiilor diferențiale ce-l caracterizează. În cazul neliniar, 
deoarece soluţiile sunt determinate cu o anumită aproximaţie, 
avem de-a face cu nişte traiectorii aproximative a traiectoriei 
reale. 

Sistemele dinamice liniare sunt deterministe şi au o evoluție 
predictibilă, adică putem şti cu precizie starea sistemului, după 
orice perioadă de timp, dacă cunoaştem starea sa la un moment 
dat. Majoritatea legilor din fizică, de exemplu, sunt deterministe, 
adică permit ca pe baza cunoaşterii unei stări iniţiale să se 
determine o stare ulterioară. Este de la sine înțeles faptul că 
acest determinism a fost și este foarte apreciat şi gustat atât de 


aproape ca valoare. Se poate observa faptul că după o perioadă 
de timp T, cele două traiectorii se distanțează între ele, fenomen 
pus în evidenţă de graficul (A) dintre curbe în funcţie de timp, 
din figura 3. Punctele ] şi 2 reprezintă punctul iniţial şi punctul 
final al evoluţiei sistemului. 


către experţii științelor exacte, cât şi de către filozofi. Ce bine ar 
fi să ştim către ce stare evoluează istoria, economia sau, de ce 
nu, viaţa noastră! Dar, din păcate, din anii '70, când Lorenz 
căuta să urmărească evoluţia climei, s-a conturat o nouă știință, 
numită haosologie, care a avut mai târziu un mare impact cu 
majoritatea ştiinţelor. 

Dar să vedem în ce constă ineditul acestei noi științe. Dacă 

un sistem liniar evoluează în spațiul fazelor “cuminte”, adică pre- 
dictibil, putându-i prezice cu precizie starea peste orice perioadă 
de timp, cu totul alta este situația în cazul sistemelor neliniare, 
care, deși sunt în general dominate de legi deterministe, au în 
spaţiul fazelor o evoluţie haotică! Astfel, determinismul nu 
implică obligatoriu predictibilitatea, cum este cazul sistemelor 
liniare, care sunt deterministe şi predictibile. Această constatare 
a şocat lumea oamenilor de ştiinţă. Până la Lorenz se afirma că 
haosul apare doar la sisteme foarte complicate; haosul era con- 
siderat de fapt ca fiind o măsură a gradului de complexitate. 
Astăzi s-a demonstrat că orice sistem neliniar deosebit de sim- 
plu, care acţionează după nişte legi deterministe, poate crea 
haos. Şi iată un paradox: haosul este determinist, dar nu pre- 
dictibil! Aceasta pe de o parte datorită determinismului legilor ce 
guvernează sistemul, iar pe de altă parte datorită evoluţiei total 
impredictibile şi haotice a sistemului pe traiectoria din spaţiul 
fazelor, evoluţie pe care o analizăm în continuare. 

Fără a intra în detaliile de natură inginerească şi matematică 
din teoria sistemelor, ce clasifică riguros tipurile de traiectorii din 
spaţiul fazelor, vom aminti pe scurt câteva caracteristici ale 
acestora. În funcţie de parametrii ce caracterizează un sistem 
liniar, acesta poate evolua după nişte traiectorii ce converg fie 
către un punct fix, fie evoluează către o curbă sau suprafaţă 
închisă, prezentând un caracter ciclic. Aceste tipuri se numesc 
atractori, deoarece din orice condiţii iniţiale ar porni sistemul 
respectiv în evoluţia sa temporală din spajiul fazelor, ar ajunge 
pe una din aceste traiectorii (puncte) de stabilitate. De aseme- 
nea, se poate întâmpla ca, în unele situaţii, sistemul pomind din 
anumite puncte să “evadeze” în spaţiul fazelor, adică să tindă 
spre o stare instabilă, punctele respective numindu-se rejec- 
toare. 

Un sistem neliniar se poate comporta, în funcţie de 
parametrii săi, ca un sistem liniar, sau poate evolua după un alt 
tip de traiectorii, numite atractori stranii. Un atractor straniu este 
o complicată structură spiralată la infinit de traiectorii din spaţiul 
fazelor, ce nu se intersectează niciodată. De asemenea, un 
atractor straniu este şi o colecţie de proprietăţi foarte interesante 
şi intrigante. Amintim câteva dintre ele. Datorită complicatei 
structuri geometrice şi asemănării oricărui detaliu al aglomerării 
de traiectorii cu întregul, avem de-a face cu un fractal. Dacă 
secjionăm atractorul straniu cu un plan perpendicular pe una din 
spirele acestuia, obținem un alt fractal celebru, mulţimea lui 
Cantor. Atractorul straniu este mărginit într-o zonă din spaţiul 
fazelor, pe care o “vizitează” în întregime, după o perioadă de 
timp. Volumul acestei aglomerări de curbe tinde spre zero, din 
această cauză numindu-se sistem disipativ. În fine, un atractor 
straniu, după cum vom vedea în continuare, amplifică erorile 
care au stat la baza construirii lui. 

Cu ajutorul acestor structuri elegante şi haotice, s-a introdus 
în spaţiul fazelor o noţiune nouă, care creează o anumită ordine. 
Astăzi se poate spune că în haosul evoluției sale temporale, prin 
spaţiul fazelor, atractorul straniu a introdus o ordine determinată 
de geometria traiectoriei sale. Altfel spus, în haos există ordine! 

Vizualizarea traiectoriilor se poate realiza uşor, dacă suntem 
în cazul unor sisteme cu două sau trei dimensiuni în spaţiul 
fazelor, cum este cazul sistemului Lorenz, redat în figurile 1 şi 2. 

Dacă evoluţia unui sistem liniar nu depinde de condiţiile 
iniţiale, în cazul sistemelor neliniare, situaţia este total diferită, 
atractorii stranii putând fi definiţi şi în alt mod, şi anume ca fiind 
acele traiectorii ce prezintă sensibilitate faţă de condiţiile iniţiale. 

Astfel, revenind la Lorenz, acesta, după ce a rezolvat 
numeric sistemul de ecuații diferenţiale, care modelau evoluția 
climei, a făcut diferite verificări: a pornit de la un punct iniţial 
(condiții iniţiale sau stare iniţială) şi a urmărit numeric (pe acea 
vreme nu existau calculatoarele cu facilităţi grafice) evoluția sis- 
temului. Din neatenție (condiţie esenţială, se pare, în cazul unor 
mari descoperiri...) a introdus, la un moment dat, în calculator, 
alte valori iniţiale decât cele dorite, diferenja fiind foarte mică. A 
lăsat calculatorul să rezolve sistemul pentru acel set de condiţii, 
iar după o pauză de cafea... stupoare! Valorile calculate erau 


total diferite de cele la care se aştepta. Ce se întâmplase? 
Dăduse peste fenomenul dependenței de condiţiile iniţiale, 
fenomen anticipat şi de Poincaré în 1903 şi care poartă numele 
de “bătăile de aripi ale fluturelui”. Datorită unei diferenţe infinit 
de mici dintre condiţiile dorite şi cele introduse din greşeală, 
evoluţia sistemului a devenit, la un moment dat, complet diferită 
de cea pe care o cunoştea din experimentele anterioare, cores- 
punzătoare condiţiilor iniţiale corecte. 

Astfel, dacă în cazul unui sistem neliniar dinamic “umblăm” 
foarte fin la condiţiile iniţiale, traiectoriile corespunzătoare, 
respectiv atractorii stranii, evoluează la un moment dat diferit. 
Cu alte cuvinte, un atractor straniu amplifică erorile de măsură a 
condiţiilor iniţiale. 

Dar ce legătură există între acest fenomen şi impredictibili- 
tatea climei, care este un sistem determinist (modelat prin 
ecuații matematice deterministe)? Pentru a analiza predictibili- 
tatea acestui sistem, trebuie determinate condiţiile iniţiale (pre- 
siune, temperatură etc.) la un moment de timp considerat ca 
moment iniţial, condiţii cu ajutorul cărora se determină numeric 
traiectoria în funcţie de timp. Aceasta este, după cum am văzut 
în cazul general, un atractor straniu, care depinde de acesie 
condiţii iniţiale. Dar, din păcate, nu putem determina condiţiile 
iniţiale cu precizie infinită, deoarece ce aparat de măsură ar 
putea face măsurători infinit de precise? În consecință, ceea ce 
determină meteorologii este doar o traiectorie aproximantă a 
traiectoriei reale, deoarece se porneşte de la nişte măsurători 
aproximative. Nimeni nu poate determina exact traiectoria reală 
a evoluţiei climei, datorită impreciziilor de măsură! Astfel, 
datorită erorilor de măsură a condiţiilor iniţiale, traiectoria mode- 
lată de noi se va îndepărta, la un moment dat, de cea reală. 
Singura consolare este aceea că totuşi pe o perioadă de timp - 
destul de scurtă, din păcate: aproximativ 15 zile - cele două 
traiectorii, cea reală şi cea aproximată, coincid. După această 
perioadă însă, ar fi bine să ne luăm umbrela dacă se anunţă că 
peste două săptămâni va fi o vreme extrem de secetoasă... 

Se poate pune întrebarea firească: de ce totuşi un sistem 
liniar este predictibil, dar măsurătorile efectuate pentru deter- 
minarea condiţiilor iniţiale sunt imprecise? Răspunsul este sim- 
plu: sistemele liniare nu prezintă fenomenul de dependenţă de 
condiţiile iniţiale. 

În fine, să vedem de ce se numeşte aceste fenomen “bătăile 
de aripi ale fluturelui”: dacă un fluture ar mişca din aripi într-un 
anume loc de pe Terra la un anumit moment de timp, s-ar pro- 
duce o schimbare. în condiţiile iniţiale ce caracterizează clima 
din acel moment, schimbare care, deşi infinit de mică, ar putea 
provoca, aşa cum am afirmat mai sus, modificări importante în 
evoluţia climei, de aşa natură încât, peste o lună să zicem, să 
apară un uragan într-o altă parte a planetei! Chiar dacă pare 
aberantă această idee, ea este absolut reală dacă ținem cont de 
dependența de condiţiile iniţiale. 

Acest comportament însă nu este tipic numai climei, ci şi 
tuturor sistemelor dinamice neliniare şi este lesne de intuit că 
evoluţia istoriei, sau chiar a destinului nostru, numai liniară nu 
poate fi considerată... 

De altfel, o bună percepție a acestui fenomen a avut-o, se 
pare, în secolul al VII-lea, filozoful materialist d'Holbach, care, 
fără a cunoaşte noţiuni despre atractorii stranii, a afirmat: “Poate 
chiar în acest moment, în deşertul Libiei se adună primele 
semne ale unei furtuni care, purtată de vânturi, se va abate 
asupra noastră, va tulbura atmosfera din părţile noastre, va 
avea o înrâurire asupra temperamentului şi asupra pasiunilor 
unui om, căruia aceste împrejurări îi vor da prilejul să-i 
influențeze pe mulţi alţii şi să hotărască, potrivit voinţei sale, 
soarta mai multor naţiuni”. 

implicaţiile filozofice sunt cel puţin cutremurătoare. 

Detalii referitoare la simularea pe calculator a sistemului 
Lorenz, cât şi alte informaţii din acest domeniu se pot obţine la 
adresa: FRACTALIA C.P. 524 Cluj-9. 

7, El primește foarte des telefoane 
de la o “prietenă”, Ce faceți? 
C. Vă imaginaţi ce poate fi mai 
rău. 
A. Nu puneţi la îndoială cuvântul 
său. 
D. Vă trimiteţi singură flori. 
B. Organizaţi un weekend la 
mare. 


8. Nu uitaţi niciodată să sărbătoriți 
aniversarea: 

A Mamei sale. 

B. Primei voastre întâlniri. 

C. Ultimei rupturi cu el. 

D. Fostei sale soţii. 


9, El vită de ziva dv. de naștere. Ce 
părere aveți? 
A. Imposibil, doar aţi organizat o 
masă în ziua respectivă. 
D. Îi trimiteţi un buchet de 
trandafiri. 
C. Vă cumpăraţi o toaletă splen- 
didă din economiile comune. 
B. Sunteţi distrusă. 


10. Seara, cu el, vă simțiți mai 
ne: 

A. În bluza lui de pijama. 

B. În deshabillé. 

C. În slip. 

D. Cu părul pus pe bigudiuri. 


Seducâtoare sau nu? 


Răspundeţi sincer la cele cincisprezece întrebări de mai jos 
şi veți afla, sperăm, ce fel de seducătoare sunteţi. 


AA ı. Bărbatul iubit vă invită la masă 


vă lasă să alegeți restaurantul. 
anume veți alege? 
B. Un separeu într-un mare resta- 
urant. 
C. Un local la modă. 
A. Un dineu într-un bar. 
D. O cină la MacDonald. 


2, Pentru dv. dragostea este 
sinonimă cu: 

B. Întotdeauna. 

C. Poate. 

D. Încă o dată. 

A. Atât cât va dura. 


3, Vă cere în căsătorie. (e anume 
ați prefera să vă spună? 
A. Te iubesc. 
B. Dacă am fugi împreună? 
D. Ce părere ai, ne facem analizele? 
C. Înainte de tine, nu exista nimic. 


A. A rămas "in pană” tocmal în 
momentul "acela"... Ce faceți? 
A. Declaraţi că nu e ceva grav şi 
schimbaţi vorba. 
C. Sunteţi furioasă, îi faceţi o 
scenă şi plecaţi. 


D. Izbucniţi în râs. 
B. Vă întrebaţi dacă nu cumva e 
“vina” dv. 


5, Aţi luat masa impreună, v-aţi 
întors acasă și așteptați in zadar 
să vă telefoneze, Ce faceți? 

B. Vă învârtiţi încoace şi încolo, 
verificând din cinci în cinci 
minute dacă telefonul are ton. 

C. Îi telefonaţi pentru a afla dacă 
nu cumva, din întâmplare, a 
găsit în maşina lui cheile dv. 

D. Publicaţi un anunţ la ziar, dând 
numărul lui de telefon şi 
menţionând că se poate suna 
la orice oră. 

A. ÎI sunaţi şi îi spuneți că vă e 
tare dor de el. 


6. Să presupunem că ați putea 
petrece o noapte cu cine doriți. Cu 
cine anume? 

B. Patrick Bruel. 

A. Woody Allen. 

D. Bill Clinton. 

C. Roch Voisine. 


11, Aveţi nevoie de bani... Il rugați 
să vă împrumute și: 
B. Vă cereţi scuze, plângeţi, 
promiteţi orice. 
C. Luaţi banii distrată, vorbind de 
altceva. 
A. Îi promiteţi că îşi va recăpăta 
cât de curând banii. 
D. Pentru a vă plăti datoria, îi ofe- 
riţi un bilet de loterie. 


12, Pentru a-l provoca gelozia: 

B. Închideţi telefonul imediat ce îl 
auziţi intrând. 

C. ÎI înşelaţi pur şi simplu. 

A. Refuzaţi să faceţi proiecte. 

D. Tapetaţi pereţii camerei dv. cu 
postere reprezentându-l pe 
Arnold Schwarzenegger. 


|. fosta sa soție bate la ușă. Ce 


B. Vă refugiaţi în camera dv. 

C. Îi telefonaţi imediat fostului dv. 
soj şi îl invitaţi la masă. 

D. Vă cereţi scuze pentru halul în 
care arată apartamentul (doar 
ea a luat toată mobila...). 

A. O invitaţi la masă (cu el). 


pe 


ÎN O ET | 
Insomniile noastre! 


A lua, seara, un somnifer a devenit ceva la modă. Totuşi, 
înainte de a vă lăsa pradă acestui obicei ce poate avea efecte negative, 
încercaţi să aflaţi în ce relaţie sunteţi cu produsele psihotrope care vă ajută să 
“rezistaţi”. Răspundeţi la întrebările de mai jos. 


1, Apelați la somnifere cu regularitate? 
a. De mai puţin de cincisprezece zile. 


b. De patru săptămâni sau mai mult. 
c. De şase luni sau mai mult. 


2, Recurgeț 
și/sau tranchilizante? 
d. Nu. 
e. Da. 


3. Luaţi tranchilizante în timpul zilei? 


f. De mai puţin de cincisprezece zile. 


g. De mai mult de trei luni. 


4, Beţi cafea și/sau ceal după masa de prânz? 
h. Două cești de cafea sau o cană mare de ceai. 
i. Mai mult de trei ceşti de cafea sau mai mult de două 


căni mari de ceai. 


14. otul dr a rămas fără slujbă. 


B. Îi explicaţi că banii nu 
reprezintă totul în viaţă. 

D. Îi spuneţi: “Ce bine! Acum vom 
putea renunţa la bonă. 

A. ÎI îndemnați să urmeze nişte 
cursuri de recalificare. 

C. Cheltuiţi imediat ultimii bani. 
15, Aţi hotărit să vă despărțiți de 
3 Cum procedați? 

A. Îi spuneţi: “Trebuie să-ţi vorbesc”. 

B. li declaraţi: “lartă-mă. Am 
crezut că vom rămâne împreună 
toată viaţa, dar m-am înşelat”. 

D. Îi comunicaţi numele agenţiei 
imobiliare care se va ocupa de 
apartament. 


C. Îi lăsaţi un bilet cu adresa unui 
psihiatru. 


int rea 
rezultatelor 
Totalizaţi numărul de A, B, C şi D 
obţinute. 


Dacă aţi obţinut între 7 şi 15 A 

Sunteţi femeia ideală pentru 
bărbaţii care îşi regretă mama şi care 
au nevoie de tandreţe. Sunteţi o per- 
soană senină, generoasă; îl iubiţi pe 
bărbatul alături de care trăiţi aşa cum 
e, îi priviţi defectele cu bunăvoință, îi 
ascultați spusele cu multă atenţie. Nu 
faceţi niciodată scene de gelozie. Vă 
interesează să trăiţi alături de el cât 
mai mult în bună înţelegere, ştiind că 


| numai din când în când la somnifere 


j. Cinci ţigări. 


5, Câte țigări fumați pe zi? 


k. Un pachet şi chiar mai mult. 


Cotarea și interpretarea rezultatelor 


a=1, b=2, c=3,d=0, e=1, î=1, g=2, h=1, l=2, j=1, k=2. 
Aţi obţinut 0, 1 sau 2 puncte: Bravo, ştiţi să vă 
stăpâniţi anxietatea, stresul, nu sunteţi dependent de pro- 


dusele psihotrope. 


Aţi obţinut 3 puncte: În viaţa dv. există un factor de 


risc de dependenţă. 

Aţi obţinut între 4 şi 6 puncte: Sunteţi dependent, v-aţi 
dat seama de asta? 

Aţi obţinut între 7 şi 10 puncte: Sunteţi dependent, 


dar, în pofida acestui fapt, există mijloace de a vă vindeca. 
o 2222222292922902.22222..2222229..229.22.......2.....oooooeooooee 


veţi reuşi să vă descurcaţi în situaţii 
critice. El vi se supune, sunteţi fericiţi, 
iar prietenii vă invidiază. Riscul unei 
asemenea armonii? Monotonia. Veţi 
uita că mai trebuie să fiți şi 
seducătoare. Va uita să facă nebunii 
pentru dv. Şi va încerca să caute în 
altă parte ceea ce nu găseşte acasă. 


Dacă aţi obţinut între 7 şi 15 B 

Un bărbat vă poate cuceri 
făcându-vă să visaţi, ducându-vă în 
locuri deosebite, murmurându-vă 
jurăminte eterne. Vă entuziasmați 
uşor, aveţi mereu sentimentul că “de 
data asta e pentru toată viaţa”, chiar 
dacă nu este vorba decât de o sin- 
gură noapte. Aţi rămas aceeaşi fetiţă 
care încă îl aşteaptă pe prinţul ferme- 
cat. lar acesta este un rol greu pentru 
un bărbat, mai ales în viaţa de zi cu 
zi. Aveţi aptitudinea de a vă minuna 
de toate micile atenţii sau surprize pe 
care vi le face. Dar vă plictisiţi repede 
de viaţa conjugală, minată de rutină; 
el uită ziua dv. de naştere, nu pierde 
nici un meci la televizor, nu vă 
vorbeşte decât de bani. În aceste 
momente, îl preferaţi cu siguranţă pe 
necunoscutul întâlnit în autobuz; pare 
atât de fin, de cultivat! Pe scurt, atun- 
ci când aţi pus minunaţii dv. ochi pe 
el, nici nu bănuia că, pentru a vă 
păstra, va fi obligat să hrănească în 
permanenţă visele dv. neîmplinite. 


Dacă aţi obținut între 7 şi 15 C 
Viața cu dv. nu este prea simplă. 


Vai de nefericitul care credea că, 
alături de dv., se va bucura deo 
odihnă binemeritată! Sub masca de 
femeie sigură de sine, ascundeţi fap- 
tul că vă îndoiţi în permanenţă de dv. 
înşivă, de el, de prietenele dv. Vă 
gândiţi tot timpul că s-ar putea să-l 
pierdeţi şi nu scăpaţi nici o ocazie de 
a vă convinge că sunteţi cea mai fru- 
moasă, cea mai dorită, cea mai 
iubită. Îi cereţi neîncetat “dovezi” de 
iubire, chiar cu riscul de a-l ruina. Îl 
faceţi mereu gelos — aveţi totdeauna 
la îndemână o veche dragoste gata 
de repus pe tapet sau un iubit în per- 
spectivă, şi se pare că aceste trucuri 
sunt într-adevăr eficace! 


Dacă aţi obținut între 7 şi 15 D 

Pentru dv., bărbatul alături de 
care trăiţi este mai degrabă un fel de 
frate cu care întreţineţi o relaţie 
dubioasă. Împărţiţi totul: banii, 
necazurile şi... umorul. Nu vă plictisiţi 
niciodată şi vă străduiţi ca viaţa dv. să 
fie o permanentă sărbătoare. Puteţi 
juca, fără probleme, mai multe roluri; 
sunteţi în stare să-l anunţaţi cu 
zâmbetul pe buze că va veni garda 
financiară... inconvenientul? Umorul 
dv. îi înspăimântă pe unii bărbaţi şi îi 
păcăleşte pe cei apropiaţi, iar aceştia 
nici nu-şi închipuie că totuşi, pentru 
dv., viaţa nu este chiar atât de roz 
precum pare... 

ADOLESCENȚA 


Impuls sexual sau sentimental 


a realizării activităţii sexuale, este 

legat de maturizarea sexuală a 
organismului. El se dezvoltă treptat, 
fiind la început orientat difuz şi nu 
strict spre realizarea sexuală. 

Impulsul sexual este declanşat de 
factori hormonali, dintre care rolul cel 
mai important îl au hormonii sexuali. 
Astfel, factorii hormonali dau un fond 
permanent de tensiune sexuală. 

Impresiile senzoriale şi psihice 
produc maturarea impulsului sexual, 
orientându-l spre realizarea sexuală. 
Faptul că adolescentul se simte atras 
de o anumită persoană, că are 
dorinţa să aibă relaţii sexuale cu 
aceasta este determinat de excitanţii 
senzoriali şi psihici ai impulsului sexu- 
al. În adolescenţă va fi preferat acel 
partener care emite cele mai multe 
excitaţii sexuale. 

Adolescenţii îşi aleg adesea 
partenerul după aspectul fizic, inter- 
ceptat, mai ales, prin intermediul 
analizorului vizual. Trăsăturile feţei, 
conformaţia corpului, îmbrăcămintea, 
coafura, mersul, mimica, gestica sunt 
la această vârstă hotăritoare. 

Senzaţiile tactile pornite din zo- 
nele erogene cresc excitaţia sexuală. 
Sunt considerate zone erogene orga- 
nele genitale, sânii, buzele, gâtul, 
lobii urechilor, coapsele, palmele. 

Excitaţiile auditive, inflexiunea şi 
timbrul vocii, pot constitui, la rândul 
lor, stimuli ai impulsului sexual. 

Mirosul este, de asemenea, un 
factor stimulator al impulsului sexual, 
fapt speculat de industria parfumurilor 


i mpulsul sexual, definit ca dorință 


de pe mapamond. 

Excitanţii psihici, inteligența, ama- 
bilitatea, anumite valori morale, ca 
onestitatea, stima, transformă impul- 
sul sexual în dragoste. 

Dacă instinctul sexual constituie 
partea biologică a sexualității, dra- 
gostea materializează componenta 
psihologică, afectivă a acesteia. După 
vârsta de 15 ani, adolescenții fac 
cunoştinţă cu dragostea, adesea con- 
fundată de băieți cu instinctul sexual. 

Băieții adolescenți se află la 
început într-un conflict cu impulsul lor 
sexual, pe care nu şi-l pot explica. 
Atracția faţă de o fată le inspiră 
teamă şi nesiguranţă: oare ce crede 
ea despre mine, despre aspectul meu 
exterior şi despre felul în care 
gândesc şi vorbesc? Alţi adolescenţi 
se manifestă însă ca nişte adevăraţi 
cuceritori, îşi subliniază viteijiile, 
încercând astfel să impresioneze 
anturajul feminin. 

Unele adolescente au şi ele o sta- 
re de anxietate, considerându-se insu- 
ficient de frumoase pentru a atrage 
băieţii sau, dimpotrivă, sunt cochete, 
încrezătoare în forţele lor de atracţie. 

În majoritatea cazurilor, în primii 
ani, adolescenţii, băieţi sau fete, sunt 
nemulţumiţi de aspectul lor exterior şi 
de modul de comportare, retrăgân- 
du-se într-un complex de inferioritate. 
De cele mai multe ori, ei încearcă să-i 
imite pe cei din jur, cu rezultate ade- 
sea ridicole. 

Din momentul în care adolescenţii 
au descoperit că posedă calităţi ce nu 
trebuie neapărat să fie de natură 


fizică, aceştia îşi vor dobândi o anu- 
mită siguranţă comportamentală, ce 
vizează şi latura sexuală. Durata 
acestui proces de reechilibrare depin- 
de în egală măsură de personalitatea 
adolescentului, dar şi de tactul şi, de 
ce nu, de educaţia persoanelor din 
jur. 

Prima dragoste, dragostea din 
adolescenţă, rămâne profund întipă- 
rită în amintirea fiecărui om, adesea 
constituindu-se în etalon al viitoarelor 
iubiri. Dragostea dintre doi adoles- 
cenți înseamnă încredere, înţelegere 
şi siguranţă, rezolvarea în doi a pro- 
blemelor adolescenţei. Ea atrage 
după sine şi o apropiere fizică, înce- 
pută de cele mai multe ori prin sărut. 
Unii tineri se opresc la sărut, alţii con- 
tinuă apropierea fizică până la 
realizarea sexuală. 

Nu există o vârstă optimă a înce- 
perii vieţii sexuale. Tânărul trebuie să 
decidă singur activitatea sexuală pro- 
prie, să-şi asume responsabilitatea 
actelor sale. 

Începerea vieţii sexuale implică 
răspunsul la o serie de întrebări pe 
care tânărul trebuie nu numai să şi le 
pună, dar şi să găsească rezolvarea, 
deci să conştientizeze implicaţiile 
deciziei luate. 

În numărul următor al revistei vom 
aborda întrebările legate de o decizie 
responsabilă privind începerea vieţii 
sexuale. 


Dr. MICHAELA NANU, 
dr. DIMITRIE NANU, 
Asociaţia “Adolescentul” 


GHID VETERINAR 


Pledoarie 
pentru câine 


Câinele 


fizică şi psihică a omului, câinele îi 

este alături, fiind un auxiliar 
preţios în multe din activităţile lui şi 
alături în viaţă la bine şi la rău. 

Câinele este un animal care are în 
instinct paza familiei şi a bunurilor 
sale. Acest instinct poate fi educat 
după dorinţa omului, astfel încât orice 
câine poate deveni un câine de pază 
excelent, un câine de apărare care să 
atace, fie numai la comandă, fie a- 
tunci când el consideră necesar. 
Incintele apărate de câini sunt mult 
mai în siguranţă decât dacă sunt 
păzite numai de oameni, care pot fi 
corupți, care pot adormi, care pot să 
nu audă infractorul sau poate se tem 
să se ducă acolo unde aud zgomotul. 
O suprafaţă mai întinsă — fermă, fa- 
brică, depozit etc. —, unde sunt nece- 
sari şase-şapte oameni, poate fi 


Í n perioada de maximă capacitate 


apărată, şi încă mult mai sigur, de 
către un singur paznic, ce are ca 
auxiliari preţioşi doi-trei câini. Este 
mult mai ieftin şi mult mai eficient. 
Datorită simţurilor lor, mult mai dez- 
voltate decât ale omului (mirosul de 
40 000 ori mai bun ca al omului şi 
auzul extrem de fin), câinii simt de la 
distanţă infractorul şi dau alarma în 
timp util. 

Fenomenul infracţional este în 
continuă creştere şi în acelaşi ritm 
creşte şi teama oamenilor cinstiţi. 
Dintr-o statistică serioasă, reiese că 
niciodată nimeni nu încearcă să intre 
prin efracţie într-o casă sau într-un 
apartament unde există câini. Chiar 
dacă animalele nu sunt realmente 
fioroase, orice infractor se teme de 
lătrăturile infernale pe care le emit 
câinii atunci când sunt în spatele unei 
uşi închise sau dincolo de un gard. 


în viaţa 
omului 
adult (1) 


Este aşa-numita “psihologie a gardu- 
lui” la câine; el este mult mai fioros şi 
mai agresiv atunci când este despărţit 
de un gard sau o uşă de cel pe care îl 
consideră infractor. 

Poate o să vă întrebaţi: cum 
recunoaşte câinele un infractor? 

În primul rând, orice persoană 
străină familiei este şi trebuie să fie 
considerată ca atare. Totuşi, în unele 
cazuri, agresivitatea câinilor faţă de 
unii indivizi este mult mai mare decât 
faţă de restul, şi câinii nu greşesc 
niciodată. Orice om care are un gând 
necurat, chiar şi cei lipsiţi de orice 
scrupul, nu se poate ca, atunci când 
doreşte să facă un rău, să nu aibă 
teamă, emoţii, deci stres. În acest 
moment, glandele suprarenale 
secretă adrenalină în exces, omul 
transpiră, o transpiraţie concentrată, 
cu un miros foarte bine recepționat de 
câini, şi ei reacţionează în con- 
secinţă. Mai există oameni fără 
intenţii rele, dar faţă de care câinii 
manifestă o oarecare agresivitate, 
când trec pe stradă, de partea 
cealaltă a gardului. Este vorba de cei 
ce fac munci fizice grele şi transpiră 
abundent, poştaşii, cei care trans- 
portă butelii, muncitorii de la salubri- 
tate etc. 

Intotdeauna, un câine în casă sau 
în curte ne conferă un sentiment de 
siguranţă, pentru că ştim că suntem 
în paza sigură a unei fiinţe curajoase 
şi care are simţurile, unele din ele, 
mult mai dezvoltate ca ale noastre. 

Într-o casă unde sunt unul sau 
mai mulţi copii, care rămân singuri o 
perioadă a zilei, părinţii se tem întot- 
deauna să nu se întâmple ceva, să 
nu deschidă copiii uşa unui musafir 
periculos. Dacă însă copiii sunt lăsaţi 
în grija unui câine, părinţii sunt întot- 
deauna liniștiți şi au alt confort psihic. 
Orice câine poate fi bun pentru pază 
şi apărare, indiferent dacă este sau 
nu de rasă, pentru asta însă trebuie 
să nu-i dăm voie niciodată să ia 
mâncare de la străini şi să nu per- 
mitem nici unui străin să-l mângâie 
sau să se joace cu el. Cu o astfel de 
educaţie, vom fi siguri că familia, 
casa şi bunurile noastre vor fi bine 
apărate. Atenţie, însă: poarta curţii şi 
uşa casei trebuie să fie tot timpul 
încuiate ca să evităm accidentele! 


Dr. RUXANDRA NICOLESCU 

GABRIEL 
KNIGHT 


abriel Knight va reprezenta un 
G nou început de drum, un 

început care sper că va fi pe 
placul vostru. 

Luând în considerare Quest-urile 
Sierra create până în prezent, se 
poate spune că acestea se împart în 
trei mari categorii: neiertătoare, gen 
King's Quest, pline de poliţie şi 
poliţişti, gen Police Quest, şi cele 
RPG (Role Praying Games), gen 
Quest for Glory. Încercând să-l 
alăturăm uneia dintre aceste trei cate- 
gorii Gabriel Knight se apropie mai 
mult de cea reprezentată de seriile 
POLICE QUEST. Aici (asemănător 
tipului de quest mai sus amintit) ai de 
“distrus” o bandă de criminali, jocul 
fiind animat cu o extraordinară abili- 
tate, violenţa suplimentară, asociată 
cu o grafică foarte bună, dând jocului 
o alură de nou, de ceva care va 
reprezenta mult timp un punct de 
reper în domeniul jocurilor SIERRA şi 
nu numai. 

În acest superb quest, rolul tău 
este acela al clasicului erou, un autor 
fără succes care conduce un maga- 
zin de cărţi în New Orleans. 

O bandă de criminali Voodoo 
terorizează oraşul; oarecum folositor, 
deoarece studiezi o carte privitor la 
acest domeniu. Dar mai este încă un 
motiv pentru care te implici. Cu mulţi 
ani înainte, un predecesor de-al tău 
venise în America din Germania pen- 
tru a scăpa un oraş de diavol. 
Descoperind slăbiciunile diavolilor, 
le-a întins o cursă adoratorilor acesto- 
ra. Între timp, el se îndrăgosteşte de 
o tânără şi frumoasă sclavă, pe nume 
Tetelo. 

Când conducătorul celor ce 
reprezentau diavolul a căzut în cursă, 
a descoperit că nu era nimeni altcine- 
va decât Tetelo. Aflat între dragoste 
şi datorie, eliberează prizoniera şi 
banda ei criminală, care ulterior îşi 
revarsă mânia asupra oraşului. 

Sclavul este într-un fel sau altul 
încă în viaţă, mai trăieşte sau este 
doar un trup condus de un spirit 
străin? Oare vei fi obligat să comiţi 
aceleaşi greşeli pe care stră-stră- 
bunicul tău le-a făcut? 

Soarta intenţionează să aducă 
cele două linii împreună, iar pentru un 
timp eşti condamnat să repeţi 
greşelile trecutului. În prima parte a 
jocului doar te străduieşti să afli 
adevărul privitor la ameninţarea care 
se profilează împotriva ta, privitor la 


tine însuţi şi istoria familiei tale. 
Asistenta ta Grace te ajută în 
cercetările tale, fiind permanent pe 
poziţie, respingând propunerile sexu- 
ale pe care i le faci, devenind însă 
mai distantă când începi să te culci 
cu Malia. 

Din ziua a patra oamenii devin 
ostili şi vei avea din ce în ce mai 
puţini prieteni. Ei vor fi deranjaţi de 
cercetările tale, care nu vor mai fi bi- 
nevenite. Cazul devine din ce în ce 
mai clar, iar prietenul tău, inspectorul 
Mosely, este transferat şi ulterior ucis. 
Eşti deja compromis în urma relaţiilor 
tale cu Malia Gedde, deoarece ea 
este una dintre “candidatele” la 
reîncarnarea lui Tetelo. 

Ziua a şaptea va fi cea în care vei 
fi în sfârşit gata să te lupţi împotriva 
răului. Acţiunea se mută din New 
Orleans în Germania (Benin) şi 
înapoi. 

Atmosfera este creată cu o 
muzică de fond foarte sugestivă şi cu 
ajutorul unor efecte sonore foarte 
bine realizate. Muzica fiind luată 
exclusiv din tradiţia oraşului New 
Orleans - jazz, creole şi blues - este 
un acompaniament foarte plăcut pen- 


tru plimbările tale în parc (acestea 
lg o parte esenţială a fiecărei 
zile). 

Sunetul poate fi oprit din meniul 
jocului. De aici poţi, de asemenea, 
mări sau micşora volumul, nivelul 
detaliului, viteza textului, cât şi pe cea 
a caracterului (Gabriel). În meniu sunt 
prezente şi opt iconuri pentru acţiuni: 
mers, privit, întrebat, vorbit, luat, pen- 
tru deschis, folosit şi împins. O simplă 
apăsare cu mouse-ul va duce la efec- 
tuarea acţiunilor dorite. Grafica şi 
animaţiile sunt foarte reuşite, depă- 
şind cu mult vechiul rival: Shadow of 
The Comet. 

Obiectele se deosebesc de cele 
care doar creează “atmosfera”, ne- 
existând nici o limită în luarea acesto- 
ra. (Astfel obiectele luate din dormitor 
la începutul jocului vor fi necesare în 
a treia sau a patra zi.) 

Inventarul poate fi apelat oricând. 
În prima zi îţi va fi dat un recorder, cu 
ajutorul căruia vei putea reaudia con- 
versaţiile. Ideea principală este de a 
vorbi oriunde şi oricând despre 
oricine şi orice. De asemenea este 
important să arăţi ceea ce ai “colec- 
tat” până în momentul respectiv per- 


HACKS & CRACKS 


MORTAL KOMBAT (VIRGIN) 


Apasă F 10 pentru a intra în meniu 
şi apoi scrie cu litere mari DIP. 
Atunci va apare meniul secret. 
Modifică opțiunile pe care le 
doreşti în felul următor: 

0. nenorociri on/off 

1. sânge on/off 


2. muzica jocului on/off 
3. adăugarea cărții comice on/off 
4. nenorociri on/off 
5. joc liber on/off 
6. vocea prezentatorului on/off 
7. necunoscut 
8. voce on/off 


PINBALL FANTASIES (21st Century) 


Examinează masa de joc şi tastează unul dintre următoarele coduri: 
JOHAN, TECH, TSP, DANIEL. GABRIEL 

CHEAT, EARTHQUAKE, EXTRA BALLS, SNAIL 

FAIR PLAY, ROBBAN, ris GREET. 


=, BODY BLOWS (Team 17) CC 
" Apasă timp de 20 de secunde tastele EW când te afli ô în pey sia se va 


„ activa automat modul CHEAT, adică cel ce ne place şi vă place atât de 
iz 


g 


| FIZICĂ DISTRACTIVĂ | DISTRACTIVĂ 


punem va satisface dorința de a 
pătrunde în tainele fizicii şi, de 
ce nu, simţul estetic. Dacă luaţi o 
coală de hârtie pe care presăraţi pili- 
tură de fier şi o aşezaţi deasupra unui 
magnet, veţi obţine un desen regulat. 
Pilitura de fier s-a aşezat de-a lungul 
liniilor de câmp magnetic. Puteţi con- 
tinua experimentul folosind doi sau 
mai mulţi magneţi, aşezaţi în diverse 
poziţii. Veţi obţine imagini care mai de 
care mai interesante. Studiindu-le cu 
atenţie şi ajutându-vă cu o carte de 
fizică, veţi înţelege multe dintre pro- 
prietăţile câmpului magnetic. Asta 
este sigur. Dar acest experiment, plin 
de calităţi, are un cusur: este sufi- 
cientă o mişcare greşită pentru ca pi- 
litura de fier să se împrăştie în cele 4 
colţuri ale camerei. Apoi trebuie să 
puneţi în funcţiune aspiratorul, să 
procuraţi altă pilitură... multă agitaţie 
pentru un experiment atât de simplu. 
Dacă vreţi să scăpaţi de toate 
aceste necazuri, trebuie să vă folosiţi 
îndemânarea. Deci să începem. Luaţi 
un flacon, paralelipipedic, de şampon 


j xperimentul pe care vi-l pro- 


(este de preferat unul transparent). 
Procuraţi-vă 500 g de zahăr pudră şi 
50 până la 100 g de pilitură de fier 
(este bine ca aceasta să fie cât mai 
fină). După ce v-aţi adunat toate 
aceste materiale, puteţi să treceţi la 
treabă. Preparaţi-vă, într-o oală, 
într-un borcan sau în ce doriţi dum- 
neavoastră, o soluţie saturată de apă 
cu zahăr. Metoda este simplă. Puneţi 
apa şi apoi adăugaţi zahărul, puţin 
câte puţin, agitând lichidul cu o lin- 
gură, până când constataţi că zahărul 
nu se mai dizolvă. Umpleţi flaconul cu 
lichidul astfel obţinut, după care 
adăugaţi pilitura de fier. Este bine ca 
aceasta din urmă să fie adăugată în 
cantităţi mici, pentru a putea stabili 
cantitatea optimă. Astupaţi temporar 
flaconul şi răsturnaţi-l de câteva ori 
până când veţi obţine un amestec 
omogen. Imediat după aceasta fixaţi 
un magnet pe flacon (puţină bandă 
adezivă este de un real folos). Priviţi 
imaginea obţinută. Spre deosebire de 
experienţa de care am vorbit la 
început, acum aţi obţinut un desen 
tridimensional. Mai adăugaţi puţină 


VIZUALIZAREA liniilor 


de 
câmp 
magnetic 


pilitură de fier şi reluaţi experimentul, 
până când veţi fi mulţumiţi de rezultat. 
Acum puteţi închide definitiv flaconul 
(atenţie la etanşeitate!). Trebuie să vă 
fac o mică precizare: în flacon nu tre- 
buie să rămână bule de aer. Elimina- 
rea lor se poate face relativ simplu, 
cu ajutorul unei seringi şi a unui mic 
orificiu practicat în dop. După ce aţi 
eliminat aerul, astupaţi orificiul şi 
puteţi trece la realizarea unor vizua- 
lizări extrem de interesante. Totul 
depinde doar de imaginaţia dumnea- 
voastră. Folosiţi mai mulţi magneţi, 
alternaţi poziţia polilor etc. 

Cei mai pretenţioşi pot realiza o 
cutie (din plastic, carton, placaj etc.) 
care să conţină flaconul şi magneţii. 
De asemenea, puteţi încerca să folo- 
siţi alte lichide în locul siropului de 
zahăr. Trebuie să respectaţi doar 
câteva condiţii: lichidul să fie trans- 
parent, amagnetic şi cu densitate cât 
mai mare. Noi vă dorim succes şi 
aşteptăm nerăbdători scrisorile dv.! 


CRISTIAN ROMÂN 


LE SARARARAAAAAAAAAAAAAAAAAAAAAARAAARARAAAAAAAAAAAAAAARAAAAAAA. 


soanelor pe care le întâlneşti şi cu 
care stai de vorbă. 

Sunt însă în joc şi câteva datorii 
pe care le ai de îndeplinit: traducerea 
unor inscripţii de pe morminte sau 
chiar a unor mesaje de tobă (date 
evident de ritmul acestora). Gabriel 
Knight nu este o aventură liniară, aşa 
cum ne-a obişnuit Sierra până acum, 
jocul necesitând o permanentă 
reapelare a salvărilor. Deci dacă 
într-o zi trebuie îndeplinite mai multe 
sarcini, ziua respectivă nu se va ter- 
mina până când nu le vei rezolva pe 
toate acestea. În anumite limite, însă 
foarte largi, acţiunile pot fi îndeplinite 
în orice ordine, lucru foarte bun faţă 
de Police Quest 4, de asemenea una 
dintre ultimele realizări Sierra. 


Puzzle-urile sunt antrenante, dar 
nu imposibile; un amestec de logică 
şi gândire, ducând în marea majori- 
tate a cazurilor la rezolvarea lor. De 
exemplu, dacă observi efectul aerului 
condiţionat asupra şarpelui în prima 
sau a doua zi, vei şti să te aperi 
împotriva lui în ziua a cincea. 
Problema jocului vine însă de la 
secvențele “arcade”, două dintre 
acestea fiind absolut imposibile. Nu 
numai că ele necesită un perfect 
THINK & CLICK, dar, datorită imaginii 
bine realizate, dacă nu apeşi exact în 
punctul perfect în momentul ideal, te 
poţi considera un om mort. 

Dar trecând peste aceste mici 
neplăceri, Gabriel Knight este foarte 
“ucabil”, având un accent macabru 


foarte intens. De asemenea este unul 
dintre puţinele jocuri care se apropie 
de realizările cinematografice în 
transportarea unei fiinţe în cu totul 
altă lume. Oare ce altceva v-aţi mai 
putea dori? 


Memorie necesară - 4 Mb Xms 
Procesor necesar - 386 SX 
Viteza minimă - 16 MHz 
Spaţiu necesar - 19 Mb 


Grafica - 92% 

Sunet - 90% 
REALIZARE - 90% 
Preţ - 39,99 lire sterline 


CAMIL PERIAN 

Se va putea opera fără să rămână cicatrice? Studiile 
preliminare arată că există anumiţi agenţi care 
favorizează procesul de cicatrizare. Este vorba de factorii 
de creştere, molecule de origine naturală, ce stimulează 
multiplicarea celulară. Se speră că, în curând, ei vor fi uti- 
lizaţi pentru tratarea escarelor şi a plăgilor greu vindecabile. 


TERMITIERA-BUSOLĂ 


Australienii au botezat-o magnetic ant-hill, ceea ce ar 
însemna “colină magnetică de furnici”. În realitate, aceste 
construcţii nu sunt opera furnicilor, ci a termitelor 
Amitermes meridionalis. Insectele îşi modelează astfel ter- 
mitierele, încât toate au o orientare nord-sud. Entomologii 
cred că termita-busolă utilizează această construcţie ca 
pe un veritabil panou solar, dispunerea sa putând să 
varieze cu câteva grade dintr-un loc într-altul, în special în 
regiunile mai reci. 


S-a constatat că o proteină naturală, extrasă din 
glandele salivare ale lipitorii Hirudo medicinalis, 
împiedică formarea cheagurilor sangvine în artere şi vene. 
Actualmente, această moleculă a fost produsă pe cale sin- 
tetică, fiind utilizată în asociaţie cu alte medicamente, des- 
tinate să distrugă trombusurile, mai ales în infarctul de 
miocard. 


VIDEORECORDER 


Aparatul din imagine, care 
cântăreşte numai 800 g, dispune de 
un ecran LCD în culori (cu o diago- 
nală de 7,6 cm) şi un difuzor încorpo- 
rat, graţie cărora posesorul îşi poate 
viziona imediat “supraproducţiile” şi, 
bineînţeles, le poate arăta şi altora. 
Obturatorul poate fi reglat automat, 
aparatul foloseşte casete HI-8 stereo 
şi costă 7 990 franci. 


CE CULOARE VEDEȚI? 


Nu percepem toţi exact aceeaşi 
culoare, chiar dacă privim acelaşi 
obiect. Şi această variaţie poate fi 
pusă pe seama unei diferenţe punc- 
tuale a unei gene a cromozomului X. 
Aceasta este concluzia la care au 
ajuns două echipe de oameni de 
ştiinţă americani, una condusă de J. 
Winderichx, iar cealaltă alcătuită din 
S.L. Merbs şi J. Nathans. 

Vederea culorilor se bazează pe 
existenţa a trei tipuri de pigmenţi 
conţinuţi de retină: pigmenţi roşii, 
verzi şi albaştri, sensibili fiecare la 
lungimi de undă diferite. Teste clasice 
arată însă că subiecţii nu percep 
culorile (şi mai cu seamă ameste- 
curile roşu-verde) în acelaşi mod. 
Cercetătorii americani dau o expli- 
caţie directă acestui fenomen. 

S.L. Merbs şi J. Nathan, la Balti- 
more, au arătat, studiind pigmenţii 
vizuali în culturile de celule retiniene, 


că există două variante de pigmenţi 
roşii, de sensibilităţi uşor diferite şi 
care se disting prin schimbul unui sin- 
gur aminoacid (o alanină ori o serină) 
în lanţul lor proteic. 

Simultan, J. Windericks şi colabo- 
ratorii săi, la Seattle, regăseau ace- 
leaşi două variante analizând gena 
pigmentului roşu, localizată pe cro- 
mozomul X, la un grup de oameni cu 
perceperea normală a culorilor. 

În cazul a 62% dintre subiecţi pig- 
mentul roşu conţinea o serină, iar în 
cazul celorlalţi 38% dintre subiecţi o 
alanină. Acest schimb corespunde per- 
fect unei diferenţe detectabile prin 
teste, în modul de percepere a culorilor. 

Este pentru prima dată când se 
arată o astfel de legătură directă de la 
cauză la efect între o variaţie punctu- 
ală de natură genetică în cadrul 
populaţiei şi o diferenţă de percepţie 
senzorială. 


| apropierea oraşului egiptean Ismailia a fost 
descoperită o necropolă faraonică: opt morminte 


vechi de circa 3 700 de ani, ce datează, apreciază spe- 
cialiştii, din epoca hicsoşilor. Aceştia au invadat Egiptul în 
secolele XVIII - XVI î.e.n., stabilindu-şi capitala la Avaris, 
în nord-estul Deltei Nilului. Ei au introdus în Egipt carul de 
luptă şi calul, animal necunoscut vechilor egipteni. În 
necropolă arheologii au descoperit, de altfel, printre altele, 
scheletul unui cal. 

CU CÂŢI 
NEURONI 
RECUNOAȘTEM 
UN CHIP? 


Un studiu realizat de către o 
echipă de cercetători englezi şi 
japonezi susţine ideea surprinză- 
toare că o codificare a informaţiilor 
necesare pentru recunoaşterea 
unui chip, a unei figuri expresive, se 
efectuează la nivelul unui număr 
mic de neuroni, de ordinul a numai 
câtorva zeci. 

Anterior se știa că unii neuroni, 
situaţi în lobul temporal al cortexului 
cerebral la maimuțe, “răspund” spe- 
cific la unele imagini vizuale, în par- 
ticular, feţele umane. Grupul profe- 
sorului Young de la Universitatea 
Oxford a perfectat o metodă de 
înregistrare, cu ajutorul electrozilor, 
a activităţii electrice a numeroşi 
neuroni din două arii ale cortexului 
la macaci: partea inferioară a zonei 
temporale anterioare și aria tempo- 
rală polisenzorială. 

Aceste înregistrări s-au efectuat 
în timp ce animalele erau puse să 
recunoască, printre altele, figurile 
umane proiectate pe un ecran. 

S-a realizat apoi o analiză de tip 
statistic asupra câte unei populaţii 
de celule din cele două regiuni ale 
scoarţei considerate. Aceasta a 
arătat faptul că celulele din partea 
inferioară a lobului temporal anterior 
“răspund”, în ansamblu, la particu- 
larităţile geometrice ale chipurilor, în 
vreme ce celulele din suprafaţa 
temporală polisenzorială sunt sensi- 
bile la alte aspecte, de mai mare 
generalitate, care asigură o primă 
familiarizare cu obiectul. 

În plus, o analiză tip redundanţă 
şi o cercetare a gradării răspunsu- 
rilor neuronilor a sugerat că sunt 
necesare doar câteva zeci de celule 
pentru ca procesul de codificare a 
informaţiilor necesare identificării 
unui portret să fie cvasicomplet. 

Acest rezultat se situează 
cumva între două teorii clasice şi în 
acelaşi timp oponente. Pe de-o 
parte, una dintre aceste teorii pre- 
supune că recunoaşterea unui chip 
se realizează prin activarea unui 
singur neuron, în vreme ce cealaltă 
susţine, dimpotrivă, că o astfel de 
codificare pune în joc un număr 
foarte mare de celule nervoase, 


RADIO 


68,7 FM Stereo 


LA PRESIUNE 
INALTA 


Două echipe de cercetători, una 
americană şi una franceză, au reuşit 
să depăşească recordul mondial de 
temperatură pentru ceramicile supra- 
conductoare. Astfel, s-a reuşit obţi- 
nerea supraconductibilităţii la o tem- 
peratură cuprinsă între -123*C şi - 
133°C. Cele două echipe au utilizat 
un amestec de bariu, calciu, oxigen şi 
mercur. Până aici, nimic nou sub Soa- 
re. Şi totuşi... Acest record a fost obţi- 
nut prin supunerea eşantioanelor la o 
presiune de aproximativ 150 000 bari 
(echipa americană) şi de 250 000 
bari (echipa franceză). Explicaţia? 
Deformarea cristalelor, modificând 
distanţele interatomice, duce la 
creşterea temperaturii critice (punctul 
în care materialul încetează de a mai 
fi supraconductor). Deşi este puţin 
probabil ca această metodă să poată 
fi folosită în aplicaţiile practice, 
experimentul ajută la înţelegerea 
mecanismelor care provoacă supra- 
conductibilitatea, existând speranţa 
ca, într-un viitor nu prea îndepărtat, 
să fie realizat mult doritul “supracon- 
ductor la temperatura camerei”. 


NOI POLIMERI 


Aplicațiile polimerilor de sinteză 
sunt din ce în ce mai numeroase în 
optoelectronică. De aceea, cercetă- 
torul S. Jenekhe, de la Universitatea 
din Rochester, SUA, a studiat posibi- 
litatea realizării unor polimeri organici 
pentru fabricarea diodelor lumines- 
cente. Echipa americană a reuşit să 
sintetizeze noi molecule a căror efi- 
cacitate cuantică (raportul dintre 
numărul de fotoni primiţi şi cei absor- 
biţi) este mai mare de 25%, în timp 
ce polimerii utilizaţi în prezent abia 
ating 8%. Datorită structurii molecu- 
lare a acestor compuşi, este posibil 
să se modifice lungimea de undă a 
radiaţiei emise pentru a obţine lumină 
verde, galbenă, roşie şi chiar în zona 
infraroşului apropiat. Pentru fabri- 
carea lor s-a apelat la tehnicile cla- 
sice de polimerizare în soluţie, 
putându-se obţine materiale cu su- 
prafeţe foarte mari şi cu grosimi mici. 
Aceşti polimeri îşi vor găsi, într-un 
viitor nu prea îndepărtat, aplicaţii 
spectaculoase în realizarea sis- 
temelor de afişaj, pentru ecranele 
video ultraplate etc. 


NERA MAI SĂ 


UN NOU 
VEHICUL LUNAR 


Cei care au citit dosarul nostru 
despre primul pas al omului pe Lună 
(„Ştiinţă şi tehnică“ 7/8 1994) îşi 
doresc, cu siguranţă, să vadă mai de 
aproape fascinantul satelit terestru. 
De aceea vă informăm că veţi putea 
“pilota” un robot lunar. Se pare că în 
1997 vehiculul pe care îl vedeţi în 
fotografie se va plimba pe suprafaţa 
Lunii. Firma americană Luna Corp va 
înregistra imaginile pe CD-ROM-uri, 
care vor fi puse la dispoziţia publicu- 
lui, astfel că utilizatorii vor putea 
“călători”, aşa cum doresc, într-o 
fascinantă lume virtuală. lată deci 
încă un mijloc pentru democratizarea 
spaţiului extraterestru, deşi, deocam- 
dată, doar sub formă de surogat. 


HARTĂ 


Această hartă de navigaţie uti- 
lizează datele furnizate de sateliții de 
navigaţie, oferind date privind longi- 
tudinea şi latitudinea, drumul de 
urmat şi distanţa până la următorul 
punct selectat. Ea va deveni un 
instrument extrem de util pentru cei 
care au de rezolvat probleme de na- 
vigaţie aeriană, terestră sau ma- 
ritimă. Deci adio sextant! 


DESCOPERIRE? ... 


De mai multă vreme astronomii au emis 
ipoteza conform cărela marea majoritate a 
stelelor posedă sisteme planetare. Astăzi, 
când vânătoarea de planete a început să fie 
susţinută cu tehnici extrem de sofisticate, 
optimismul a început să scadă. ŞI totuşi, 
mecanismele de formare a noi sisteme pla- 
netare se produc şi în zilele noastre. 

De fapt, este foarte probabil ca, în timpul 
naşterii stelelor, sub acţiunea câmpului gravi- 
taţional, să se creeze un disc de praf. Dar nu 
se poate afirma cu certitudine că acesta va 
evolua către stabilitatea unul sistem planetar. 
Este deci extrem de interesant pentru 
astronomi să studieze aceste discuri de praf 
- presupuse maternităţi planetare. 

n acest context o echipă americano-franceză a 
anunţat descoperirea unel coroane de praf în jurul 
unel stele aflate în apropierea noastră: Fomalhaut. Cu 
un diametru de aproximativ 60 de miliarde km şi cu o 
masă cuprinsă între 0,3 şi 8 ori masa Pământului, 
norul ar fi trebuit să fie al doilea obiect de acest gen 
descoperit de astronomi, după cel din jurul stelei 
B Pictoris. Numai că în cazul stelei B Pictoris a fost 
necesară eclipsarea sa artificială pentru a putea 
observa discul de praf. În cazul stelei Fomalhaut 
observaţia a fost făcută direct, în gama undelor mili- 
metrice. 

Cu ajutorul telescopului milimetric Iram de pe Pico 


În acest an, la World Solar 


AUTOMOBIL SOLAR 


Veleta, Spania, astronomii au realizat o hartă a discu- 
lui, pentru o lungime de undă de 1,3 mm. Noi o 
prezentăm în imaginea alăturată (discul de praf este 
reprezentat în verde şi galben, iar cruciuliţa indică 
poziţia stelei Fomalhaut). Dar bucuria a fost de scurtă 
durată. După anunţarea descoperirii (în revista Nature) 
atunci când au fost reluate măsurătorile, nu a mal fost 
regăsită nici o urmă de nor. ŞI cum este pujin probabil 
ca acesta să dispară peste noapte, au început să fie 
căutate... explicaţii. “Am lucrat la limita de sensibili- 
tate a instrumentului. Dacă am fi avut timp pentru 
verificări înainte de a anunţa descoperirea...”, a re- 
marcat, cu regret, un cercetător. 


Challenge, competiţie destinată 
automobilelor solare desfăşurată 
în Australia, au participat 52 de 
vehicule din 14 ţări. Deşi nu s-a 
semnalat prezenţa nici unui mare 


fabricant european, la start s-au 
aliniat automobile ce purtau 
numele unor cunoscute firme 
japoneze: Toyota, Nissan şi Honda. 
De altfel, cursa a fost câştigată de 
automobilul “Dream” (vezi foto), 


realizat de specialiştii de la Honda. 
“Ajutat” de soarele australian, pro- 
totipul Honda a depăşit 100 km/h 
(viteza medie 84 km/h), parcurgând 
distanţa dintre Darwin şi Adelaide 
— 3 004 km — în 36 de ore. 

MESAJ CĂTRE CITITORI 


Dragi cititori, este cunoscut faptul că trăim într-o lume în care schimbările 
au devenit un lucru obişnuit. Noi, prin revista noastră, abordăm doar evoluţia 
ştiinţei şi tehnologiei, iar asta nu este o sarcină prea uşoară. Să ne gândim 
numai la ce era informatica acum 20 ani. Nimeni nu şi-ar fi putut imagina că ea 
se va democratiza atât de mult, încât să intre în casele tuturor. Trebuie deci să 
urmărim cu atenţie fiecare domeniu al ştiinţei, pentru a evalua mai bine lumea 
de mâine. Dar pentru aceasta ar trebui ca revista noastră să aibă un număr 
uriaş de pagini. Nu le avem, cel puţin deocamdată. Suntem nevoiţi deci să 
facem o selecţie atentă a materialelor publicate, chiar cu riscul de a ne "scăpa 
printre degete” (este un lucru omenesc) subiecte importante. Pe dumneavoas- 
tră vă rugăm să ne ajutaţi ca probabilitatea de eroare să fie minimă. Cum puteţi 
face acest lucru? Există mai multe variante. 

În primul rând, completând sondajul pe care l-am publicat în pagina 2, ne 
puteţi sugera o anumită structură tematică a revistei. De asemenea vă rugăm 
să ne expediaţi şi o propunere pentru sumarul revistei (veţi indica pagina, pro- 
punerea de titlu şi, într-o singură propoziţie, un foarte scurt rezumat). Noi vom 
aştepta până pe 30 decembrie 1994 scrisorile dumneavoastră. Cele mai intere- 
sante propuneri vor fi premiate (premiul | - 15 000 de lei, premiul 2 - un abona- 
ment pe un an la cărţile publicate de societatea noastră, premiul 3 - un abona- 
ment pe un an la revista "Ştiinţă şi tehnică”). 

În al doilea rând, puteţi deveni colaboratorii noştri. Pentru aceasta trebuie 
să ne expediaţi prin poştă articole. Noi le vom selecta pe cele mai bune şi le 
vom publica (manuscrisele nepublicate nu se înapoiază). 

n al treilea rând, vă rugăm să ne puneţi întrebări. Acest spaţiu îl vom dedi- 
ca "discuţiilor" cu cititorii noştri. 

Încheiem aici mesajul nostru, care se doreşte un început de drum. 


CRISTIAN ROMÂN 


TEL „(01 631.7389 *** FAX (01) 311 „34.32 


A APĂRUT 


volumul 


OBSTETRICA 


pentru şcoli sanitare 
postliceale şi studenţi 
în medicină, 
autori: dr. M. Moga, dr. D. 
Nanu, dr. L. Şamanschi. 


Pentru iubitorii de literatură 
ştiinţifico-fantastică, Soci- 
etatea “Ştiinţă & Tehnică” 
a publicat Almanahul 


Anticipația 1994 şi vo- 
lumele Loterie solară de 
Philip K. Dick, Oameni de 
rezervă de Bogdan Ficeac, 


în colecția romanelor 


SF-Anticipaţia. 


NOI ALTERNATIVE ÎN DOMENIUL 
IMAGINII FOTO - VIDEO 


În cadrul conferinței de presă 
organizate în a doua jumătate a lunii 
iunie 1994, Mitsubishi Electronic Visual 
Systems a prezentat noi alternative ale 
prelucrării imaginii, precum şi aplicații 
ale acetora în domeniul medicinei, 
electronicii, informaticii, fotografiei, 
mass-media. 


Camera de luat vederi - 
cucerirea detaliului 


Apărut relativ recent în marea 
familie a camerelor CCD, modelul 200E, 
este un “copil minune”. Având o 
rezoluție de 380.000 pixeli pe un CCD 
de 1/3 inch, mecanism de punere la 
punct automată, zoom 8X automat si 
remarcându-se printr-o redare 
excepțională a culorilor chiar în condiții 
foarte grele de iluminare (3 lux), această 
cameră de luat vederi ultra compactă și 
perfect protejată mecanic reprezintă 
pentru toate apilcațiile industriale, de 
supraveghere sau științifice punctul de 
intrare în lanțul video. 


Videoprinterul alb/negru - 
calitate făra compromisuri 


Acest videoprinter alb/negru oferă 
o evidentă creștere a performantelor 
față de modelul P66E. Rezoluţia 
orizontală este aproape dublată, de la 
640 la 1214 pixel. Capul termic , cu 12,4 
puncte/mm alimentează o matrice de 
imprimare cu o rezoluție verticală de 600 


pixel. Obţinerea unui videoprint se 
realizează în 4,8 sec. față de 6,6 sec. în 
cazul modelului P66E. Dimensiunile 
maxime ale reproducerii sunt 132x98,5 
mm. P67E oferă și posibilitatea de 
selecție a reproducerii imaginii pe 4 for- 
mate diferite - 100x74,5mm ; 132x98,5 
mm ; 50x77,5mm ; 66x47,3 mm. lată 
câteva dintre aplicațiile acestuli model: 
a) Controlul traficului rutier. In acest 
domeniu confruntat cu probleme din ce 
în ce mai mari, videoprinterul P67E 
acoperă integral latura probatorie 
juridică a contraventiei sau infracţiunii, 
fotografia și înregistrarea video aferentă 
fiind acceptată în justiție, iar contestarea 


ei este practic fără efect, datorită 
imposibilității practice de intervenţie 
deliberată în lantul video. 

b)  Detfectoscopie şi control 
nedistructiv. Posibilitatea de a obține 
rezultate în timp real precum și 
acuratețea imaginilor permite o analiză 
calitativă rapidă si de mare precizie a 
probelor, și intervenția tehnologică 
promptă pentru remedierea defectelor 
în timp util. Economiile realizate prin 
scurtarea timpului de execuţie (ex. la 
echipamentele nucleare ale căror suduri 


sunt verificate obligatoriu centimetru cu 
centimetru), sau prin rapiditatea 
intervenției tehnologice (ex. examinarea 
probelor de șarjă) recomandă de la sine 
folosirea acestui gen de echipamente. 
c) Aplicații medicale. Prin cuplarea la 
ecograf, endoscop, electrocardiograf, 
videoprinterul P67E își găsește 
aplicabilitatea în documentarea 
cazuisticii celor mai variate domenii 
medicale. 


Culoarea - atributul fără de 
care nu există “PERFECT” 


Plecând de la faptul cunoscut că 
vederea umană nu poate decela mai 


mult de 6-7 tonuri de gri alăturate, 
posibilitatea redării culorilor a însemnat, 
încă de la început un salt calitativ uriaș 
în tehnologia imaginii. 

in acest domeniu MITSUBISHI 
detine o tradiție de necontestat, fiind 
prima firmă din lume care a lansat 
conceptul de videoprinter color. În cadrul 
conferinței de presă au fost prezentate 
două noi modele de videoprintere color 
pe format A6. Modelul CP15E oferă o 
nouă modalitate de obținere a imaginii 
din sisteme video standard, în vreme ce 
modelul CP53E prin interfata paralelă 
CENTRONICS permite conectarea la 
sistemele informatice. Paleta aplicatiilor, 
de la design-ul vestimentar la tehnologia 
VLSI, este prea vastă pentru a putea fi 
prezentată exhaustiv, astfel încât ne 
vom rezuma la prezentarea celor mai 
recente: 
a) Obiectivizarea arbitrajelor în 
sportul de performantă. Ori de câte 
ori decizia arbitrului într- o fază 
controversată stă sub semnul dubiului, 
videoprinterul de la masa oficială 
intervine cu obiectivitate. Prin functia sa 
stroboscopică, scena înregistrată este 
descompusă în semicadre ce pot fi 
analizate și prezentate imediat.Acest 
procedeu a dat rezultate spectaculoase 
în competitiile sportive de mare 
anvergură în care a fost experimentat. 
b) Fotografii utilitare “la minut”. Un 
spațiu de câțiva m2, o videocameră 
CCD, un monitor si un videoprinter color, 
iată inventarul minim cu care se poate 
porni un studio foto pentru fotografii de 
legitimatie, pașaport sau mici portrete. 
Posibilitatea videocamerei de a 
răspunde cu o cromatică si o claritate 
perfectă la cantități mici de lumină ex- 
clude instalaţiile electrice de forță, iar 


(Continuare în pag. 32) 

PARAPANTĂ 
CU MOTOR 


Reţeta este simplă: se ia o para- 
pantă şi se leagă de un cărucior dotat 
cu un motor şi, bineînţeles, o elice. 
Aveţi astfel la dispoziţie o maşină de 
zburat extrem de sigură (zboară şi 
fără motor), simplă (este evident) şi 
uşor de pilotat (poţi învăţa să zbori în 
numai 4 ore). Până când se vor fabri- 
ca şi la noi asemenea aparate (aş- 
teptăm amatori, puteţi admira ima- 
ginea de mai jos. Aici vedeţi o para- 
pantă cu motor construită în Marea 
Britanie. Dintre performanţe amintim 
doar viteza: cea maximă este de 72 
km/h iar cea de croazieră este de 56 
km/h. Încet, dar sigur... 


ÎMBRĂCĂMINTE 
RECICLABILA 


În Franţa, Germania şi Marea 
Britanie a fost pus la punct un sistem 
de reciclare a salopetelor special fa- 
bricate din polietilenă de o uzină din 
Luxemburg. O dată murdărie, ele vor 
fi introduse într-o pungă de plastic, 
depuse într-un conteiner special, apoi 
transformate în salopete noi. Reci- 
clarea propriu-zisă se realizează la 
firma Philip Tyler din Gloucester, 
Marea Britanie. 


SCURTĂ ISTORIE... 


În 1893, inginerul Whitcomb L. Judson prezenta, la 
Expoziţia din Chicago, primul fermoar. Brevetul pentru 
invenţia sa a fost obţinut însă în anul 1894. În acelaşi an, 
colonelul Lewis Walker din Meadville (Pennsylvania), frapat 
de ingeniozitatea dispozitivului (iniţial conceput pentru 
încălţăminte), fondează la Chicago societatea Universal 
Fastener, care începe să fabrice fermoarul lui Judson. O 
vreme, fermoarele sunt făcute manual, dar în 1905 acelaşi 
Judson concepe un nou fermoar care putea fi fabricat 
mecanic; dinţii sunt fixaţi pe un suport textil. Totuşi, noul 
dispozitiv nu este cerut de industria confecţiilor, poate şi 
pentru că, din când în când, se deschidea pe neaşteptate... 
Dar o dată cu intrarea SUA în război, în 1918, când 
“împodobeşte” costumele aviatorilor şi marinarilor. În toţi 
aceşti ani, fermoarele au dinţi din metal fixaţi pe panglici 
textile; fermoarul din plastic apare abia în 1960. 


MIRI 
A = 
MINIATURĂ 


Mitchell, un specialist în 
domeniul articolelor de pes- 
cuit, a lansat pe piaţă un 
nou model: Privilege 10, 
care are dimensiunea 
maximă de 10 cm şi o greu- 
tate de 180 g. În ciuda 
faptului că este atât de 
mică, ea este înzestrată cu 
tot ce-i trebuie: mosor de 
aluminiu eloxat, ax pe 
rulmenţi, pinion de broz, 
disc de frână din teflon... 


OZONUL ȘI BIROUL 


Radiațiile laser (utilizate în imprimantele laser) şi cele infraroşii (utilizate în 
maşinile de fotocopiat) pot provoca disocierea moleculelor de oxigen, 
producând ozon (0,). Acest gaz (cu un miros specific, ce poate fi sesizat de la 
concentraţii de 0,01 ppm) provoacă iritaţii ale căilor respiratorii şi ale 
mucoaselor oculare. Primele semne de iritare a ochior apar de la concentraţii 
de 0,05 până la 0,1 ppm. Dincolo de 0,3 ppm se resimt efecte negative asupra 
aparatului respirator. Un studiu american a demonstrat că o maşină de foto- 
copiat produce 48 până la 159 mg de ozon pe copie, iar într-o încăpere prost 
ventilată concentraţia de ozon poate ajunge rapid la 0,2 ppm (0,4 mg/m3). 


UN SUCCESOR PENTRU HUBBLE 


Doi astronomi, Holland Ford (Universitatea Johns Hopkins) şi Pierre Bély 
(Agenţia Spațială Europeană), au propus realizarea unui telescop gigantic... 
suspendat. Instrumentul ar urma să aibă o oglindă de 6 m, de două ori mai 
mare ca aceea a telescopului spaţial Hubble. El va fi instalat pe un balon, ama- 
rat, la o altitudine de 13 km, deasupra localităţii Fairbanks, în Alaska, şi stabi- 
lizat cu ajutorul unor giroscoape. Perturbaţiile datorate atmosferei vor fi foarte 
slabe şi se vor obţine imagini mult mai clare decât cele oferite de telescopul 
Hubble. Ford şi Bély speră că NASA va fi interesată de proiectul lor, care va 
costa aproximativ 60 de milioane de dolari. 


itsubishi Electric vă oferă o 
MA gamă largă de videorecor- 

dere S-VHS/VHS pentru 
supraveghere de lungă durată. Cu 
un asemenea videorecorder puteţi 
înregistra evenimentele din 960 de 
ore pe o casetă standard de doar 
180 de minute. Frecvența înregis- 
trărilor şi calitatea imaginilor redate 
sunt perfecte, astfel încât orice eve- 


Electronic Visual Systems, 


Time-Lapse-Recorders 


Siguranţă la orice oră din zi 


niment petrecut pe parcursul aces- 
tor 960 de ore va fi prezentat impe- 
cabil. Conectând videorecorderul tip 
Mitsubishi la o cameră video şi la un 
monitor, aveţi deja un sistem de 
supraveghere complet. Îl puteţi uti- 
liza, spre exemplu, pentru asigu- 
rarea controlului şi securităţii unor 
obiective sau, pur şi simplu, a unor 
linii de producţie. Prin el vă puteţi 

proteja faţă de orice formă de aten- 
tat asupra siguranţei dumneavoas- 
tră. Poate asigura securitatea în 
bănci, magazine, aeroporturi şi case 
particulare. Sau poate realiza 
supravegherea permanentă în spi- 
tale a acelor bolnavi ce trebuie ţinuţi 
sub observaţie. Acest aparat este 
neobosit alături de dumneavoastră, 
în orice moment al zilei. 


Cereţi-ne informați 


Scrieţi-ne, sunaţi-ne sau trimite- 
ţi-ne un fax. La adresa: Str. Fierari nr. 
20, telefon/fax: 610 53 38, vă punem 
la dispoziţie toate informaţiile cu 
privire la gama noastră de produse. 
Ne bucurăm să vă trezim interesul. 


Căutăm parteneri 
de vânzări 

În scopul consolidării serviciilor 
noastre comerciale în România, cău- 
tăm o firmă dinamică, ce are propria 
sa echipă de salesmeni şi propriul 
sau sistem de serviciu tehnic. Dacă 
vă interesează o colaborare cu noi, 
contattaţi-ne la adresa de mai sus. 


= MITSUBISHI 

Numărul de pagini alocate 


Nivelul de prezentare al informațiilor 


Prea Suficiente Prea Prea Bun Prea 

puține multe scăzut înalt 
ARMAMENT g m) g ARMAMENT g g g 
ASTRONOMIE g g a) ASTRONOMIE g g g 
BIOLOGIE g g g BIOLOGIE J g g 
ETOLOGIE o a g ETOLOGIE ag (m) g 
FITOTERAPIE g 0 g FITOTERAPIE g g o 
FIZICĂ g O g FIZICĂ 9 g g 
GENETICĂ O a g GENETICĂ ga g o 
GHID VETERINAR g g og GHID VETERINAR (a) g g 
INFORMATICĂ g g g INFORMATICĂ g g a 
ISTORIE m) m) g ISTORIE g g (m) 
MATEMATICĂ g g m) MATEMATICĂ a a g 
MEDICINĂ a a g MEDICINĂ m) g a 
PSIHOLOGIE g g g PSIHOLOGIE gJ gJ m, 
SEXOLOGIE g g o SEXOLOGIE g a g 
TEHNICĂ g 9 g TEHNICĂ a g g 


Aş dori să aflu mai multe despre 
Cred că ar fi binevenită o rubrică permanentă despre 

Manuscrisele 


de la : 
Marea Moarta 


Cum au fost descoperite 


În primăvara anului 1947, câţiva 
beduini au oferit unul negustor din 
Bethleem nişte suluri de piele (pe 
care le găsiseră, susțineau ei, într-o 
grotă în vreme ce căutau o capră 
rătăcită); acesta a refuzat însă să le 
plătească cele 20 de lire palestiniene 
cerute şi beduinii s-au adresat altui 
negustor — Halila Iskander (Kando), 


membru al comunităţii siro-creştine a 
iacobiţilor. Acesta, împreună cu un 
anticar din lerusalim, i-a arătat unul 
din manuscrise mitropolitului 
Athanasios loshua Samuil, starețul 
mănăstirii Sf. Marcu. Deşi nu 
cunoştea limba în care fuseseră 
întocmite şi nici ce conţin, mitropolitul 
s-a gândit, nu fără temei, că prezen- 
tau un oarecare interes deoarece 


proveneau din regiunea Qumran, 
nelocuită de mai multe secole. 

Numai că beduinii plecaseră din 
Bethleem; când au revenit, în iulie, 
mitropolitul a reuşit să cumpere cinci 
manuscrise, celelalte ajungând utteri- 
or în posesia profesorului Eliazar 
Sukenik, de la Universitatea Ebraică 
din Ierusalim. 

În februarie 1948, mitropolitul 
Athanasios s-a adresat specialiştilor 
de la American School of Oriental 
Research, care au avut fericita inspi- 
raţie de a confrunta manuscrisele 
trimise de stareţ cu papirusul Nash, 
cel mai vechi manuscris biblic în 
limba ebraică?. Caligrafia şi întreaga 
structură a acestor texte s-au dovedit 
a fi uimitor de asemănătoare. 
Profesorul american W.F. Albright, 
căruia i se trimiseseră fotografiile 
manuscriselor, scrie în martie 1948: 
este vorba de “cea mai mare 
descoperire de manuscrise din epoca 
modernă”. 

În noiembrie 1947, profesorul 
Sukenik este sunat de un negustor de 
antichităţi arab din Ierusalim, care îi 
oferă mai multe suluri de piele antice. 
Deşi neîncrezător, acesta s-a decis 
să le cumpere; a reuşit să le obţină, 
în ultimul moment, deoarece la 29 
noiembrie 1947, conform hotăririi 
ONU de la Lake Succes, Palestina 
era împărţită în două, la fel şi 
Ierusalimul, iar luptele între evrei şi 
arabi începuseră deja, aşa că 
manuscrisele deţinute de mitropolit 
au rămas în posesia acestuia, în 
oraşul arab. Din capul locului, profe- 
sorul realizase asemănarea dintre 
caracterele observate pe fragmentele 
de piele şi cele ale inscripţiilor din 
osuarele descoperite în lerusalim şi 
în împrejurimi, osuare datând din se- 
colul anterior răscoalei din 66-73 e.n.3 
Mitropolitul trimite manuscrisele în 
SUA, unde vor aştepta, în seiful unsi 
bănci, un cumpărător bogat; vor fi 
achiziţionate, în cele din urmă, de 
israelieni. 


Descoperirile arheologice 
de la Qumran 

Nu toţi specialiştii erau de acord 
în ceea ce priveşte datarea textelor 
respective. Pentru a dovedi autentici- 
tatea lor, trebuia cercetată peştera în 
care fuseseră găsite. În ianuarie 
1949, un ofiţer belgian din trupele 
ONU o reperează în faleza care 
domină malul nord-vestic al Mării 
Moarte, la aproximativ 12 km sud de 
lerihon. Aici, în grota nr. 1, au fost 
făcute săpături sistematice, dar ele 
nu au scos la lumină nici un 
manuscris, ci numai fragmente de 
ceramică datând din epoca elenistică 
(secolul al II-lea î.e.n.). Între timp, pe 


piaţă au apărut şi alte suluri de piele, 
pe care beduinii cereau acum sume 
fabuloase. Arheologii au descoperit în 
1952 grotele numerotate 3 şi 5, apoi 
în 1955 grotele 7, 8, 9 şi 10, în timp 
ce beduinii (care “lucrau” în parale!) 
găseau grotele 2, 4, 6 şi 11. 

Echipa de la Şcoala Biblică din 
lerusalim a săpat şi cetatea de la 
Qumran (ruinele acesteia erau cunos- 
cute, de altfel, din secolul al XIX-lea), 
situată la aproximativ 400 m 
depărtare, la poalele falezei, unde au 
apărut urme de ziduri masive, frag- 
mente ceramice identice cu cele din 
grote şi monede. Pe baza materialului 
descoperit, arheologii au ajuns la 
concluzia că aşezarea a fost înființată 
în secolul al II-lea î.e.n., fiind ocupată, 
cu mici întreruperi, până în anul 68, 
când a fost distrusă. Lumea ştiinţifică 
a ajuns la concluzia că locuitorii din 
Qumran ascunseseră manuscrisele 
în timp ce armata romană înainta 
spre lerihon, cucerit de Vespasian în 
68. Ipoteza profesorului Sukenik era 
deci adevărată! Profesorul considera 
însă că grotele serviseră drept 
ascunzătoare pentru cărţile uzate în 
urma unei folosiri îndelungate (în 
tradiţia iudaică, acestea nu erau dis- 
truse), şi nu drept refugiu pentru po- 
sesorii lor. 

Dar cine erau aceştia? Probabil 
esenienii, membrii unei secte din 
deşertul ludeii. Aceştia trăiau după 
reguli foarte stricte, în comunităţi izo- 
late de lumea exterioară; membrii lor 
erau egali din toate punctele de 
vedere şi se ghidau după reguli pre- 
cise de organizare, un statut care 
rânduia întreaga viaţă socială, reli- 
gioasă şi personală. Ei sunt 
menţionaţi de autorii antici Philon din 


Alexandria, Josephus Flavius şi 
Plinius cel Bătrân, care afirmă că 
esenienii trăiau în pustiurile din preaj- 
ma coastei de nord-vest a Mării 
Moarte, adică acolo unde au fost 
descoperite manuscrisele de la 
Qumran. 


O scurtă privire asupra 
textelor 


Specialiştii împart aceste texte — 
despre care se presupune că au fost 
elaborate începând cu secolul al Il- 
lea î.e.n., în perioada ce a precedat 
apariţia creştinismului — în trei cate- 
gorii: texte biblice (numeroase frag- 
mente ale cărților Vechiului 
Testament, unele copiate în mai 
multe exemplare); apocrife (“cărți 
ascunse”) sau pseudoepigrafe (“fals 
atribuite”), neincluse în canonul biblic 
(evreilor li s-a interzis până şi citirea 
lor); texte necunoscute până la 
descoperirea manuscriselor de la 
Marea Moartă. Toate sunt de mare 
interes; fragmentele de cărți biblice 
pentru că reprezintă singura atestare 
precreştină a acestor texte, ca şi sin- 
gura atestare premasoretică, deci 
anterioară codificării şi canonizării 
definitive a Vechiului Testament, iar 
apocritele, prezente în număr mare la 
Qumran, pentru că dovedesc impor- 
tanţa de care se bucurau în secolul |, 
ca şi faptul că au fost întocmite în 
ebraică şi aramaică, şi nu în greacă, 
aşa cum se credea. Dar cele mai in- 
teresante sunt, desigur, textele necu- 
noscute până la descoperirea de la 
Marea Moartă. Printre acestea, cel 
mai important este considerat cel 
numit Statutul comunităţii, care 
conţine într-adevăr un “regulament”, 
în sensul monahal al termenului, pre- 

cedat de câteva consideraţii pe tema 
împărţirii lumii între “fiii luminii” (cu 
care se identifică membrii comunităţii) 
şi “fiii întunericului”; între aceste două 
tabere urma să aibă loc o luptă 
hotăritoare. Sulul are aproximativ 2 m 
lungime şi 25 cm înălţime şi conţine 
11 coloane de câte 25 de rânduri, în 
medie. Specialiştii au observat exis- 
tența mai multor ştersături, corecturi 
şi adăugiri, ceea ce i-a făcut să 
bănuiască faptul că sulul a fost folosit 
multă vreme; de altfel, Statutul fusese 
copiat în mai multe exemplare, ale 
căror fragmente au fost descoperite şi 
în alte grote de la Qumran. Din 
Statut, ca şi din alte documente 
descoperite la Qumran, aflăm că 
aceia care doreau să intre în comuni- 
tatea esenienilor trebuiau să renunţe 
la “tot avutul lor”, să treacă printr-o 
anumită perioadă de încercare, să 
respecte cu stricteţe prescripţiile, căci 
altfel erau pasibili de pedeapsă. 
Membrii comunităţii munceau împre- 
ună, luau masa în comun (arheologii 
au descoperit cămări, depozite de 
cereale, o brutărie, o bucătărie şi o 
încăpere pentru păstrarea vaselor — 
toate folosite în comun) şi trebuiau să 
atingă idealul de puritate şi detaşare 
de bunurile materiale. 


(Va urma) 


LIA DECEI 


1 Mănăstirea Sf. Marcu se găseşte, 
potrivit legendei, pe locul casei apos- 
tolului Marcu, acolo unde lisus şi 
ucenicii săi au luat “cina cea de taină”. 

2 Papirus descoperit în Egipt în 1903 ce 
poartă numele arheologului englez W.L. 
Nash. El cuprinde textul Decalogului şi 
o rugăciune și datează de la începu- 
turile erei creştine. 

3 Înglobată încă din vremea lui Pompei 
(63 î.e.n.) în provincia romană Siria, 
apoi regat clientelar al Romei în timpul 
domniei lui lrod cel Mare (37 î.e.n. - 4 
e.n.), ludeea devine în 6 e.n. provincie: 
romană, condusă de un procurator. 
Numeroasele tulburări populare, repri- 
mate cu cruzime de către romani, cul- 
minează cu răscoala din 66 - 73, în 
urma căreia au murit circa 1 milion de 
oameni, iar țara a fost pustiită. 

+ Profesorul Sukenik este cel care a 
reușit să intre în posesia manuscriselor. 
În anul 1948, el anunța într-un articol 
descoperirea unor manuscrise “vechi de 
mai bine de două mii de ani”, în 
momentul în care statul evreu renăştea, 
după două milenii, iar fiul profesorului, 
Yigal Yadin, arheolog şi el, lupta, cu 
gradul de general, în războiul de inde- 
pendenţă. 

Revelaţii controversate 


A Pavel Sudoplatov 
<4 Robert Oppenheimer 


după ce activitățile sale de agent 
secret fuseseră descoperite. 

Ceea ce a indignat cercurile 
ştiinţifice din SUA a fost nu atât 
menţionarea lui Leo Szilard, Enrico 
Fermi şi Niels Bohr (ultimii doi laureați 
ai Premiului Nobel), cât mai ales a lui 
Robert Oppenheimer, violent atacat 
în anii maccarthysmului şi considerat 
o victimă a vânătorii de vrăjitoare şi a 
“spionitei”, declanşate de senatorul 
de tristă celebritate Mc Carthy. 
Reabilitat în timpul preşedintelui 
Johnson, Oppenheimer, decedat între 
timp, îşi vede din nou reputaţia pusă 
sub semnul întrebării. De altminteri, 
nici unul din membrii grupului 
“Perseu” nu mai trăieşte astăzi pertru 
a spulbera acuzaţiile lui Sudoplatov. 

Un atac virulent împotriva cărții lui 


despre spionajul atomic 


pariţia amintirilor generalului 
A... Sudoplatov - sub forma 

unor interviuri acordate soţilor 
Jerrold şi Leona Schecter, completate 
cu note şi documente de fiul gene- 
ralului, Anatoli - a provocat o 
adevărată furtună în SUA (unde au 
fost publicate de serioasa editură 
Little Brown, sub titlul Special Tasks) 
şi în Franţa (tipărite de nu mai puţin 
cunoscuta casă editorială Le Seuil, 
sub titlul Missions spéciales). 

Jerrold Schecter este cunoscut, 
printre altele, prin publicarea (în 
colaborare cu fostul agent KGB, fugit 
în Occident în 1954, Petr Deriabin) a 
cărţii The Spy who Saved The World. 
How a Soviet Colonel Changed the 
Course of the Cold War (Spionul care 
a salvat lumea. Cum a schimbat un 
colonel sovietic cursul războiului 
rece), consacrată colonelului Oleg 
Penkovski, care a făcut spionaj pen- 
tru anglo-americani în anii 1961-1962 
şi a fost executat în 1963. Numele lui 
Jerrold Schecter apărea ca o garanţie 
pentru credibilitatea cărţii lui 
Sudoplatov, întrucât amintita carte 
despre Penkovski a fost considerată 
ca o contribuţie majoră la elucidarea 
unui caz controversat din istoria 
războiului secret. 

De astă dată nu s-a întâmplat 
aşa! Revelaţiile lui Pavel Sudoplatov 
în privinţa “spionajului atomic”, 
desfăşurat de sovietici, au fost vi- 
guros respinse, mai ales în SUA şi 
Rusia, amintirile fostului general din 
KGB fiind taxate drept invenţii. 

Pavel Sudoplatov a ocupat posturi 
importante în structurile spionajului 


sovietic, iar cariera sa a luat sfârşit o 
dată cu căderea, în 1953 (după 
moartea lui Stalin), a patronului său, 
L.P. Beria. Au urmat 15 ani de 
închisoare, în cursul cărora 
Sudoplatov a suferit torturi de 
neimaginat (extragerea, fără 
anestezie, de măduvă a spinării!). 

Marea revelaţie, care a declanşat 
controversa în jurul amintirilor lui 
Sudoplatov, este rezumată astfel în 
“Le Monde” de Alexandre Adler, unul 
din puţinii “apărători” ai cărţii. Fostul 
general sovietic arată că pretinsul 
savant atomist, cunoscut sub indica- 
tivul “Perseu”, dar neidentificat până 
acum era în realitate... un grup de 
specialişti de mare renume. 
“« Perseu» ar fi fost - scrie Adler - 
denumirea colectivă a unui grup de 
fizicieni occidentali care ar fi furnizat, 
împreună şi de comun acord, infor- 
maţii esenţiale sovieticilor, pentru ca 
să poată lansa un program nuclear 
paralel cu cel al americanilor. 
Sudoplatov relevă că nu era vorba 
aici de spionaj, în înţelesul propriu al 
cuvântului: sursele nu erau nişte per- 
soane fără importanţă, ci nici mai 
mult nici mai puţin decât inventatorii 
proiectului, Szilard şi Fermi, princi- 
palul său maestru, Robert 
Oppenheimer, cu sprijinul şi încura- 
jarea celei mai înalte autorităţi intelec- 
tuale a lor, Niels Bohr.” 

Se ştia până acum că Moscova a 
beneficiat de serviciile a doi 
specialişti deveniți agenţi ai spionaju- 
lui sovietic: germanul Klaus Fuchs, 
arestat în cele din urmă, şi italianul 
Bruno Pontecorvo, refugiat în URSS, 


Pavel Sudoplatov a apărut în 
“Izvestia” sub semnătura lui Serghei 
Leskov; el atrage atenţia că 
“Amintirile lui Sudoplatov nu conţin 
acest detaliu esenţial care era 
numele de cod al cercetării atomice 
sovietice în serviciile secrete, o denu- 
mire care nu a fost încă divulgată: 
«Enormoz». Acest singur fapt este 
suficient pentru a pune întrebarea 
până la ce punct autorul (Sudoplatov 
- n.n.) era într-adevăr la curent. Alt 
element surprinzător în această carte: 
Leonid Kvasnikov, omul care a furat, 
în fapt, bomba atomică de la ameri- 
cani, nu este nici măcar amintit (ceea 
ce nu este riguros adevărat, întrucât 
el apare în carte, dar în alt context - 
n.n.). Conducător al departamentului 
ştiinţific şi tehnic al serviciului de 
informaţii (sovietic - n.n.), el a orien- 
tat, din 1940, din proprie iniţiativă şi 
pe riscul său, rețeaua americană 
spre problema atomică şi a fost, în 
perioada critică, începând din 1943, 
rezidentul (şeful - n.n.) serviciilor sovi- 
etice la New York”. 

În absenţa documentelor din arhi- 
va KGB, este greu de evaluat aportul 
informativ al revelaţiilor lor Pavel 
Sudoplatov. Vom încerca, în numărul 
viitor, o comparaţie între datele oferite 
de el şi cele furnizate de alte surse. 
Până atunci, împărtăşim punctul de 
vedere al lui Alexandre Adler (“Le 
Monde” din 6 mai 1994), care se 
opune respingerii în bloc a datelor 
furnizate de generalul sovietic. 


Dr. FLORIN CONSTANTINIU 

Ce este o 
BOMBA 
ATOMICA? 


ecolul acesta a adus cu sine, este 
S: lucru bine ştiut, o puternică dez- 

voltare tehnologică. Având în 
vedere natura umană, ar fi fost imposibil 
ca noile descoperiri să nu aibă o puter- 
nică implicaţie şi în producerea de noi 
arme, menite să facă războaiele mai 
“eficiente”. Adică să producă pierderi 
umane maxime, cu cheltuieli minime. Se 
vorbeşte adesea de un “echilibru al 
terorii”, care ar fi împiedicat izbucnirea 
unui nou război mondial. În mare parte, 
acest lucru este adevărat, dar teroarea 
rămâne, chiar şi după încheierea 
războiului rece. Să nu uităm că există 
suficiente ţări care posedă capacitatea 
de a produce arme nucleare, deşi nu din 
cele mai perfecţionate. lar când printre 
ele se află ţări ca Irakul, Iranul sau 
Coreea de Nord, îngrijorarea noastră 
este pe deplin justificată. 

După cum se ştie, armele nucleare 
pot fi împărţite în două mari categorii: 
cele cu fisiune (bombele A) şi cele cu 
fuziune (bombele H). Pentru primele 
este utilizată fisiunea nucleelor grele 
(cum ar fi cele ale uraniului sau plutoniu- 
lui), adică ruperea lor în mai multe 
bucăţi, ceea ce duce la degajarea unei 
importante cantităţi de energie. Astfel se 
pot obţine arme cu o putere explozivă 
de câteva kilotone (1 kt reprezintă pu- 
terea explozivă a 1 000 t de trotil) până 
la câteva sute de kilotone. 

Pentru a înţelege principiul de 
funcţionare al unei asemenea bombe, 
puteţi privi figura 1. Aici am reprezentat, 
cât se poate de simplificat, bomba ato- 
mică utilizată la Nagasaki. Combustibilul 
nuclear este dispus, sub forma unor 
încărcături separate, pe exteriorul unei 
sfere perforate, astfel încât masa 
fiecăreia să fie mai mică decât masa 
critică. În momentul detonării, cu ajutorul 
unor încărcături pirotehnice, se produce 
comprimarea sferei perforate (de aceea 
acest tip de bombă se numeşte “cu 
implozie”). Astfel masa de combustibil 
nuclear va depăşi masa critică, 
declanşându-se reacţia în lanţ. Bomba 
folosită la Hiroshima a utiliza: o soluţie 
tehnică uşor modificată. Cele două 
mase erau plasate la capetele unui tub 
şi, în momentul detonării, erau proiec- 
tate cu viteză una spre cealaltă, 
depăşindu-se masa critică (figura 2). 


Pentru a creşte randamentul se pot 
injecta neutroni în momentul declanşării 
exploziei nucleare. În general este uti- 
lizat tritiul, propulsat din exteriorul sferei 
de uraniu sau de plutoniu, în momentul 
în care se produce aprinderea 
amestecului exploziv. Momentul exact al 
“injectării” este un secret bine păstrat, el 
condiţionând randamentul exploziei. Să 
menţionăm aici că procesul fisiunii 
nucleare este utilizat şi în centralele 
atomo-electrice. In acest caz nu se mai 
urmăreşte degajarea instantanee a unei 
mari cantităţi de energie. De aceea tre- 
buie controlat în permanenţă numărul de 
neutroni care intră în reacţia de fisiune, 
cu ajutorul unor bare de control realizate 
din materiale, cum ar fi borul, capabile 
să absoarbă neutroni, astfel încât reacţia 
de fisiune să nu capete un caracter 
exploziv. 

In cazul bombelor H, sau termonu- 
cleare, degajarea de energie este 
obţinută prin fuziunea nucleelor atomilor 
de hidrogen, mai corect spus nucleele 
izotopilor acestuia: tritiul şi deuteriul. 
Puterea explozivă a unor asemenea 
arme este mult mai mare decât cea 
obţinută în cazul fisiunii (ruşii au efectuat 
o dxplozie termonucleară, în 1961, cu o 
putere de 60 Mt). 

Pentru a iniţia procesul de fuziune 
sunt necesare temperaturi de zeci de 
milioane de grade. Acestea pot fi 
obţinute prin utilizarea unei bombe A. 
Deci o soluţie posibilă ar fi să plasăm 
acest “aprinzător” în jurul unei bombe H. 
În figura 3 am reprezentat, tot simplificat, 
o bombă termonucleară. Pe suprafaţa 
unei sfere de titan, ce joacă şi rolul de 
reflector termic, care conţine tritiu, deu- 
teriu sau un amestec solid al anumitor 
compuşi ai izotopilor amintiţi, sunt dis- 
puse mai multe încărcături nucleare. In 
momentul iniţierii exploziei, acestea sunt 
trimise spre centrul sferei, prin 
aprinderea unor încărcături pirotehnice, 
se declanşează fisiunea, care produce o 
puternică ridicare a temperaturii, ceea 
ce iniţiază reacţia de fuziune. Pentru a 
avea un randament satisfăcător, trebuie 
îndeplinită o condiţie extrem de restric- 
tivă. Toate încărcăturile nucleare trebuie 
să ajungă în centrul sferei exact în 
acelaşi moment. Sau, mai corect spus, 
într-un interval de timp de ordinul 
nanosecundelor. Această condiţie este 
extrem de greu de îndeplinit şi de aceea 
toate statele care încearcă să ajungă 
acum în rândul puterilor nucleare abor- 
dează mai degrabă realizarea bombelor 
cu fisiune, iar despre o bombă termonu- 
cleară “artizanală” nu se va vorbi prea 
curând. Reacţiile termonucleare nu pot fi 
folosite, deocamdată, pentru producerea 
de energie. Tehnologiile actuale nu per- 
mit realizarea fuziunii controlate, decât 
pentru intervale scurte de timp. Una din- 
tre soluțiile utilizate constă în apriderea 
deuteriului sau tritiului, conţinut într-o 


detonator 


mică sferă de sticlă, cu ajutorul unor 
surse laser foarte puternice. Dar despre 
utilizarea energiei conținute în nucleul 
atomului vom vorbi cu o altă ocazie. 

Ce ne rezervă viitorul? Este greu de 
spus. Simplitatea constructivă a bombe- 
lor A le face abordabile pentru state mai 
puțin dezvoltate sau pentru organizații 
teroriste. Singura problemă cu adevărat 
dificilă este procurarea combustibilului 
nuclear. Cu toate că acesta nu se 
găseşte chiar pe toate drumurile, se 
pare că activitatea de contrabandă a 
repurtat unele “succese” în acest dome- 
niu, mai ales o dată cu prăbuşirea 
imperiului sovietic. În momentul când 
“fortele răului” vor dispune de suficient 
material fuzionabil, ele vor putea con- 
fecționa bombe atomice artizanale care, 
deşi vor avea randamente scăzute, ar 


“putea deveni o ameninţare pentru 


liniştea noastră. 

| ASTROFIZICĂ | 


Kraemer, de la California Institute 

of Technology din Pasadena, şi 
Arnold Boothroyd, de la Universitatea 
din Toronto, au modelat evoluţia 
Soarelui, de la formarea sa până în 
prezent, extrapolând apoi datele 
obţinute şi pentru viitor. Modelul creat 
de ei prevede că, peste 1,1 miliarde 
de ani, astrul zilei va fi cu 10% mai 
strălucitor decât în prezent. Căldura 
ce va rezulta de aici va aduce 
Pământul în pragul unui efect de seră 
“umed”, cu consecinţe catastrofale, 
lucru prevăzut de James Kasting, de 
la Universitatea din Pennsylvania, cu 
câţiva ani în urmă. 

Modelul lui Kasting estimează că 
temperatura, mult crescută, va ridica 
vaporii de apă spre stratosferă. Aceşti 
vapori, o consecinţă a efectului de 
seră, vor reţine căldură, astfel încât 
Pământul va deveni tot mai cald. Dar 
această încălzire va fi în parte com- 
pensată de un alt proces. La 
marginea atmosferei, radiaţiile ultravi- 
olete ce provin de la Soare vor diso- 
cia moleculele de apă în oxigen şi 
hidrogen. Hidrogenul, fiind uşor, va 
scăpa din atmosferă. Va rezulta o 
golire gradată a apei Pământului de 
hidrogen. 

Modelul lui Kasting nu include 
însă acoperirea globală cu nori, care 
probabil vor prelua o parte din 
căldura solară şi vor permite vieţii să 
supravieţuiască mai mult timp. 
Oricum, acest model prezice că, după 
ce Soarele va deveni cu 40% mai 
luminos decât este azi, peste aproxi- 
mativ 3,5 miliarde de ani, oceanele 
vor degaja atât de mulţi vapori de apă 
în atmosferă, încât efectul de seră 
care va rezulta va determina ca aces- 
tea să se evapore complet. Acest 
lucru va cauza un efect de seră 


Jeers Sackmann şi Kathleen 


dinamic, în care Pământul va deveni 
tot mai cald. În final, când vaporii de 
apă se vor disocia, Terra va semăna 
pertect cu planeta Venus din ziua de 
azi - extrem de caldă şi de uscată. 

Sackmann şi colegii ei sunt de 
acord cu acest scenariu. Dar conform 
modelului lor, peste 4,8 miliarde de 
ani, când Soarele işi va consuma re- 
zervele centrale de hidrogen, va 
deveni o gigantă roşie. Astronomii 
consideră că Soarele va rămâne pe 
“acelaşi format”, arzând hidrogen 
într-o cochilie formată în jurul miezu- 
lui său, până peste 6,4 miliarde de 
ani, când heliul se va aprinde în inte- 
riorul acestui miez. Atunci, el va fi de 
două ori mai luminos decât azi. În 
următorii 1,3 miliarde de ani, va 
începe să se dilate uşor, 
transformându-se într-o gigantă roşie, 
până va atinge un diametru de 170 
de ori mai mare decât cel actual. 
Acest Soare (umflat) va înghiţi plane- 
ta Mercur. După o pauză de aproxi- 
mativ 110 milioane de ani, Soarele va 
începe iar să se umfle, rapid de data 
aceasta, timp de 20 de milioane de 
ani, până când suprafaţa sa va atinge 
orbita actuală a Terrei. In acel 
moment, Soarele va fi de 5 200 de ori 
mai luminos decât azi. 


Un grup de astronomi 
americani au dezvoltat recent 
un model care pune într-o nouă 
lumină destinul final al planetei 
albastre. Deşi consideră că 
Soarele nu se va dilata 
nicicând atât de mult încât să 
înghită Pământul, ei estimează 
că peste aproximativ 1,1 
miliarde de ani viața pe Terra 
va fi ca într-un cuptor, datorită 
unui superefect de seră. 
Astronomii mai cunosc faptul 
că Soarele crește încet în lumi- 
nozitate, astăzi fiind cu 30% 
mai luminos decât a fost la for- 
marea sa, acum 4,5 miliarde de 
ani. In cele din urmă, el va 
deveni o gigantă roşie. 


Ceea ce va “salva” Pământul, 
declară Sackmann, va fi pierderea de 
masă, în timp, a Soarelui. Modelul 
dezvoltat de ea şi colegii săi a inclus 
din start un asemenea efect. 

În momentul în care Soarele se va 
dilata şi va înghiţi planeta Mercur, el 
va avea numai 72,5% din masa lui 
actuală, în timp ce după expansiunea 
sa până la actuala orbită a Pământu- 
lui, îi va rămâne 59,1% din masa 
actuală. In timp ce atracţia solară se 
va diminua, planetele se vor mişca 
spre exterior. Venus va ajunge la o 
distanţă de 1,22 u.a. faţă de centrul 
Soarelui, în timp ce Terra va filao 
distanţă de 1,69 u.a., adică va avea 
orbita pe care o are în acest moment 
planeta Marte. Oricum, chiar şi la o 
asemenea distanţă, Pământul va fi 
încălzit la o temperatură de 1 600 K, 
când rocile se vor topi. 

In final, Soarele va pierde încă 
puţin din masa lui, în timp ce se va 
contracta şi va deveni o pitică albă, 
permiţând planetei Venus şi 
Pământului să ajungă la o distanţă de 
1,34 şi respectiv 1,85 u.a. Atunci, 
ambele planete vor îngheţa, orbitând 
în jurul tăciunelui aprins al Soarelui. 


EUGEN APĂTEANU 


HD IV”? 


Poştelor şi Telecomunicaţiilor a stârnit senzaţie datorită 

afirmațiilor potrivit cărora industriile electronică şi cea pro- 
ducătoare de echipamente pentru televiziune refuzau să 
recunoască: sistemul japonez analogic HDTV (televiziunea de 
înaltă definiţie) era depăşit înainte chiar de a fi fost lansat ofi- 
cial, la 25 noiembrie 1991, dată aleasă pentru a trece la forma- 
tul de 1 125 linii. Declaraţiile care au urmat n-au făcut altceva 
decât să arate faptul că în toată lumea, cu excepția Japoniei, 
viitorul televiziunii aparţine versiunilor digitale. 

Un etaj întreg al studioului din Tokyo al postului de televi- 
ziune NHK este folosit pentru producţii TV în versiunea analo- 
gică. Vizitatorilor li se prezintă demonstraţii ale noului sistem 
prin intermediul unor proiectoare de mare putere, care produc 
imagini având o calitate apropiată peliculei cinematografice. 


Ri declarație a unui director din Ministerul japonez al 


Holul de la parterul clădirii oferă o “imagine” mult mai fidelă. 
Personalul care lucrează aici şi vizitatorii pot urmări imagini în ` 
sistem HDTV, dar calitatea acestora este atât de slabă încât 
chiar şi televizoarele cu 525 de linii s-ar “descurca” mai bine. 

În colaborare cu firmele producătoare de componente elec- 
tronice, NHK a început să lucreze în sistemul HDTV cu 20 de 
ani în urmă. Firma Sony a pus la punct un sistem de înregis- 
trare şi montaj (în versiune HDTV) pe care l-a împrumutat stu- 
diourilor de la Hollywood, ca înlocuitor al peliculei cine- 
matografice. 

Spre sfârşitul anilor '80, Departamentul de Stat american a 
susţinut sistemul Hi Vision. Însă studiourile hollywoodiene au 
continuat să folosească pelicula cinematografică datorită 
prețului său mai redus, fiabilităţii şi calităţii mai bune a imaginii. 
Mai mult, în 1990, sub presiunea opiniei publice, care dorea 
reconstruirea industriei electronice nord-americane, guvernul 
american a retras sprijinul acordat sistemului Hi Vision. În 
prezent, o “alianţă” a producătorilor americani este pe punctul 
de a finaliza modelul standard al sistemului HDTV, cu posibili- 
tatea utilizării acestuia în Statele Unite. In Europa, sistemul 
analogic HD-MAC a încetat să mai existe din momentul în care 
canalul de televiziune SKY a început să emită (din februarie 
1989) în demodatul sistem PAL. De când a fost lansat sistemul 
HDTV, canalul j japonez de televiziune NHK a transmis cel puţin 
opt ore zilnic prin satelit, utilizând această versiune. În primul an 
de emisie, vânzările de televizoare au crescut cu numai 15 000 
bucăţi. Motivul? Preţul ridicat (peste 1 000 000 yeni) şi volumul 
mare (un asemenea aparat ocupa aproape jumătate din 
suprafaţa unei sufragenii japoneze). Din cele 15 000 televizoare 
vândute, cea mai mare parte au fost achiziţionate de con- 
curenţă, fiecare producător testând produsele celorlalți şi uti- 
lizându-le în demonstraţii publice. Multe televizoare în sistem 
HDTV aflate în prezent pe piaţa japoneză au ecranul lat şi 
transformă semnalul de înaltă definiţie într-un model învechit cu 
525 de linii. Din acest motiv definiţia noilor televizoare nu se 
situează la parametri superiori comparativ cu cele obişnuite. 


ADRIAN CĂRUCERU 


Hovhannes Adamian, 


inventatorul 
televiziunii în culori 


mecanic cu discuri rotitoare pentru 
descompunerea imaginii la emițător, 
transmiterea succesivă a câmpurilor 
cromatice, sinteza culorilor fundamentale 
- roşu, albastru, verde - la receptor. 
Adamian a transformat radical discul lui 
Nipkow, inventat în 1884, împărțindu-l în 
trei sectoare acoperite cu filtre roşu, 
albastru şi galben, discul acesta purtând 


\ Inventatorul televiziunii în culori este 
Hovhannes Adamian (1879 - 1932). 
Dovedind, încă din anii studenției la 
Munchen, Zurich şi Berlin, aptitudini pen- 
tru activitatea de cercetare, Adamian şi-a 
concentrat preocupările asupra domeniu- 
lui telefotografiei, în particular asupra 
transmiterii imaginilor la distanță. In 27 de 
ani, Adamian a realizat 30 de invenții şi 
descoperiri, 12 fiind consacrate pro- 
blemelor televiziunii alb-negru şi în culori 
şi telefotografiei, iar celelalte elec- 
trotehnicii aplicate, fizicii, chimiei. Ideea 
primei sale invenții datează din 1905: 
descompunerea în curbe a desenului 
transmis, astfel încât mărimea amplitudinii 
curbelor să corespundă luminozităţii 
diferitelor puncte ale desenului. Invenţia 
studentului de la Universitatea “Humboldt” 
din Berlin a constituit baza ştiinţifică a 
televiziunii moderne şi a telefotografiei. In 
martie 1907, Adamian a prezentat la 
Berlin a doua sa invenție, brevetată 


“Aparat destinat fixării şi reproducerii unei 
imagini sau a unei serii de imagini 
transmise pe cale electrică”, primul 
proiect pe baze ştiinţifice din lume, desti- 
nat televiziunii în alb-negru şi brevetat în 
Anglia, Franţa şi Rusia. Câteva luni mai 
târziu, el objinea brevetul pentru inven- 
tarea televiziunii în două culori, experi- 
mentată în laborator printr-o transmisie cu 
fir, la 600 km, a unei imagini bicolore. La 
30 iunie 1930, a realizat transmisia primei 
telefotograme, de la Moscova la 
Leningrad. O etapă importantă în activita- 
tea ştiinţifică a lui Adamian a fost inventa- 
rea televiziunii în trei culori, al cărei pro- 
iect a fost prezentat la Leningrad. Stabilit, 
în primăvara lui 1925 în Armenia, savan- 
tul a organizat un laborator la Univer- 
sitatea din Erevan şi a creat primul post 
TV în trei culori, “Herates” (Televideo). 
Principiile care stau la baza invenției lui 
Adamian au rămas neschimbate în tehni- 
ca modem: utilizarea sistemului optico- 


TE. 


numele său în televiziunea în trei culori 
(astăzi, acestea sunt roşu, albastru şi ver- 
de). Introducerea sistemului electronic n-a 
perimat sistemul optico-mecanic, trans- 
misia peisajului selenar pe Pământ, de 
exemplu, făcându-se prin acest din urmă 
sistem. Cât priveşte principiul transmiterii 
succesive a câmpurilor cromatice, acesta 
e folosit aidoma în cele trei sisteme TV 
color din SUA, Franţa şi Germania. 
Sistemul în trei culori al lui Adamian a fost 
utilizat întâia oară în Anglia în 1938, apoi 
de compania americană CBS, care, după 
o experimentare de şase ani, l-a exploatat 
în emisiuni difuzate la New York în 1951- 
1953, exemplul său fiind urmat în Franța, 
Danemarca, Olanda. Ultima invenție a lui 
Adamian a fost “Aparatul destinat repro- 
ducerii imaginilor înregistrate pe bandă”, 
adică prototipul videocasetofonului de azi; 


brevetul cu acest titlu a fost emis postum ` 


şi înmânat soției savantului. 

cest nou-născut al tehnologiei 
A creşte foarte rapid. 
Există deja aşa-numitele CD- 
uri, pe care amatorii de muzică le 
folosesc pentru a audia melodiile 
preferate. lar de câţiva ani buni, dis- 
cul optic (CD-ROM) tinde să devină 
un accesoriu de neînlocuit pentru cal- 
culatoarele personale. Astăzi, 
punerea la punct a programelor “mul- 
timedia” implică stocarea şi utilizarea 
unui volum imens de informații 
numerice (sunet, imagini de înaltă 
definiție etc.) pe un disc optic, pentru 
a fi prelucrate de calculator. Aici 
apare problema vitezei de transfer; o 
viteză mică implică o serie de defi- 
cienţe: perioade lungi de aşteptare 
pentru afişarea imaginilor, sunet 
nesincronizat, animaţie scadată etc. 
Din nefericire, primele modele de CD- 
ROM sufereau tocmai de acest 
păcat. În urma cercetărilor, viteza de 
transfer a datelor a ajuns la circa 300 
ko/s (există modele cu o viteză de 
transfer de 600 ko/s), care, deşi este 
departe de performanţa discurilor 
dure, satisface în bună măsură 
cerinţele utilizatorilor. Pentru CD- 
ROM marele avantaj îl constituie 
capacitatea mare de stocare a 
datelor. 
Ideea stocării optice a informaţiei 
a apărut în anii 1961-1962, o dată cu 
realizarea primelor lasere. 
Universitatea Stanford, la propunerea 
societăţii RCA, a iniţiat primele 

Discul optic 
Într-un cititor de disc optic fasciculul laser este focalizat pe pista 
citită, iar lumina este reflectată în funcție de prezența sau absența 
microorificiilor. Acest semnal este preluat de un detector. Deci infor- 
mația este conținută în intensitatea radiației reflectate. 


DISCUL OPTIC 


cercetări în acest domeniu. 
Necesitatea creării unui nou suport 
pentru stocarea programelor video, 
pe la începutul anilor ‘70, a dus la 
intensificarea eforturilor de cercetare. 
Firmele Philips şi Thomson, în 
Europa, MCA şi Zenith, în Statele 
Unite, au contribuit în mod decisiv la 
definirea sistemelor de citire optică şi 
a discurilor optice. Dacă tot facem 
această trecere în revistă a istoriei 
discului optic, trebuie să spunem că 
prima stocare optică a informaţiei a 
fost realizată, spre sfârşitul anilor ‘60, 
de către firma americană Unicon. 
Cercetătorii care lucrau pentru 
această firmă au propus un sistem de 
înregistrare care folosea un laser cu 
argon pentru a vaporiza, punct cu 
punct, un strat de rhodiu depus pe un 
suport de Mylar. Apoi, pe la începutul 
anilor '80, o dată cu apariţia laserelor 
cu semiconductoare, s-a produs 
marea revoluţie, care este în plină 
desfăşurare. Lupta se duce pe două 
fronturi: scăderea preţului de vânzare 


obiectiv de 


focalizare strat de 


protecţie 


M 
RRNA S 


Discul multistrat 


În cazul discului multistrat, informația este stocată pe mai multe pis- 
te dispuse în plan vertical. Citirea se va face prin focalizarea fascicu- 
lului incident pe stratul dorit. Astfel densitatea de informație creşte de 
10 ori. 


lamă 
semitransparentă 


separator de 
polarizare 


detector 


Discul magneto-optic 

În acest caz principiul de citire este uşor diferit. Informaţia nu mai 
este conținută în intensitatea semnalului reflectat. Lumina incidentă 
este polarizată, iar discul este magnetizat în mod diferit, în funcţie de 
informaţia conținută pe el. Datorită efectului Kerr, polarizarea fascicu- 
lului luminos reflectat suferă o uşoară rotaţie, în raport cu cel inci- 
dent. Această nouă polarizare este comparată cu cea iniţială şi este 
transformată de detector în informaţie utilă. 


(cu 30% în ultimul an), simultan cu 
creşterea performanţelor. 

Foarte pe scurt, putem spune că 
discul optic este un suport de infor- 
maţie. Spre deosebire de discurile 
clasice, informaţia este citită şi 
inscripționată cu ajutorul unei raze 
laser. Lectura unui asemenea disc se 
efectuează detectând lumina reflec- 


tată de suprafaţa sa (pe care au fost. 


practicate în. prealabil o serie de mici 
orificii). De aici rezultă şi principalele 
limite ale sistemului. Focalizarea 
radiaţiei laser se supune principiilor 
generale ale opticii, în special legii 
difracției, care limitează diametrul 
petei focale şi deci volumul de infor- 
maţii stocat pe disc. De exemplu, pu- 
tem focaliza un fascicul cu lungimea 
de undă de 8 microni (infraroşul 
apropiat) într-o pată cu diametrul de 2 
microni. Dar apare o nouă problemă. 
Sistemul mecanic va trebui să fie 
capabil să poziţioneze fascicul laser 
cu o precizie de cel puţin 2 microni, 
astfel încât să poată fi urmărită o anu- 
mită pistă, ceea ce sporeşte costul 
dispozitivului de citire. În fapt; 
plasarea pe o anumită înregistrare se 
face printr-o poziţionare mecanică 


grosieră (aproximativ 0,1 mm) în 
zona pistei căutate, după care, citin- 
du-se numărul pistei, se execută 
poziţionarea exactă. Aceasta explică 
şi viteza relativ redusă de acces la 
informaţia stocată, în comparaţie cu 
discurile magnetice. Semnalul reflec- 
tat de pistă poate fi detectat prin două 
metode. În cazul CD-ROM-ului este 
“citită” amplitudinea semnalului reflec- 
tat (vezi figura 1). În cazul discurilor 
magneto-optice, care sunt reînregis- 
trabile, polarizarea luminii reflectate 
este modificată de magnetizarea 
diferită a porțiunii înregistrate. În 
acest din urmă caz apare o problemă 
care a împiedicat până în prezent o 
mai largă răspândire a acestui tip de 
suport de informaţie. Unghiul de 
rotaţie al luminii polarizate este de 
numai 0,5*, fiind deci necesare dis- 
pozitive extrem de sofisticate pentru a 
transforma această informaţie în 
semnal util (vezi figura 2). 

Pentru fabricarea discurilor CD- 
ROM este utilizat un procedeu fotoli- 
tografic ce cuprinde o mulţime de 
etape tehnologice. Pentru un aseme- 
nea disc, care poate fi folosit numai 
pentru citirea informaţiilor stocate pe 


el, prima etapă constă în gravarea 
succesiunii de microorificii ce conţin 
informaţia pe stratul fotosensibil cu 
care este acoperit discul matriţă. 
Etapele următoare permit obţinerea 
unui disc de nichel, cu un “relief” 
identic, care va servi mai departe 
pentru fabricarea unui mare număr de 
copii. 

Fără a intra în alte detalii, vom 
prezenta în continuare ultimele rea- 
lizări din acest domeniu. Am spus că 
discurile optice pot stoca o mare can- 
titate de informaţie, dar cercetătorii nu 
mai sunt mulţumiţi de actualele per- 
formanţe. De aceea ei caută soluţii 
noi. Prima dintre ele, şi cea mai 
simplă, pare a fi realizarea unor algo- 
ritmi de comprimare a datelor. Dar 
această metodă are dezavantajele ei: 
creşte timpul de prelucrare a datelor, 
căci este necesară o decomprimare 
înainte de utilizare. De aceea se 
caută soluţii mai radicale. De pildă, 
am arătat mai sus că fasciculul laser 
se supune legilor difracției, care li- 
mitează dimensiunea petei de 
focalizare. Deci va trebui să folosim 
radiaţii laser cu lungime de undă cât 
mai mică, deşi asta implică o şi mai 
mare precizie a sistemului de 
poziţionare mecanică. Putem apela la 
un laser albastru (cu lungimea de 
undă cuprinsă între 0,4 şi 0,5 
microni). Dar acesta este dificil de 
realizat. În schimb, putem apela la 
soluţia utilizării unui laser roşu căruia 
îi micşorăm de două ori lungimea de 
undă. Pentru aceasta fasciculul este 
trecut printr-un dispozitiv SHG 
(Second Harmonic Generation). Vom 
obţine astfel armonica a doua, deci o 
rază laser cu o lungime de undă de 
două ori mai mică. 

Cercetătorii de la IBM propun o 
altă soluţie: creşterea numărului de 
straturi pe care este stocată 
informaţia. În acest caz, sistemul de 
căutare a pistelor se modifică radical. 
Informaţia nu mai este căutată într-un 
singur plan. Deci trebuie realizat un 
sistem care să permită focalizarea 
fascicului laser pe fiecare dintre stra- 
turile discului (vezi figura 3). Un 
asemenea disc are o capacitate de 
stocare a informaţiilor de circa 6,5 Go 
(6,5 miliarde de octeți), ceea ce per- 
mite înregistrarea a 8 filme de câte 80 
de minute fiecare! 

Încheind această scurtă trecere în 
revistă a diferitelor sisteme de discuri 
optice,  nutrim speranța că 
dezvoltările tehnologice nu se vor opri 
aici. Este sigur că în lumea viitorului 
ele vor avea de jucat un rol extrem de 
important. 

De câteva decenii moda lartun- 
ilor zburătoare inflăcărează 

- imaginaţia oamenilor. Vin din 
spațiul extraterestru pentru a 
studia minunata planetă 
Pământ? Sunt purtătoarele unui 
sine) pe care încă nu-l putem 
descifra? Au scopuri agresive? 
lată doar câteva întrebări la 
care unii cred că au găsit un 
răspuns definitiv. Fără a intra în 
dispută cu susținători diferitelor 
teorii, noi ne vom opri astăzi 
asupra unor farfurii zburătoare 
mai puţin misterioase, deşi la fel 
de exotice, construite pe 
planeta noastră. 


maginaţi-vă o carapace, asemă- 
Pitz uneia de broască ţestoasă, 
lungă de 11 m şi lată de 15 m, având 
dispuse în părţile laterale două mici ari- 
pioare, iar în spate având un sta- 
bilizator şi două derive. Dacă nu reuşiţi 
să faceți acest efort de imaginaţie, este 
suficient să priviţi fotografia care înso- 
țeşte acest material. Este vorba despre 
o maşină zburătoare concepută de ingi- 
nerii sovietici în cel mai adânc secret 
(era epoca înfruntării a războiului rece) 
pentru scopuri militare. Acest proiect a 
devenit public în urma relaxării contfictu- 
lui dintre supraputeri, iar inginerii ruşi 
speră că această realizare va ademeni 
potenţialii investitori occidentali. 
Farfuria zburătoare rusă utilizează 
sisteme de propulsie şi sustentaţie 
interesante. Astfel, la producerea por- 
tanţei participă întreaga suprafață exte- 
rioară a vehiculului. De fapt aici este a- 
plicată o soluţie asemănătoare cu cea 
folosită la bombardierul B2. Origina- 
litatea constă în faptul că jeturile reac- 
tive produse de cele două motoare tur- 
boreactoare cu care este dotată “cara- 
pacea” au rolul de a mări portanţa, în 
special la viteze mici, prin “suflarea” 
jumătăţii posterioare a extradosului şi a 
suprafeţelor de comandă (astfel mărin- 
du-se stabilitatea în plan longitudinal). 
De asemenea, în vederea decolării şi 
aterizării există posibilitatea ca o parte 


priză de aor 
pentru motor 


extrados 


Adevăratele 
farfurii zburătoare 


` 


din jetul reactiv să fie direcționat în jos, 
aşa cum se întâmplă la o serie de 
avioane cu decolare şi aterizare verti- 
cală, astfel încât “farfuria rusească” să 
poată decola fără a mai utiliza piste 
special pregătite. 

Ruşii au experimentat deja un 
model, la scară redusă, fără echipaj, la 
centrul de încercări de la Saratov (650 
km SE de Moscova). Anul acesta va fi 


experimentat un model ceva mai mare, ’ 


tot fără echipaj. Dacă încercările vor da 
rezultatele aşteptate, se va trece la 
realizarea prototipului botezat, de pe 
acum, Ekip L3. Acesta va avea o anver- 
gură de 36 m şi o lungime de 25 m. 
Conform declaraţiilor inginerilor ruşi, 
Ekip L3 va putea transporta 400 de 
pasageri (sau 40 t de încărcătură), cu o 
viteză de circa 650 km/h, la altitudinea 
de 10 000 m, pe o distanţă de 8 000 
km. La altitudinea de croazieră, con- 
sumul de carburant va fi cuprins între 
12 şi 14 g pe pasager şi kilometru. Dar 
dacă se foloseşte efectul de sol, care 
apare atunci când se zboară la înălțimi 
foarte mici şi se manifestă printr-o 
îmbunătăţire a calităţilor aerodinamice, 
acest consum va fi de 8 până la 10 g pe 
pasager şi kilometru. 

Sistemul de comandă, compus din 
mici suprafeţe mobile, eleroane, este 
folosit, în principal, pentru controlul lon- 
gitudinal (înclinări la stânga sau la 


dreapta). Planul fix orizontal serveşte 
pentru asigurarea controlului transver- 
sal. Cele două derive, pe care sunt 
montate suprafeţele de comandă ale 
direcţiei de zbor, sunt utilizate, evident, 
pentru stabilitatea şi comanda pe axa 
de giraţie. Putem spune deci că, în prin- 
cipiu, pilotarea “farfuriei ruseşti” se face 
asemănător cu cea a unei aeronave 
clasice. Ruşii au în vedere ca într-un 
viitor, nu ştim cât de îndepărtat, să rea- 
lizeze o variantă de 80 m lungime... 
Americanii?... Există un proiect al 


firmei Sikorsky Aircraft, mai puţin am- 


biţios. Se are în vedere realizarea unui 
vehicul de 2 m diametru, cu o grosime 
de 60 cm. El este echipat cu două ro- 
toare coaxiale cu câte 4 pale, antrenate 
de un motor de 52 CP. Acesta este un 
vehicul cu decolare verticală, poate 
urca până la aproximativ 2 400 m şi are 
o autonomie de 30 km. Fiind un aparat 
de supraveghere, el este dotat cu o ca- 
meră video şi cu un sistem de transmi- 
tere a datelor, iar radarul permite detec- 
tarea, de exemplu, a minelor. Au fost 
construite mai multe prototipuri, după 
anii '60. Interesul pentru asemenea ve- 
hicule este datorat faptului că ele permit 
staționarea la câţiva metri de sol, abor- 
dând deci misiuni inaccesibile maşinilor 
UAV (Unmanned Aerial Vehicles, 
vehicule aeriene fără pilot) clasice. 


EUGEN APĂTEANU 


Componente 
profesionale 
pentru tehnica 
de 


Supraveghere 


Cererile în domeniul tehnicii de 
securitate au crescut, în ultimii ani, 
proporţional cu numărul în 
creştere al delictelor faţă de 
proprietatea particulară. Aceasta 
este valabil și pentru sistemele 
video de supraveghere, care 
reprezintă un instrument important 
în realizarea sistemelor de 
securitate ale oricăror obiective de 
interes. 


Mitsubishi oferă videocamere 
CCD, diferte TimeLapse recordere 
şi videoprintere, ce reprezintă tot 
atâtea componente importante ale 
tehnicii de supraveghere. 


de supraveghere video o consti- 

tuie TimeLapse recorderul care 
înregistrează continuu evenimentele 
de pe o perioadă lungă de timp pe o 
casetă normală, prin procedeul de 
“comprimare” a timpului. Gama 
Mitsubishi de Time-Laps-recordere 
cuprinde mai multe aparate, de la 
HS-5424 EA, cu o capacitate de 
înregistrare de 24 de ore (o soluţie 
economică pentru supravegherea 
locuinţelor şi micilor întreprinderi), 
până la HS-5300EA, cu o capacitate 
de înregistrare de 960 ore. Nu este 
de neglijat nici HS-5600E, un 
recorder S-VHS, care, la o capacitate 
de înregistrare de 480 őre, oferă cea 
mai ridicată rezoluţie obţinută până în 
prezent. Pentru utilizarea în paralel a 
două recordere şi pentru comanda lor 
prin calculator PC, HS-5600E este 
prevăzut cu un conector serie (RS 
232C). 


odalităţile de lucru ale 
Mi recorderelor 
Mitsubishi încep de la o 
durată de supraveghere de 3 ore 
(fără “comprimarea” timpului), trec 
prin durate de supraveghere de 12, 


p.: centrală a oricărui sistem 


TimeLapse recorder HS 5300E 


i initia 


TimeLapse recorder HS 5424E 


TimelLapse recorder HS 5600E 


24, 48, 72, 120, 168, 240, 360 şi 480 
ore, ajungând până la modul de lucru 
de 960 ore, în care 40 zile sunt com- 
primate într-o casetă video normală 
de 180 minute. In modul de lucru 
până la 24 de ore, banda este rulată 
continuu cu o viteză redusă prin faţa 
capetelor de înregistrare video, 
făcând posibilă şi o înregistrare a 
sunetului. La un mod de lucru cu 
“comprimarea” timpului vor fi înregis- 
trate doar semiimagini la intervale fixe 
de timp. 


ultiplele posibilităţi de 
M:e permit integrarea 

TimeLapse recorderelor 
Mitsubishi în sisteme complexe de 
securitate. Funcția de alarmă a 
recorderului poate fi cuplată cu sis- 
temele fixe de alarmă. În cazul 
declanşării unei alarme, recorderul va 
trece automat, pentru o perioadă sta- 
bilită de timp, pe un mod de lucru 
fixat dinainte (de regulă înregistrare 
normală, fără “comprimarea” timpu- 
lui). Cazurile de alarmă vor fi codifi- 
cate pe bandă şi pot fi redate, la 
cerere, printr-un cod special sau pe 
baza datei şi orei exacte. 


calitatea ireproşabilă a imaginii 


| = ridicată a aparatelor şi 
sunt asigurate de cea mai mo- 


dernă tehnologie de “comprimare” a 
timpului, de antrenarea directă tip 
cabestan, de pistele oblice de înregis- 
trare cu 4 capete video rotative, de 
corelările speciale ale luminozităţii şi 
culorii, ca şi de funcţiile automate de 
curăţare şi autodiagnoză. 


omeniile de utilizare a 
Dr: recorderelor 

Mitsubishi sunt foarte variate: 
supravegherea magazinelor, 
benzinăriilor, depozitelor, parcărilor, 
clădirilor, caseriilor în bănci, până la 
supravegherea zonelor speciale din 
aeroporturi şi gări. Şi în alte domenii 
ele sunt foarte apreciate, ca de exem- 


plu în supravegherea bolnavilor în 


spitale, controlur liniilor de producţie 
sau documentarea unor procese de 
durată în activitatea tehnico-ştiinţifică. 


ferta de componente pentru 
Q: de supraveghere 

este completată cu CCD-200, 
o cameră de luat vederi dotată cu un 
obiectiv Autofocus şi cu Zoom-motor 
în 8 trepte şi o largă gamă de video- 
printere alb/negru şi color. 


Articol apărut prin bunăvoința firmei 
Mitsubishi Electronic Visual Systems 

` Varianta Brimstone a 
rachetei Hellfire, produsă de 


firma Marconi pentru 
Royal Air Force. 


Racheta PELLFIR 


La 


n ziua de 17 ianuarie 1991, un grup 
j: elicoptere americane Apache 

AH-64, denumit Gruparea Norman- 
dy, s-a apropiat în zbor de două stații 
radar de alarmare din sistemul de apă- 
rare antiaeriană aflat în vestul Irakului, 
iar la-orele 02:38 a.m. s-au făcut 
(probabil) primele lansări de 8 rachete 
Hellfire din cadrul operației DESERT 
STORM - împotriva stațiilor radar. 

Elicopterele, acționând pe două 
subgrupuri a câte patru, au realizat 
contactul vizual cu cele două stații 
radar de la o distanță de 12 km, au ve- 
rificat identitatea acestora când au 
ajuns la distanța de 7 km şi, între 6 şi 3 
km de ele, pe măsură ce se apropiau 
de obiective, au lansat rachetele. 
Fiecărui elicopter i s-au iepartizat două 
obiective principale şi unul secundar. 
Atacul tuturor elicopterelor a fost sin- 
cronizat pentru a mări efectul surprizei 
şi, astfel, 8 rachete Hellfire s-au aflat, la 
un moment dat, simultan, în zbor spre 
ținte. In câteva secunde, staţiile radar 
au fost avariate, iar după patru minute 
de la inceperea atacului, complet dis- 
truse. În acest fel s-a deschis un culoar 
în sistemul apărării “antiaeriene 
irakiene, prin care 100 de avioane de 
luptă s-au îndreptat nedescoperite spre 
Bagdad şi spre alte obiective din 
adâncimea teritoriului irakian. 

Racheta supersonică Hellfire este 
reprezentanta celei de-a treia generaţii 
de rachete, destinate, în principal, 
luptei împotriva tancurilor. Este rea- 


lizată de firma americană Rockwell 
International şi constituie armamentul 
principal al elicopterelor de luptă 
Apache AH-64 ale trupelor de uscat 
americane, care s-au dovedit atât de 
eficace în timpul operaţiei DESERT 
STORM. 

Racheta HELLFIRE în varianta cla- 
sică se autodirijează pe un semnal 
laser reflectat de obiectiv. Iluminarea 
laser a obiectivului poate fi realizată cu 
o sursă laser, manevrată de observatori 
de la sol, a elicopterului lansator sau a 
altor elicoptere sau avioane din zonă. 
Iluminarea obiectivului din diferite locuri 
dă posibilitatea elicopterului să-şi 
lanseze racheta indirect, fără să vadă 
tinta. 

În atacul descris mai înainte, elicop- 
terele lansatoare şi-au iluminat țintele. 


Racheta HELLFIRE AGM-114A 


De exemplu, pilotul unui elicopter a ilu- 
minat, într-o primă fază, partea anterio- 
ară a unei autospeciale a staţiei radar. 
După ce racheta a lovit autospeciala, 
pilotul a iluminat şi partea posterioară a 
autospecialei, spre care s-a îndreptat, 
şi a lovit o a doua rachetă. 

Rachetele Hellfire au avut un rol 
foarte important în operaţia Desert 
Storm, deoarece, pe lângă calităţile lor 
privind precizia şi “inteligenţa”, s-a putut 
realiza şi surpriza, întrucât elicopeterele 
Apache dispun de aparatură de vedere 
şi navigaţie pe timp de noapte, care 
funcţionează șatisfăcător în orice 
condiţii meteo. 

Racheta Hellfire clasică, cu autodiri- 
jare pe fascicul laser, se poate utiliza în 
două moduri. În primul, se iluminează ` 
întâi ţinta şi apoi se lansează racheta. 


În al doilea, se lansează întâi racheta şi 
apoi se iluminează ţinta. In cel de-al 
doilea caz, racheta se ridică în zbor, 
capul de autodirijare execută o căutare 
a semnalului laser reflectat de ţintă, 
după care racheta coboară brusc spre 
țintă, realizând lovituri verticale. Acest 
mod se foloseşte, de regulă, când se 
fac lansări de la distanţă mare. 

La racheta Hellfire se foloseşte pen- 
tru iluminarea țintelor un fascicul laser 
cu lungimea de undă a semnalului de 
1,06 um şi codificat numeric. Circuite 
electronice analizează semnalul laser 
recepționat de capul de autodirijare, 
pentru a-i determina şi recunoaşte 
lungimea de undă şi codul de repetiţie a 
impulsurilor. Antena capului de autodiri- 
jare este acoperită cu un material care 
realizează un fel de filtrare, ce permite 
pătrunderea în sistem numai a sem- 
nalelor luminoase în impulsuri. Această 
antenă se mişcă într-o suspensie car- 
danică şi se orientează pe direcţia sem- 
nalului laser recepționat. 

Capul de autodirijare pe fascicul 
laser a suferit o serie de perfecţionări, 
pentru a se neutraliza influenţa sem- 
nalelor reflectate de pratul, fumul sau 
ceața de pe câmpul de luptă sau contra 
măsurilor active ale inamicului. 


Sistemul modular de construcție 

Racheta clasică Hellfire AGM-114 a 
fost concepută de la început ca un sis- 
tem modular, care să permită diferite 
faze de modernizare ulterioară la orica- 
re din modulele sale. Racheta este con- 
struită din cinci module sau secţiuni: 
capul de autodirijare, capul de luptă, 
secţiunea de dirijare sau a autopilotului, 
secţiunea propulsie şi secţiunea pentru 
controlul zborului. 

S-a avut în vedere de la început că 
racheta se va putea autodirija şi după 
alte principii şi tehnologii, pe măsură ce 
acestea se vor “maturiza”. Varianta 
inițială cu autodirijare semiactivă cu 
laser va putea fi înlocuită de altele cu 
autodirijare, cu ajutorul radiolocaţiei pe 
unde milimetrice sau cu autodirijare în 
infraroşu sau cu un sistem mixt, pe 


Lansator Bofors RBS-17 
pentru racheta Hellfire 


baza ambelor tipuri de senzori. 

S-a realizat deja o variantă, denu- 
mită Brimstone, în colaborare cu firma 
britanică Marconi; ea este dotată cu 
cap de autodirijare cu radiolocator pe 
unde milimetrice sau în infraroşu. 
Varianta Brimstone este destinată 
înzestrării avioanelor de producţie bri- 
tanică AV-8 şi GR-5 Harrier şi se studi- 
ază utilizarea sa şi de pe platforme te- 
restre. 

Şi elicopterele Apache, echipate cu 
radiolocatorul pentru conducerea focu- 
lui Long Bow, care lucrează pe unde 
milimetrice, vor putea utiliza varianta de 
rachetă Brimstone, ce va folosi o 
autodirijare autonomă de tipul “trage şi 
uită”. 

Un alt modul, capul de luptă, a 
suferit şi suferă în continuare diferite 
modificări, existând deja mai multe vari- 
ante. Astfel, pentru a putea folosi 
racheta în lupte aer-aer, de exemplu 
elicopter contra elicopter, la noul cap de 
luptă se va utiliza în locul focosului de 
impact, un focos de proximitate. 

Intr-o variantă realizată de firma 
suedeză Bofors, destinată apărării de 
coastă suedeze pentru a servi în lupta 
contra navelor de suprafaţă, a fost pus 
la punct, pentru racheta Hellfire, un cap 
de luptă exploziv cu fragmentare. Este 
pregătit, de asemenea, un cap de luptă 
destinat distrugerii blindajului reactiv. 

Secţiunea autopilotului dispune de 
sisteme de control de tipul 
giroscoapelor şi altele care generează 
semnale de comandă pentru manevra 
rachetei în zbor. Prin intermediul unor 
dispozitive de acţionare pneumatice, pe 
bază de heliu lichid şi gazos, sunt 
acţionate diferite organe de control al 
zborului. Mai nou, firma Rockwell 
International a realizat un autopilot 
numeric pentru rachetă. Folosind 
interfeţe cu convertoare analogic- 
numerice, noul autopilot poate înlocui 
autopilotul de tip analogic cu care a fost 
dotată varianta clasică de rachetă, fără 
modificarea altor subsisteme ale 
rachetei. 

Cu noul autopilot numeric, progra- 
4 mat din fabrică, 

racheta poate 
zbura sub pla- 
foane de nori 
foarte joase, ca 
şi pe traiectorii 
cu diferite pro- 
filuri cu modi- 
ficări de traiec- 
torie sau un- 
ghiuri mari. 
- Autopilotul nu- 
meric sporeşte 
posibilităţile de 
atac de la mică 
distanţă cu ra- 
cheta Hellfire şi 
face posibilă 
înzestrarea cu 


Caracteristicile tehnico-tactice ale 
rachetei Hellfire  AGM-114 
lungimea 1625 mm 
diametrul 178 mm 
greutatea 48 kg: 


greutatea încărcăturii 
capului de luptă 
viteza 
bătaie 


3,2 kg 
supersonică 
peste 9 km 


acest tip de rachetă şi a avioanelor de 


“luptă supersonice. 


Racheta Hellfire este o armă foarte 
versatilă. Această caracteristică este 
pusă în evidenţă de varietatea plat- 
formelor pe care este instalată. Pe eli- 
coptere, dintre care enumerăm: AH-64 
Apache, VH-60 Black Hawk, Linx III, 
AH-1J SEA Cobra; pe avioane de luptă, 
ca AV-8 b şi GR-5 Harrier, precum şi 
F/A 18 Hornet; pe transportoare blin- 
date M-113 şi autovehicule de teren 
HMMWV; pe trepiedul terestru trans- 
portabil Bofors. Marina militară ameri- 
cană are în vedere înzestrarea vede- 
telor de coastă cu rachete Hellfire pen- 
tru lupta cu navele. Se va folosi în acest 
scop un cap de luptă exploziv cu frag- 
metare, înzestrat cu focos cu întârziere. 

Menţionăm, de asemenea, dispozi- 
tivul de asigurare/armare eficace, care 
permite stocarea în condiţii de sigu- 
ranţă a rachetelor chiar şi pe nave. 

Lansatoarele rachetelor Hellfire 
sunt modulare. Pentru platformele 
aeriene există cu 2 şi cu 4 şine, 
cântărind, încărcate, 134 şi, respectiv, 
245 kg. O rachetă poate fi reincărcată 
într-un astfel de lansator în 53 de 
secunde. 

În varianta realizată de firma 
suedeză Bofors, destinată apărării de 
coastă împotriva navelor de suprafaţă, 
firma a fabricat şi un sistem de lansare 
tip trepied, portabil, pentru racheta 
Hellfire. Lansatorul poate fi transportat, 
demontat, de doi oameni, fiecare 
ducând o greutate de 16 kg. Electronica 
de lansare de la varianta antitanc 
Hellfire AGM-114 se foloseşte şi la vari- 
anta suedeză antinavă RBS-17. 

Racheta Hellfire face parte din arse- 
nalul armelor categorisite de mijloacele 
mass-media, mai ales în urma operaţiei 
Desert Storm, drept “arme inteligente”. 
Preţul unei astfel de rachete este de 
25 000 $. 

Pentru a-i creşte bătaia, se 
aşteaptă ca, în viitorul imediat, această 
rachetă să suporte noi pertecţionări în 
secţiunea de propulsie. Se are în 
vedere şi diminuarea câmpurilor fizice 
şi a dimensiunilor rachetei, pentru 
reducerea indicilor de descoperire. Se 
mai întrevede şi dezvoltarea unor noi 
capete de luptă mai letale. 


Cpt R.I dr. ing. 
NECULAI FUDULU 

SIDA 94 


Aşa cum menționam în numărul 6 al revistei 
noasire, singurele mijloace eficiente pentru a ne 
proteja de această maladie sunt, deocamdată, 


informaţia 


şi prevenirea. Desigur, lupta nu este 


abandonată, specialiştii continuând să exploreze 
mai multe piste - terapie genică, vaccin, 
medicamente antivirale sau genetice -, pentru a o 
găsi pe aceea care va face posibilă învingerea 
virusului acestei teribile boli. Vom vorbi, aşadar, 
despre speranţele şi limitele cercetărilor actuale 


Terapia genică 


PRINCIPIUL: transformarea lim- 
focitelor T4, celulele-ţintă preferate de 
HIV, pentru a rezista la virus. Din 
nefericire, nu se cunosc genele pro- 
tectoare şi nici modalitatea prin care 
să fie determinate să acţioneze efec- 
tiv şi eficient în modificarea limfo- 
citelor. Şi totuşi mai multe echipe s-au 
angajat pe acest drum. 

În Franţa, lucrările lui David 
Klatzmann şi ale colaboratorilor săi de 
la Laboratorul de biologie şi genetică 
din Spitalul La Pitie-Salp&triere 
urmează o pistă originală: obţinerea 
de celule “capcane”. Adică se inte- 
grează în DNA-ul lor o genă specifică 
virusului herpesului, gena TK. Atunci 
când aceasta este activă, celula pro- 
duce timidinkinaza, o substanţă mor- 
tală pentru celulă, dacă ea se află în 
prezenţa aciclovirului, un medicament 
împotriva herpesului. Viclenia constă 
deci în asocierea genei cu un “promo- 
tor” (o secvenţă de DNA ce con- 
trolează expresia genei), care 
declanşează producerea de TK numai 
în momentul infectării cu HIV. Astfel, 


celula purtătoare a genei TK, o dată 
infectată şi pusă în prezenţa aciclovi- 
rului, se distruge spontan, nelăsând 
timp virusului să se multiplice. 
Precizare importantă: o celulă având 
integrată faimoasa genă sinucigaşă, 
dar neinfectată cu HIV, nu va fi dis- 
trusă de aciclovir, “promotorul” nefiind 
activat. 

Această este teoria. Transpu- 
nerea ei în practică întâmpină însă 
obstacole serioase. Şi cel mai impor- 
tant dintre ele constă în dificultatea de 
a cultiva in vitro celulele precursoare 
ale limfocitelor, etapă preliminară 
indispensabilă manipulării genetice a 
acestor celule. Apoi, va trebui pus la 
punct un mijloc de transport eficace 
pentru faimoasa genă TK, lucru foarte 
complicat, pentru moment nici un 
virus nefiind capabil să îndeplinească 
în mod corect această misiune. 


SPERANȚE: sistemul lui David 
Klatzmann prezintă interes, deoarece 
sunt distruse numai celulele infectate 
şi virusurile pe care le conţin, 
evitându-se . astfel propagarea 


infecţiei. În plus, distrugerea părţii 


: Ei : E = 
“contaminate” a sistemului imunitar nu 
are consecinţe supărătoare asupra 
organismului, ea fiind rapid înlocuită. 


LIMITE: este vorba de o cercetare 
pur fundamentală. Terapia genică 
anti-HIV riscă să rămână o tehnică 
greoaie şi costisitoare. Ea nu va 
putea fi aplicată decât unui număr mic 
de pacienţi, comentează Jean-Paul 
Lévy, directorul Agenţiei naţionale de 
cercetare a SIDA din Franţa, în 
paginile revistei “Sciences et avenir” 
566/1994. Căci, pentru a ajunge la 
limfocite, trebuie transformate celulele 
hematopoietice, ceea ce necesită o 
grefă de măduvă. 


Vaccinul 


PRINCIPIUL: pentru a fi eficace, un 
vaccin împotriva HIV trebuie să 
inducă două tipuri de răspunsuri imu- 
nitare. Primul, numit “humoral” se 
manifestă prin producerea unor anti- 
corpi; capabili să se fixeze pe virus şi 
să-l neutralizeze. Virusologii au 
provocat acest răspuns administrând 
nişte componente particulare ale 
anvelopei virusului, glicoproteinele gp 
120 şi gp 160. Sistemul imunitar astfel 
stimulat va produce o mare cantitate 
de anticorpi neutralizanţi, în momentul 
apariţiei virusului. Ei se vor fixa pe 
anvelopa acestuia, împiedicând 
infectarea celulelor. 

Al doilea răspuns, numit “celular”, 
constă în fabricarea limfocitelor T, 
cele care vor omori celulele infectate. 
S-a observat că pentru a se obţine 
acest răspuns, agentul imunogen tre- 
buie să fie indus cu ajutorul unui virus 
inofensiv. Cel mai utilizat este un 
virus viu atenuat (canary-pox) al unei 
anumite forme de variolă (variola 
canarului), capabil să infecteze omul, 
dar fără să se reproducă în organis- 
mul său şi să declanşeze maladia. 


fi 


Actualmente, încercările de vac- 
cinare sunt practicate pe voluntari 
sănătoşi seronegativi şi cu un risc 
redus de contaminare. Pentru că nu 
este vorba de a pune în evidenţă o 
oarecare protecţie împotriva virusului, 
ci de a verifica toleranja clinică, toxici- 
tatea şi imunogenicitatea (capacitatea 
de a induce anticorpi şi un răspuns 
celular). s 

In Franța, Laboratoarele Pasteur- 
Mérieux şi ANRS au testat atât imu- 
nizarea cu gp 160, cât şi cea cu 
virusul modificat. Rezultatele sunt 
încurajatoare, dar procentul de anti- 
corpi neutralizanţi nu este suficient. 
Un alt protocol, aplicat de această 
dată la seropozitivi, a utilizat acelaşi 
virus atenuat pentru-a mări răspunsul 
imunitar al subiecţilor şi a întârzia 
simptomele bolii. Această încercare a 
fost satisfăcătoare, dar este prea 
devreme pentru a aprecia eficacitatea 
sa. În sfârşit, un ultim obstacol şi nu 
cel mai mic: toate experimentele 
(majoritatea tentativelor au fost efec- 
tuate pe cimpanzei) prezintă o lacună 
gravă. Ele nu protejează decât în 
contaminările pe cale venoasă. Or, 
cele mai răspândite sunt infecțiile 
dobândite prin mucoase, imunologia 
acestora fiind încă prost înţeleasă. 


SPERANȚE: in momentul de faţă, 
ele sunt foarte îndepărtate. Se pre- 
conizează, pentru prima oară, ca în 
anul 1995, în SUA, să se evalueze la 
seronegativi protecţia vaccinală con- 
tra infecţiei. Din păcate, se pare că 
persoanele vaccinate nu vor fi prote- 
jate împotriva suşelor de HIV pe care 
ele le-ar putea întâlni în “natură”. 


LIMITE: vaccinul nu va îi pentru 
mâine. În plus, un vaccin eficace con- 
tra unei suşe de virus riscă să fie ine- 
ficient faţă de multitudinea de 


mutante ale HIV, ce pot să se dez- 


„volte la o aceeaşi persoană. În fine, 


dacă un vaccin va fi, într-adevăr, pus 
la punct va fi posibilă oferirea lui 
tuturor ţărilor cu cazuri de SIDA? 


Medicamentel 
antivirale 


PRINCIPIU: pentru a se multiplica, 
HIV penetrează într-o celulă. Apoi, 
una dintre enzimele lui, reverstrans- 
criptaza, îi permite să se integreze în 
DNA-ul nucleului celulei. Genele sale 
devin atunci genele celulei, care 
începe să fabrice virusuri. Principala 
strategie constă deci . 
în inhibarea revers- 
transcriptazei pentru 
a bloca multiplicarea ; 
virusului. În acest E 
sens, se folosesc la 
ora actuală trei pro- 
duse: AZT, DDI şi 
DDC 
Eficacitatea 
zidovudinei sau AZT 
(Retrovir, Laboratorul 
Wellcome, autorizată 
în 1987) în tratamen- 
tul precoce (în stadiul 


asimptomatic al 
infecției) este astăzi 
discutabilă. În 


schimb, ea s-a 
dovedit a fi eficientă 
la pacienții cu infecție 
simptomatică: prelun- 
girea vieții, dimi- 
nuarea frecvenței şi a 
severității afecțiunilor 
oportuniste, 
creşterea numărului 
de limfocite CD4. 
Totuşi efectul AZT se 


diminuează pe parcursul bolii, 
apărând fenomenul de rezistență. În 
plus, medicamentul provoacă efecte 
secundare, adesea importante, care, 
uneori, necesită întreruperea trata- 
mentului. 

Dideoxinozina sau DDI (Videx, 
Laboratoarele Bristol Myers Squibb, 
autorizată în 1992) este administrată 
pacienților simptomatici, care iau 
AZT, dar prezintă o intoleranță sau o 
deteriorare clinică sau imunologică. 
Şi la acest medicament s-a înregistrat 
rezistenţă, dar într-o -mai mică 
măsură, comparativ cu AZT. Ciudat, 
suşele virale care au devenit rezis- 
tente la DDI îşi recapătă sensibilitatea 
faţă de AZT. $ 

În ceea ce priveşte dideoxicitozina 
sau DDC sau zalcitabina (Hivid, 
Laboratorul Roche), eficacitatea sa 
pare comparabilă cu cea a DDI la 
pacienţii intoleranţi la AZT sau 
prezentând o evoluţie a bolii. 
Actualmente, se încearcă tratamente 
cu asociații de AZT+DDC şi 
AZT+DDI. - 

Numeroase alte substanţe 
analoge se află în studiu, dar pentru 
moment nu s-au dovedit a avea o efi- 
cacitate superioară şi mai puţine 
efecte secundare. În Franţa, se află 
în stadiu de încercări terapeutice 
următoarele substanțe: DAT 
(Laboratoarele Bristol Myers Squibb), 
3TC (Laboratoarele Glaxo), U- 
901525 (Laboratoarele Upjohn). 


SPERANȚE: punerea la punct a unui 
nou compus, capabil să blocheze in 


EN, 


fM 


1994 OCTOMBRIE 


1994 OCTOMBRIE kj g 


N 


— ECOLOGIE a 


TRAGEDIA 
BROAŞTELOR 
TESTOASE 
MARINE! 


În fiecare an, 35 000 de broaște țestoase marine 
uriaşe, aparținând genului Caretta caretta, vin să-şi 
depună ponta pe plajele din Florida şi Carolina de Sua. 
Abia ieşiţi din ouă, “bebeluşii” se indreaptă în grabă 
spre apele Oceanului Atlantic, unde înoată, fără întreru- 
pere, nu mai puțin de 36 de ore, înghițind, în trecere, 
aproape tot ce se află în dreptul ciocului lor. 

Or, în zona situată între 10 şi 60 km depărtare de 
coastă, converg curenții care determină formarea unor 
benzi înguste de mr (faimoasele sargase) şi de 
deşeuri plutitoare. Aici, Blair Witherington, de la 
Institutul de Cercetări Marine din Florida, a capturat 
160 de micuţe broaşte țestoase, cărora, prin spălături 
stomacale, le-a examinat conţinutul aparatului lor 
digestiv. 

El a observat că, în majoritatea cazurilor, sto- 
macurile bietelor animale erau tapisate cu un strat de 
gudron. “Nimic uimitor, a declarat Witherington la cel 
de-al XIV-lea Colocviu anual privind broaştele țestoase 
marine, desfăşurat în Carolina de Sud, zonele în care 


au fost capturate cele 160 de exemplare nu conțin 
nimic altceva decât zeci de mii de mici sfere de 
gudron.” : 

Efectul său este redutabil. El suprasaturează 
papilele dispuse în gâtul animalului, papile ce au rolul 
să permită expulzarea apei, reținând însă hrana. Dacă 
acestea nu mai funcţionează, sarea din apa de mare 
este absorbită mai repede decât poate organismul să o 
elimine. Broaştele țestoase se deshidratează şi mor cu 


“sutele de mii, fără ca cineva să cunoască tragedia lor. 


Witherington a mai descoperit în stomacul acestora 
materiale plastice lipite de gudron. Împreună, ele pot să 
obstrueze intestinul, antrenând moartea prin inaniţie. 
Păcat că nu vrem să stopăm poluarea mediului ce ne 
înconjoară. Fără el, vom pieri şi noi! 


vitro reproducerea lui HIV-1 şi HIV-2, 
anunţată în noiembrie 1993 de echipa 
profeşorului Jean-Louis Imbach, de la 
Laboratorul de chimie bioorganică al 
CNRS, Montpellier. Această moleculă 
(beta-LFDDC) pare să fie un inhibitor 
al reverstranscriptazei. Ea s-a dovedit 
a fi mai eficace decât DDC şi, uneori, 
AZT. 

Avantajul său constă în faptul că 
este activă față de suşele virale rezis- 
tente la AZT şi la alţi inhibitori. CNRS 
a depus, în septembrie 1993, un 
brevet francez pentru utilizarea aces- 
tei molecule în tratamentul SIDA. 
Este pentru prima dată când o 
asemenea substanţă a fost sintetizată 
în Europa. Sunt în curs experimente, 
ce includ şi studii de toxicitate. 

„ LIMITE: nu există nici un trata- 
ment miracol care să stopeze evoluţia 
spre SIDA. 


Două noi piste 
Medicamentele geneti 


PRINCIPIU: cum se poate bloca 
replicarea lui HIV, fără să se 
favorizeze apariţia virusurilor mutante 
şi a efectelor secundare, ca în cazul 
medicamentelor antivirale actuale? 
“Oligonucleotidele” ne vor furniza 
poate răspunsul. Spre deosebire de 
substanțele clasice, care îşi îndreaptă 


atacul asupra proteinelor virusului, 
micile fragmente sintetice de DNA 
intervin direct în procesul de produ- 
cere al acestora în celula infectată. 
Mai precis, oligonucleotidele se fi- 
xează pe moleculele care transportă 
informaţia genetică virală de la 
nucleu la celulă (RNA mesager). 
Acest RNA, utilizat de maşinăria celu- 
lară pentru a fabrica proteinele indis- 
pensabile replicării virusului, devine 
atunci inutilizabil. 


SPERANȚE: după numeroase lucrări 
preliminare, prima încercare pe om a 
demarat în octombrie 1993 cu GEM 
91, un oligonucleotid dirijat contra 
RNA mesager al unei proteine 
esenţiale pentru supraviețuirea 
virusului. Această etapă, denumită 
faza | (prima administrare la om) 
vizează să compare eficacitatea sa în 
cazul administrării pe cale intra- 
venoasă sau subcutanată şi să-i eva- 
lueze toleranța pe 24 pacienţi 
seropozitivi asimptomatici. 


LIMITE: această tehnică, conside- 
rată ca o “strategie terapeutică a 
viitorului” contra SIDA şi a altor ma- 
ladii virale sau chiar genetice, este 
încă în stadiu  “bâlbâielilor”, 
recunoaşte însuşi Jean-Louis 
Imbach, care cercetează acest 
subiect de multă vreme. 


CD26: al doilea receptor 


PRINCIPIU: înainte de a pătrunde în 
limfocitele T4, HIV se fixează, graţie 
unei proteine din anvelopa sa (numită 
9p120), pe un receptor membranar al 
acestora, şi anume CD4 (descris în 
1984). El este necesar, dar nu sufi- 
cient pentru a explica intrarea virusu- 
lui. De fapt, virusul se fixează bine de 
aceste celule, dar nu poate să tra- 
verseze membrana lor. Aşa s-a ajuns 
la concluzia că, în realitate, ar mai 
exista un receptor. Şi, în octombrie 
anul trecut, echipa lui Ara 
Hovanessian, de la Institutul Pasteur, 
a anunţat descoperirea lui. El a fost 
botezat CD26. Deci CD4 şi CD26 
constituie cele două “porţi” ale 
infecţiei virale? Deocamdată, nu se 


„ştie. > 


SPERANȚE: această descoperire ar 
putea să reorienteze cercetarea te- 
rapeutică, prin punerea la punct a 
unor inhibitori pentru CD26. 


LIMITE: descoperirea este foarte 
controversată şi necesită o confir- 
mare. Pe de altă parte, încercările 
privind blocarea infecţiei cu ajutorul 
lui CD4, folosit ca “momeală”, nu au 
dat rezultate satisfăcătoare. 


Pagini realizate de VOICHIŢA 
DOMĂNEAN 


LEGUMELE, FRUCTELE ȘI SEMINȚELE (9) 


lături de plantele medicinale, cu 
A: antiseptice, utile în cis- 

tite, nefrite, pielite şi pielonefrite 
sau în litiazele renale, alături de unele 
produse apicole şi alte remedii ale terapiei 
naturale, fructele, cu proprietăţi antiinfla- 
matorii şi emoliente, legumele şi 
seminţele îşi aduc contribuţia lor în trata- 
mentul preventiv sau curativ al acestor 
afecţiuni. 

Astfel în cistite se recomandă frunzele 
de păr sălbatic datorită conţinutului ridicat 
în arbutozid sub formă de infuzie din 100 
g frunze proaspete sau 25 g frunze 
uscate la 1 | apă. Intreaga cantitate se 
bea în loc de apă în cursul unei zile. 

Napii se- pot consuma ca atare, sub 
formă de salată sau sub formă de infuzie 
preparată dintr-o lingură de napi mărunțiți 
şi uscați la 1/2 | apă. Această cantitate se 
bea în cursul unei zile în mai multe 
reprize. 

Sparanghelul se recomandă pentru 
cei care nu au leziuni organice ale căilor 
urinare. Se consumă ca atare în salate 
sau preparate culinare sau sub formă de 
decoct preparat din 20 g la 1 | apă, canti- 
tate care se bea în cursul unei zile. 

În colicile renale se recomandă frun- 
zele de păr sălbatic care au proprietăţi 
dezinfectante, diuretice şi sedative. Se 
administrează sub formă de infuzie 
preparată din 100 g frunze proaspete (sau 
25 g frunze uscate) la 1 | apă, cantitate 
care se bea într-o zi în cursul crizelor şi 
ziua următoare. 

Din năut se prepară un decoct din 
100 g la 1 | apă, cantitate care se bea în 
cursul unei zile în timpul crizelor de colici 
renale. 

Pătrunjelul este şi el util, sub formă de 
infuzie preparată din 1-2 linguriţe frunze la 
o cană cu apă; se beau 2-3 căni pe zi. 

Varza albă, recomandată în special în 
ulcer, este eficientă şi în colicile renale, în 
special dacă se asociază tratamentul 
intem cu cel extern. Intem se recomandă 
consumarea a 100-200 ml suc celular 
proaspăt de varză albă crudă (objinut la 
mixer sau prin presare) în trei reprize 
înainte de mesele principale. Extem, apli- 
caţii directe pe piele a frunzelor de varză, 
curățate de nervuri, strivite pe o planşetă 
şi aplicate în zona rinichilor. 

Ca dezinfectante urinare prin conţinu- 
tul ridicat în taninuri, antociani, acizi 
organici şi substanţe bacteriostatice, 
fructele de afin dau bune rezultate în 
tratamentul intem al infecțiilor uro-renale. 
Se prepară sub formă de decoct dintr-o 
linguriţă de afine uscate la o cană cu apă 
sau mai bine sub formă de macerat apos 


la rece timp de 8 ore la aceeaşi cantitate. 
Se beau 2 căni pe zi, iar fructele se con- 
sumă cu pujin zahăr sau miere. 

Frunzele de păr sălbatic sunt utile sub 
formă de infuzie preparată din 100 g frun- 
ze proaspete (sau 25 g frunze uscate) la 
1 l apă. Întreaga cantitate se bea în cursul 
unei zile. 

Diuretice apoase Volumul de urină 
este influențat în general de cantitatea de 
lichide ingerate pe care le elimină orga- 
nismul prin aparatul urinar. In acest sens, 
fructele, legumele şi mai puţin seminţele 
îşi aduc o contribuţie importantă. 

In acest scop se recomandă: 

Afinele, sub formă de decoct preparat 
dintr-o lingură de afine uscate la o cană 
cu apă sau sub formă de macerat la rece 
preparat din aceeaşi cantitate timp de 8 
ore. Se beau 2-3 căni pe zi. 

Agrişele, consumate ca atare sau sub 
formă de compot sau în supe. Sucul 
proaspăt obținut prin presare se consumă 
proaspăt câte 100-300 ml pe zi, în trei 
reprize. 

Coacăzele negre, consumate ca atare 
sau sub formă de infuzie preparată din 1- 
2 linguriţe fructe uscate la o cană cu apă; 
se beau 2-3 căni pe zi. 

Fragii şi căpşunile: consumate ca 
atare (300-500 g) sau sub formă de sirop 
diluat cu apă. Foarte rar prezintă 
fenomene alergice, dar numai la anumite 
persoane sensibile la aceste fructe. 

De la măceşe se folosesc achenele, 
denumite popular seminţe. Se prepară 
sub formă de decoct din 2 linguriţe a- 
chene la o cană cu apă. Se filtrează bine 
prin tifon dublu pentru a îndepărta 
perişorii iritanţi. Se beau 3-4 căni pe zi. 


Merele, consumate ca atare până la 1 
kg pe zi sau sub formă de cidru îndulcit cu 
miere. Se poate prepara şi un compot din 
fructe uscate şi se bea până la 1 kg pe zi. 

Perele, în special cele dulci şi bine 


. coapte, au efecte diuretice. Se consumă 


ca atare câte 1/2 kg zilnic sau din fructele 
uscate se face un compot din care se 
consumă până la 1 kg pe zi. 

Pepenele galben şi în special 
pepenele roşu au remarcabile proprietăţi 
diuretice. Din pepenii galbeni se consumă 
1/2 kg pe zi, iar din cei cu miezul roşu 1-1 
1/2 kg pe zi. 

Piersicile, consumate ca atare sau 
sub formă de suc sau compot până la 
1 kg pe zi. 

Prunele, consumate ca atare sau sub 
formă de compot din care se bea 1 kg în 
cursul unei zile. 

Smochinele se utilizează sub formă 
de decoct preparat din 2-3 fructe la o 
cană cu apă; se beau 2-3 căni pe zi. Din 2 
linguri rămurele tinere, tăiate mărunt, la o 
cană cu apă se prepară un decoct; se 
beau 2-3 căni pe zi. 

Strugurii, fie consumaţi ca atare şi în 
special sub formă de must. Cura începe 
cu minimum 1/2 | pe zi în trei reprize cu o 
oră înainte de mesele principale. Se 
poate ajunge progresiv în două săptămâni 
la 2 |, iar apoi se scade treptat până la. 
1/21. 

Sucul de aguridă are proprietăţi 
diuretice deosebite. Se consumă 300-500 
ml pe zi. 

Zmeura, consumată ca atare sau sub 
formă de sirop, 3-4 căni pe zi. 


Dr. OVIDIU BOJOR 


Ed 

STIMULI-SEMNAL 


capabili să declanşeze şi/sau 

să orienteze un răspuns com- 
portamental tipic, fiind purtătorii unei 
informaţii care nu a fost obţinută în 
cursul vieţii individului, adică ontoge- 
netic, ci în cursul istoriei speciei, deci 
filogenetic. Cu alte cuvinte, stimulii- 
semnal reprezintă cunoaşterea 
înnăscută, apriorică oricărei expe- 
rienţe de viaţă. 

Etologia a demonstrat, prin expe- 
rienţe ingenioase şi relativ simple, 
existenţa stimulilor-semnal la ani- 
male. Omul însă a fost considerat de 
marea majoritate a filozofilor, 
fiziologilor, psihologilor şi antro- 
pologilor drept o ființă aproape com- 
plet lipsită de instincte, un produs 
exclusiv al mediului socio-cultural şi 
al experienţei ontogenetice, în spe- 
cial al instruirii şi educaţiei. 

“Nu există în realitate - scria rela- 
tiv recent antropologul Ashley 
Montagu - nici cea mai mică dovadă, 
nici cel mai mic motiv care să justi- 
fice presupunerea că între comporta- 
mentele instinctive, filogenetic adap- 

tate, ale animalelor şi forțele ce 
motivează acţiunile omului ar exista 
o legătură, fie cât de slabă, saucă 
studiul comportamentului animal ar 
avea cea mai mică utilitate pentru 
studiul activităţilor umane. În reali- 
tate, cu excepţia câtorva reacţii care 
le reamintesc pe cele ale sugarului 
când i se ia scutecul sau aude un 
zgomot violent, omul este complet 
lipsit de instincte.” 

Apariţia etologiei umane, prin 
care conceptele şi grilele etologiei 
comparate sunt aplicate în studiul 
comportamentului uman, avea să 
arate că, în realitate, ideea unui om 
conceput ca o tabula rasa pe care 

mediul socio-cul- 
tural poate “scrie” 
orice, oricând şi 
oricum nu cores- 
punde întru totul 
realităţii. De altfel, 
în “Critica raţiunii 
pure”, Immanuel 
„Kant încercase să 
demonstreze pe 
plan filozofic că a- 
numite concepte, 
categorii şi jude- 
căţi sunt apriorice 
oricărei experienţe 
de viaţă. 
Cercetarea sis- 
tematică a acestei 
probleme a 
devenit posibilă 
însă numai pe 
baza recentelor 
cercetări de etolo- 
gie umană, a- 
vându-şi originea 
în lucrările lui 
Konrad Lorenz. 
1 Incă. în 1950, 
Lorenz arăta că în 
comportamentul 
uman funcţionea- 

ză, ca şi în comportamentul animal, 
mecanisme declanşatoare înnăscute 
ale căror receptoare corelate deter- 
mină, sub acţiunea unor stimuli-sem- 
nal sociali specific umani (socio- 
semnale), reacţii motorii şi afective 
tipice. 

Desigur, rolul deţinut de aceste 
elemente înnăscute în comporta- 
mentul uman este incomparabil mai 
restrâns decât în cazul oricărui ani- 
mal, deoarece ele sunt legate la om, 
într-o manieră extrem de complexă, 
de activităţile superioare ale creieru- 
lui, în special de învăţare şi in- 
teligenţă, precum şi de produsele 
culturii materiale şi spirituale, care le 
maschează în mare măsură, dar nu 
le suprimă, ci, dimpotrivă, le implică, 
bazându-se adesea pe ele. Cum la 
om nu se pot efectua experienţe de 
creştere în izolare socială, singurele 
în măsură să evidenţieze direct 
fenomenele comportamentale înnăs- 
cute, existenţa stimulilor-semnal şi a 
mecanismelor declanşatoare înnăs- 
cute umane poate fi demonstrată 
numai indirect, mai ales pe baza cri- 
teriului statistic al mediei reacţiilor 
similare ale oamenilor normali faţă 
de situaţii stimulatorii tipice, semni- 
ficative din punct de vedere biologic. 

În acest sens, Konrad Lorenz a 
arătat că ansamblul reacţiilor de 
îngrijire a copiilor mici, ce alcătuieşte 
aşa-numitul comportament parental, 
precum şi reacţiile afective ale 
adulţilor faţă de copii par să fie 
declanşate printr-un mecanism 
înnăscut, activat de următoarele ca- 
ractere distinctive ale puiului de om: 
cap mare în raport cu restul corpului, 
fruntea bombată şi preponderentă în 
raport cu restul feţei, ochii mari 
situaţi sub nivelul jumătăţii frunții, 
obrajii rubiconzi şi protuberanți, 
extremităţile scurte şi rotunjite, corp 
rubicond, suprafețe corporale moi şi 

elastice. La aceste trăsături morfo- 
anatomice se adaugă şi unele com- 
portamentale, respectiv stângăcie şi 
neajutorare. Când o fiinţă prezintă 
aceste caracteristici, se declanşează 
automat şi inconştient comportamen- 
tul de ocrotire şi mângâiere, asociat 
cu reacţii emotive corespunzătoare, 
oamenii calificând asemenea fiinţă 
drept încântătoare şi drăgălaşă. 

In schema grafică elaborată de 
Lorenz (fig. 1), în partea stângă este 
schiţat profilul tipic al capului de 
copil, urmat în succesiune verticală 
de capetele câtorva animale, care, 
posedând trăsăturile Specifice puiului 
de om, declanşează la rândul lor 
reacţia de ocrotire şi mângâiere din 
partea omului, care le consideră ca 
adorabile şi drăgălaşe. În speţă, în 
schema lui Lorenz figurează un cap 
de veveriţă, unul de pechinez şi unul 
de măcăleandru. In partea dreaptă, 
sunt prezentate profilul unui om 
adult, urmat pe verticală de profilul 
unui cap de iepure, al unui cap de 
ogar şi al unui cap de mierlă aurie, 
care se caracterizează toate prin 
contururi angulare, alungite şi care 
nu produc asemenea reacţii simp- 
tomatice. 

În acest caz, fizionomia obiectivă 
a unor animale este percepută şi 
interpretată subiectiv de om, potrivit 
unor receptoare corelate proprii 
mecanismului înnăscut de declan- 
şare, specific comportamentului pa- 
rental uman. Aşa se explică faptul 
că, de regulă, speciile animale cres- 
cute de persoane de sex feminin, în 
calitate de obiecte de substituție a 
instinctului matern nefinalizat pe cale 


naturală, posedă configuraţia stimu- 
latorie proprie puiului de om; dintre 
rasele canine, carlinul şi pechinezul 
întrunesc în mod optim aceste 
condiţii, fiind ca atare preferaţi cu pri- 
oritate. În alte cazuri, fizionomia unor 
specii animale este interpretată prin 
intermediul mecanismelor declan- 
şatoare înnăscute aparţinând diferi- 
telor mimici expresive umane ale 
adulţilor. 

K. Lorenz ne oferă în acest sens 
două exemple sugestive: cămila şi 
acvila (fig. 2). La cămilă, orificiile 
nazale sunt situate deasupra nivelu- 
lui ochilor, colţurile gurii sunt uşor 
trase în jos, iar poziţia capului 
depăşeşte sensibil planul orizontal 
superior al corpului. La om însă, ati- 
tudinea arogantă, dispreţuitoare şi 
repulsivă faţă de un alt semen se ex- 
primă, aşa cum au arătat filmările cu 
camera ascunsă, realizate de |. Eibl- 
Eibesfeldt, printr-o privire “de sus”, 
aruncată pe deasupra rădăcinii 
nasului şi printr-o ridicare mândră a 
capului, de unde şi zicala “umblă cu 
nasul pe sus”. Analiza fizionomiei 
cămilei cu această mimică umană 
face ca, aşa cum a rezultat din son- 
dajele de opinie efectuate de etologi, 
majoritatea vizitatorilor grădinilor 
zoologice să perceapă cămila ca pe 


un animal antipatic, nesociabil şi aro- 


gant, deşi conformaţia figurii sale nu 
exprimă câtuşi de puţin asemenea 
însuşiri psiho-comportamentale. 
Într-un mod similar interpretează 
omul fizionomia acvilei, devenită de 
mult timp în heraldică şi artă simbolul 


măreției, eroismului şi dominaţiei ` 


supreme. Profilul acvilei generează 


în mare măsură această impresie: 
marginea osoasă supraorbitală 
seamănă cu o sprânceană bine con- 
turată şi încruntată, comisura ciocu- 


lui subţire şi trasă înapoi aducecuo 


gură ferm strânsă, conturul exterior 
convex al mandibulei superioare 
evocă nasul acvilin, care exprimă la 
un om un caracter activ, violent şi 
autoritar. Toate aceste trăsături 
formează o combinaţie stimulatorie 
analoagă expresiei mimice umane 
ce semnifică mândria, hotărîrea, 
impulsivitatea dominatoare, cu alte 
cuvinte, puterea autoritară. 


Stimulii-semnal umani pot je 


reuniți în două categorii. Prima e for- 
mată din stimulii-semnal naturali, 
biologici, adică din anumite caractere 
anatomice, fiziologice sau comporta- 
mentale proprii corpului omenesc 
nud. Cea de-a doua include stimulii- 
semna! artificiali, creaţi de om în 
cadrul culturii materiale şi spirituale, 
dar care reproduc, sub diverse forme 
mai simple sau mai sofisticate, sti- 
mulii-semnal naturali. Astfel, spre 
exemplu, schema declanşatoare a 
puiului de om a fost şi este din plin 
utilizată de producţia artizanală şi 
apoi industrială de jucării şi de filmul 
clasic de desen animat (fig. 3). Nu 
avem decât să examinăm cu atenţie 
păpuşile confecţionate pentru fetiţe 
sau personajele filmelor lui Walt 
Disney pentru a ne convinge de 
acest lucru. 


Dr. MIHAIL COCIU 

ROMANE 
un patrimoniu 
ştiinţific 
inestimabil 


omânia se mândreşte cu vreo 
R: colecții de plante (herbare), 

cunoscute pe plan mondial sub 
diferite acronime- (vezi Index 
Herbariorum) şi aflate în principalele 
centre culturale, şi, de asemenea, cu 
numeroase alte colecţii, particulare 
sau de stat, mai mici, care încă nu au 
personalitate ştiinţifică. Herbarul 
Academiei se situează, ca număr de 
plante şi valoare ştiinţifică, pe locul 
secund în România, după cel al 
Universităţii “Babeş-Bolyai” din Cluj- 
Napoca, având 153 000 specimene 
de plante superioare înregistrate şi 
multe altele, neînregistrate, care 
însumează împreună vreo 400 000 
de coli. Comparativ cu herbarele mari 
ale lumii (care au 3-5 milioane coli), al 
nostru pare un pitic. 

Despre herbare s-a vorbit puţin în 
ultimii ani, în comparaţie cu deceniile 
trecute, când erau mereu pomenite, 
dar nu cu gând bun, ci pentru a fi 
mutate sau dezafectate, fiind consi- 
derate de “mai-marii ştiinţei” nişte 
“grămezi de fân”, ocupând un spaţiu 
ce putea fi cedat “microproducţiei” 
sau unor laboratoare zise “prioritare” 
sau “productive”. 


Înfiinţarea Herbarului Academiei 

Herbarul Institutului de Biologie al 
Academiei (BUCA) îşi are originea în 
donația generalului farmacist G. 
Grinţescu (1878-1956), făcută în 
1953. Este deci un herbar constituit 
relativ recent, graţie stăruinţei lui T. 
Săvulescu de a crea unităţi de cer- 
cetare biologică independente, în 
marile centre universitare, a căror 
activitate necesita şi colecţii botanice. 


* Acronimul BUCA, nu prea atrăgător 
în limba română, provine de la 
Bucureşti (BUC) şi Academie (A). 


Donaţia lui G. Grinţescu a fost 
adăpostită, iniţial, la Grădina Botanică 
din Bucureşti, în clădirea actualului 
Muzeu Botanic, şi a avut curator pe 
eminentul taxonomist prof. M. 
Guşuleac, care a aranjat-o pe familii 
şi a identificat unele specii, mai ales 
de Thymus şi Mentha. In martie 1960 
este transferată la sediul Centrului de 
Cercetări Biologice al Academiei din 
Str. Lt. Lemnea 16 şi intră în respons- 
abilitatea prof. C. Georgescu, iat în 
1964 în actualul spaţiu construit spe- 
cial în sediul Institutului de Biologie al 
Academiei Române, sub conducerea 
aceleiaşi autorităţi ştiinţifice. 

Colecţia a crescut an de an prin 
achiziţionări de material şi prin 
colectări realizate de personalul insti- 
tutului şi prilejuite de cele zece 


consfătuiri naţionale de geobotanică 


Ricinus 


communis 


şi de cercetarea aprofundată a unor 
zone din ţară: Podişul Babadag, 
Muntele Siriu, Defileul Dunării, Dealul 
Istria, Muntele Piatra Mare etc. 
Herbarul s-a îmbogăţit, prin 
Donaţia “C. Zahariadi”, cu numeroase 
specimene colectate din Basarabia şi 
conservate într-o manieră cu 
adevărat artistică, unică în botanica 
românească, deşi rostogolul războiu- 
lui nu le-a iertat nici pe ele. Această 
colecţie este păstrată separat, nefi- 
ind, de altfel, nici înregistrată. Tot din 
Basarabia provine Colecţia “T. Săvu- 
lescu şi T. Rayss”, circa 160 de 
pachete, păstrată multă vreme la 
Izvoarele, jud. Prahova, care numai 
parţial a fost inserată în herbar din 
cauza lipsei de spaţiu. Pe baza aces- 
tei colecţii s-a elaborat lucrarea 
Materiale pentru flora Basarabiei, în 


